flood affected in Sabarimala season | മണ്ഡലമാസ തീര്‍ഥാടനം അടുത്തു; പമ്പാ നദിയിലെ കെടുതികള് പരിഹരിക്കാന് തീവ്രശ്രമം | Mangalam\nSaturday, July 20, 2019 Last Updated2Min 55 Sec ago English Edition\nThursday 23 Aug 2018 08.25 AM\nമണ്ഡലമാസ തീര്‍ഥാടനം അടുത്തു; പമ്പാ നദിയിലെ കെടുതികള് പരിഹരിക്കാന് തീവ്രശ്രമം\nപത്തനംതിട്ട: വൃശ്ചിക മണ്ഡലമാസ തീര്‍ത്ഥാടനത്തിന് മൂന്നു മാസം മാത്രം അവശേഷിക്കെ പമ്പാ നദിയിലെ കെടുതികള് പരിഹരിക്കാന് തീവ്രശ്രമം. അയ്യപ്പഭക്തര് പമ്പയില് ഗണപതിയെ തൊഴുതതിന് ശേഷമാണ് സന്നിധാനത്തേക്ക് എത്താറുള്ളത്. എന്നാല് ഇനി അത് സാധിക്കുമോ എന്ന ഭയത്തിലാണ് ഭക്തര്.\nഏകദേശം 200 കോടി രൂപയുടെ നാശനഷ്ടങ്ങളാണ് ഇവിടെ ഉണ്ടായിരിക്കുന്നതെന്നാണ് റിപ്പോര്‍ട്ട്. പത്തനംതിട്ട മുതല് പമ്പ വരെ, ഹരിപ്പാട് അടക്കം രണ്ടാം ഘട്ടം, തിരുവനന്തപുരം മേഖല എന്നിങ്ങനെ മൂന്ന് മേഖലകള് തിരിച്ചാണ് നിര്‍മ്മാണ പ്രവര്‍ത്തനങ്ങള് നടന്നത്.\nത്രിവേണിയില് പമ്പ ഗതിമാറി ഒഴുകിയതും ആശങ്ക ഉയരുന്നുണ്ട്. അതിന്പുറമെ, ചാലക്കയത്തിനും അട്ടത്തോടിനും ഇടയില് 60 സെന്റിമീറ്റര് വീതിയില് റോഡ് പിളര്‍ന്നതും വലിയ പ്രതിസന്ധി ഉയര്‍ത്തിയിട്ടുണ്ട്. മണ്ഡലമാസ പൂജകള്‍ക്കായി നവംബര് 16നാണ് നട തുറക്കുന്നത്.\nവെള്ളപ്പാച്ചിലില് ത്രിവേണി പാലത്തിനും നടപ്പാലത്തിനും ഗുരുതരമായ കേടുപാടുകള് പറ്റിയിട്ടുണ്ട്. ഭക്തര് നടക്കുന്ന പമ്പാ മണപ്പുറം പൂര്‍ണമായും തള്ളി മാറ്റപ്പെട്ടതും ഇതിന ഉദ്ദേഹരണമാണ്.\nലക്ഷകണക്കിന് ഭക്തര് ഉപയോഗിക്കുന്ന പമ്പയിലെ ശൗചാലയസമുച്ചയങ്ങളും തകര്‍ന്നു. കുടിവെള്ളത്തിനായുപയോഗിക്കുന്ന ഉപകരണങ്ങളും മറ്റും തകരുകയും ചെയ്തു. കിണറുകളും അടക്കം ഉപയോഗശൂന്യമായിക്കിടക്കുകയാണ്. സംസ്ഥാനത്തിന് പുറത്തുനിന്നുള്ള ഭക്തരടക്കം നിരവധിയാളുകളാണ് മണ്ഡലമാസത്തില് എത്തുന്നത്. ഇതോടെ നവീകരണ പരിപാടികള് അനിശ്ചിതത്വത്തില് ആയിരിക്കുകയാണ്.


ഒമാനില് 211 പുതിയ കൊറോണ വൈറസ് കേസുകള്; രണ്ട് മരണം 211 new coronavirus cases,2deaths reported in Oman\nHome Gulf Oman ഒമാനില് 211 പുതിയ കൊറോണ വൈറസ് കേസുകള്; രണ്ട് മരണം\nമസ്‌കത്ത്: ഒമാനില് 211 പുതിയ കൊറോണ വൈറസ് കേസുകളും2മരണങ്ങളും റിപ്പോര്‍ട്ട് ചെയ്തതായി ആരോഗ്യ മന്ത്രാലയം അറിയിച്ചു. ഇതോടെ രാജ്യത്ത് ആകെ കേസുകള് 125,326 ആയി. അതോടൊപ്പം ആകെ മരണം 1454 ആയി ഉയര്‍ന്നു.\nകഴിഞ്ഞ 24 മണിക്കൂറിനുള്ളില് 214 പേര് രോഗമുക്തി നേടിയപ്പോള് രാജ്യത്ത് ആകെ രോഗമുക്തി നേടിയവരുടെ എണ്ണം 116720 ആണ്.\nസുപ്രീംകമ്മിറ്റിയും ആരോഗ്യമന്ത്രാലയവും പുറപ്പെടുവിച്ച സാമൂഹിക അകലമുള്‍പ്പെടയുള്ള നിര്‍ദേശങ്ങള് പാലിക്കാന് അധികൃതര് ആവശ്യപ്പെട്ടു.\nPrevious articleഫൈസര് വാക്സിന് സ്വീകരിച്ച ലോകത്തിലെ ആദ്യ വ്യക്തിയായി മാര്‍ഗരറ്റ് കീനന്\nNext article2020ല് ഏറ്റവും കൂടുതല് റീട്വീറ്റ് ചെയ്ത ട്വീറ്റ് തമിഴ് താരം വിജയ് പങ്കുവെച്ച സെൽഫി


ജില്ലയില് തുലാവര്‍ഷ മഴ 18 ശതമാനം കൂടുതല് | Thiruvananthapuram | Kerala | Deshabhimani | Friday Dec 1, 2017\nജില്ലയില് തുലാവര്‍ഷ മഴ 18 ശതമാനം കൂടുതല്\nവി ജയിന്Updated: Friday Dec 1, 2017\nകൊല്ലം > ജില്ലയില് തുലാവര്‍ഷ മഴയില് രണ്ട് മാസ കാലയളവില് 18 ശതമാനം വര്‍ധന. ഒക്ടോബര് ഒന്നു മുതല് നവമ്പര് 30 വരെയുള്ള രണ്ട് മാസത്തിനുള്ളില് ജില്ലയില് ശരാശരി പെയ്യേണ്ട മഴ 584.1 മില്ലീമീറ്ററാണ്. എന്നാല് 691.5 മില്ലീമീറ്റര് കിട്ടി. ദേശീയ കാലാവസ്ഥ നിരീക്ഷണകേന്ദ്രത്തിന്റെ കണക്കിലാണ് ഈ വിവരം.\nവ്യാഴാഴ്ച രാവിലെ എട്ട് മണിക്ക് അവസാനിച്ച 24 മണിക്കൂറില് ജില്ലയില് 51.2 മില്ലീമീറ്റര് മഴ ലഭിച്ചു. ആര്യങ്കാവില് മാത്രം 147 മില്ലീമീറ്റര് മഴയാണ് ലഭിച്ചത്. ശ്രീലങ്കക്കടുത്ത് ബംഗാള് ഉള്‍ക്കടലില് രൂപം കൊണ്ട ന്യൂനമര്‍ദ്ദമാണ് തെക്കന് ജില്ലകളില് കനത്ത മഴ പെയ്യിച്ചത്. ഒറ്റ ദിവസം മാത്രം ജില്ലയില് 210 ശതമാനം മഴ കൂടുതല് കിട്ടി.\nഇക്കൊല്ലത്തെ തെക്കുപടിഞ്ഞാറന് മണ്‍സൂണ്(ഇടവപ്പാതി) കാലത്ത് 1.87 ശതമാനം കൂടുതല് മഴയാണ് ജില്ലയ്ക്ക് കിട്ടിയത്. ജൂണ് ഒന്നു മുതല് സെപ്തംബര് 30 വരെയുള്ള നാല് മാസക്കാലം 1332.3 മില്ലീമീറ്റര് മഴയാണ് ശരാശരിയായി ജില്ലയില് പെയ്യേണ്ടത്. എന്നാല് 1357.15 മില്ലീമീറ്റര് മഴ പെയ്തു.\nതുലാവര്‍ഷക്കാലത്തെ ആദ്യത്തെ രണ്ട് മാസങ്ങളില്(ഒക്ടോബര് ഒന്നു മുതല് നവമ്പര് 30 വരെ) ഏറ്റവും കൂടുതല് മഴ കിട്ടിയത് പത്തനംതിട്ട ജില്ലയിലാണ്. 49 ശതമാനം കൂടുതല് മഴയാണ് അവിടെ ലഭിച്ചത്. ആലപ്പുഴ ജില്ലയിലും 18 ശതമാനം കൂടുതല് മഴ കിട്ടി. കോട്ടയം, എറണാകുളം ജില്ലകളില് 15 ശതമാനം വീതവും തിരുവനന്തപുരത്ത് 12 ശതമാനവും കൂടുതല് മഴ ലഭിച്ചു. മറ്റ് ജില്ലകളില് ശരാശരിയേക്കാള് കുറവ് മഴയാണ് തുലാവര്‍ഷക്കാലത്ത് ലഭിച്ചത്. ഇടവപ്പാതിയില് വടക്കന് ജില്ലകളിലാണ് താരതമ്യേന കൂടുതല് മഴ കിട്ടുന്നത്. തുലാവര്‍ഷമാകുമ്പോള് തെക്കന് ജില്ലകളിലാണ് കൂടുതല് മഴ പെയ്യുന്നത്.\nന്യൂനമര്‍ദ്ദം കാരണം വരുന്ന രണ്ട് ദിവസങ്ങളില് കൂടി ശക്തമായ മഴ ലഭിക്കുമെന്നാണ് കാലാവസ്ഥാ മുന്നറിയിപ്പ്. ഓഖി കൊടുങ്കാറ്റ് കാരണം മത്സ്യത്തൊഴിലാളികളും ജാഗ്രത പുലര്‍ത്തണമെന്ന് മുന്നറിയിപ്പുണ്ട്.


ഇന്ത്യക്കാർക്ക് യു.കെയിൽ ഏർപ്പെടുത്തിയ നിർബന്ധിത ക്വാറൻറീൻ പിൻവലിക്കണമെന്ന് കേന്ദ്രം – Media Mangalam\nന്യൂഡൽഹി: ഇന്ത്യയിൽനിന്ന് വാക്സിനെടുത്ത ശേഷം വരുന്നവർക്ക് യു.കെയിൽ 10 ദിവസം ക്വാറൻറീൻ നിർബന്ധമാക്കിയ നടപടി വിവേചനപരമാണെന്ന് കേന്ദ്ര സർക്കാർ. ഇന്ത്യയിൽ ഉൽപ്പാദിപ്പിച്ച വാക്സിൻ ഉപയോഗത്തിലുള്ള രാജ്യമാണ് ഇത്തരം നടപടിയെടുക്കുന്നത്. തീരുമാനം പിൻവലിച്ചില്ലെങ്കിൽ യു.കെയിൽ നിന്ന് വാക്സിനെടുത്തവർക്ക് ഇന്ത്യയും സമാന നിബന്ധനയേർപ്പെടുത്തുമെന്ന് വിദേശകാര്യ മന്ത്രാലയം മുന്നറിയിപ്പ് നൽകി.\nകോവിഷീൽഡ് വാക്സിനുമായി ബന്ധപ്പെട്ടാണ് പ്രശ്നമെന്ന് വിദേശകാര്യ മന്ത്രാലയം പ്രസ്താവനയിൽ പറഞ്ഞു. അഞ്ച് ദശലക്ഷം ഡോസ് വാക്സിൻ യു.കെയുടെ അഭ്യർഥന പ്രകാരം ഇന്ത്യ നൽകിയിട്ടുണ്ട്. ഇത് അവരുടെ ആരോഗ്യ സംവിധാനം ഉപയോഗിച്ചിട്ടുമുണ്ട്. കോവിഷീൽഡിന് അംഗീകാരം നൽകാത്തത് തീർത്തും വിവേചനപരമാണ്. യു.കെ അധികൃതർക്ക് മുന്നിൽ വിഷയം ഉയർത്തിയിട്ടുണ്ട്. വിഷയം എത്രയും വേഗം പരിഹരിക്കാമെന്ന ഉറപ്പ് ലഭിച്ചിട്ടുണ്ടെന്നും വിദേശകാര്യ മന്ത്രാലയം പ്രസ്താവനയിൽ പറഞ്ഞു.\nഇന്ത്യക്ക് പുറമെ ആഫ്രിക്ക, തെക്കേ അമേരിക്ക, യു.എ.ഇ, തുർക്കി, ജോർഡൻ, തായ്‌ലൻഡ്, റഷ്യ എന്നിവിടങ്ങളിൽനിന്നുള്ളവർക്കും യു.കെയിൽ 10 ദിവസം ക്വാറൻറീൻ ബാധകമാണ്. ഈ രാജ്യങ്ങളിൽനിന്നുള്ളവർ പ്രതിരോധ കുത്തിവെപ്പ് എടുത്തിട്ടുണ്ടെങ്കിലും അവരെ വാക്സിൻ എടുക്കാത്തവരായി കണക്കാക്കും.\nഇത്തരക്കാർ ബ്രിട്ടനിലേക്ക് പോകുന്നതിന് മുമ്ബായി കോവിഡ് പരിശോധന നടത്തണം. കൂടാതെ യാത്രയുടെ 48 മണിക്കൂറിന് മുമ്ബ് പാസഞ്ചർ ലൊക്കേറ്റർ ഫോം പൂരിപ്പിക്കണം. യു.കെയിലെത്തിയാൽ 10 ദിവസം ക്വാറൻറീനിലിരിക്കണം. ഇതിനിടയിൽ രണ്ടാം ദിവസവും എട്ടാം ദിവസമോ അതിനുശേഷമോ കോവിഡ് ടെസ്റ്റ് നടത്തണം. ഇതിനായി യു.കെയിലേക്ക് വരുന്നതിനു മുമ്ബുതന്നെ ബുക്ക് ചെയ്ത് പണമടച്ചിരിക്കണം.\nയു.കെയുടെ പുതിയ നയത്തിനെതിരെ കോൺഗ്രസ് നേതാക്കൾ രംഗത്തുവന്നിരുന്നു. ഇത് തികച്ചും വിചിത്രമാണെന്ന് മുൻ കേന്ദ്ര മന്ത്രി ജയറാം രമേശ് പറഞ്ഞു. ഇന്ത്യയിൽ ഉപയോഗിക്കുന്ന കോവിഷീൽഡ് യഥാർഥത്തിൽ വികസിപ്പിച്ചത് ബ്രിട്ടനിലാണ്. ഈ വാക്സിൻ അവിടെയും നൽകുന്നുണ്ട്. പുതിയ തീരുമാനം വംശീയതയുടെ ഉദാഹരണമാണെന്നും ജയറാം രമേശ് പറഞ്ഞു.\nശശി തരൂർ എം.പിയും ബ്രിട്ടനെതിരെ രംഗത്തെത്തി. ‘ദി ബാറ്റിൽ ഓഫ് ബിലോങ്ങിങ്’ പുസ്തകത്തിന്റെ യു.കെ എഡിഷൻ പ്രകാശന പരിപാടികളിൽനിന്ന് അദ്ദേഹം പിന്മാറി. പൂർണമായും പ്രതിരോധ കുത്തിവെപ്പ് എടുത്ത ഇന്ത്യക്കാരോട് ക്വാറൻറീനിൽ പോകാൻ ആവശ്യപ്പെടുന്നത് കുറ്റകരമാണെന്നും ബ്രിട്ടൻ പുതിയ നയം പുനരവലോകനം ചെയ്യണമെന്നും തരൂർ ആവശ്യപ്പെട്ടു.\ncancell uk quarantine union govt\nസ്തനങ്ങളുടെ സൗന്ദര്യം ആഗ്രഹിക്കുന്നുവോ? ഇങ്ങനെയൊന്നും അവയിൽ ചെയ്യരുതേ..


Emalayalee.com - പാദങ്ങളിലെ നീരും നിറംമാറ്റവും ശ്രദ്ധിക്കുക, കോവിഡ് ലക്ഷണം\nകാല്‍പാദങ്ങളിലുണ്ടാകുന്ന നീരും നിറം മാറ്റവും കോവിഡ്19 ന്റെ ലക്ഷണങ്ങളാകാമെന്ന് പഠനം. കോവിഡ് ടോസ് എന്നറയിപ്പെടുന്ന ഈ അവസ്ഥ മാസങ്ങളോളം നീണ്ടു നിന്നേക്കാമെന്നും പഠനം പറയുന്നു.\nവൈറസ് പിടിപെട്ട് ഒന്നു മുതല് നാലു വരെ ആഴ്ചകള്‍ക്ക് ഇടയിലാണ് ഈ ലക്ഷണങ്ങള് പ്രത്യക്ഷപ്പെടുന്നത്. ചിലരില് പാദത്തിന് നീരു വയ്ക്കുന്ന ചില്‍ബ്ലെയിന് എന്ന അവസ്ഥയുണ്ടാകാം. എന്നാല് പല കേസുകളിലും പാദങ്ങള് ആഴ്ചകള്‍ക്കുള്ളില് പൂര്‍വസ്ഥിതി കൈവരിക്കുമെന്ന് ഇന്റര്‍നാഷനല് ലീഗ് ഓഫ് ഡെര്‍മറ്റോളജിക്കല് സൊസൈറ്റീസും അമേരിക്കന് അക്കാദമി ഓഫ് ഡെര്‍മറ്റോളജിയും ചേര്‍ന്ന് നടത്തിയ ഗവേഷണ പഠനം ചൂണ്ടിക്കാണിക്കുന്നു.\nഎന്നാല് ചില കേസുകളില് 150 ദിവസത്തിലധികം നീര് നീണ്ടു നിന്നേക്കാം. കോവിഡ് ടോസ് പിടിപെട്ട ആറിലൊരാള്‍ക്ക് ആശുപത്രി ചികിത്സ വേണ്ടിവരാറുമുണ്ട്. ചില കോവിഡ് രോഗികളില് ആദ്യം പാദത്തില് നീര് പ്രത്യക്ഷപ്പെടുമെന്നും പിന്നീട് ഇവ ചുവപ്പും ഊതവര്‍ണവുമായി മാറുമെന്നും പഠനത്തിന് നേതൃത്വം നല്‍കിയ ഡോ. എസ്തര് ഫ്രീമാന് അഭിപ്രായപ്പെടുന്നു.


നിറവയര് ചിത്രം പങ്കുവെച്ച് എമി ജാക്‌സണ് - Pravasishabdam\nHome Entertainment നിറവയര് ചിത്രം പങ്കുവെച്ച് എമി ജാക്‌സണ്\nനിറവയര് ചിത്രം പങ്കുവെച്ച് എമി ജാക്‌സണ്\nഇന്ത്യൻ ജനതയ്ക്ക് പരിചിതയായ നടിയാണ് എമി ജാക്‌സണ്. അമ്മയാകാന് പോകുന്നതിലുള്ള സന്തോഷത്തിലാണ് ഇപ്പോള് താരം. സിനിമയുടെ തിരക്കുകളില് നിന്ന് മാറി ഗര്‍ഭപരിചരണങ്ങളിലാണ് താരം. ഗര്‍ഭകാല വിശേഷങ്ങളെല്ലാം തന്നെ താരം ആരാധകര്‍ക്കായി സോഷ്യല് മീഡിയയില് പങ്കുവെയ്ക്കാറുണ്ടായിരുന്നു.\n‘എന്റെ ഗര്‍ഭാവസ്ഥയെ ഞാന് പുണരുന്നു ശരീരത്തിലെ പാടുകളും, അമിതഭാരവും എല്ലാം ഉള്‍പ്പെടെ തന്നെ. ഈ ചിത്രം മാതൃത്വത്തെ പ്രതിനിധാനം ചെയ്യുന്നു. എന്റെ ശരീരത്തിന്റെ കഴിവുകളോര്‍ത്ത് എനിക്ക് അഭിമാനം തോന്നുന്നു. സ്ത്രീ ഒരു അദ്ഭുതമാണ്.’ തന്റെ നിറവയറിന്റെ ചിത്രം പോസ്റ്റ് ചെയ്തു കൊണ്ട് എമി കുറിച്ചു. ഗര്‍ഭാവസ്ഥയിലും തന്റെ ഫിറ്റ്‌നസ് ദിനചര്യകള് മുടക്കാന് താരം തയ്യാറായിട്ടില്ല. യോഗ ചെയ്താണ് എമി ആരോഗ്യം സംരക്ഷിക്കുന്നത്.\nഎമിയും ബ്രിട്ടീഷ് റിയല് എസ്‌റ്റേറ്റ് ബിസിനസുകാരന് അന്‍ഡ്രിയാസ് പനയോട്ടുവിന്റെ മകന് ജോര്‍ജ്ജും 2015 മുതല് പ്രണയത്തിലായിരുന്നു. കഴിഞ്ഞ വാലന്റൈന്‍സ് ദിനത്തിലാണ് ജോര്‍ജുമായുള്ള ചിത്രം പങ്കുവച്ച് എമി തന്റെ പ്രണയം പുറംലോകത്തെ അറിയിച്ചത്. പ്രണയദിനാശംസകള്‍ക്കൊപ്പം ജോര്‍ജിന്റെ ചിത്രവും എമി സോഷ്യല് മീഡിയയില് പങ്കുവെച്ചിരുന്നു. എമിയും ജോര്‍ജ്ജും തമ്മിലുള്ള വിവാഹനിശ്ചയം ഏറെ ആഘോഷപൂര്‍വ്വമാണ് നടന്നത്.\nPrevious articleഭീതി കാഴ്ചയായി പുത്തുമല, ഉരുൾപോട്ടൽ ഇല്ലാതാക്കിയത് 70ഓളം കുടുംബങ്ങളെ\nNext articleരക്ഷപ്രവർത്തകരെ വെട്ടിലാക്കി കൃഷ്ണന്റെ നീന്തിക്കുളി, ഒടുവിൽ സംഭവിച്ചത്


വിദേശ വനിതയെ പീഡിപ്പിച്ച കേസ്: വൈദികന് കോടതിയില് കീഴടങ്ങി\nSun Apr 21 2019 06:01:36 GMT+0530 (IST)\nകടുത്തുരുത്തി: ബ്രിട്ടിഷ് പൗരത്വമുള്ള വിദേശ വനിതയെ പീഡിപ്പിച്ച കേസില് ഒളിവില്‍പ്പോയ വൈദികന് വൈക്കം കോടതിയില് കീഴടങ്ങി. കല്ലറ മണിയന്തുരുത്ത് സെന്റ് മാത്യൂസ് പള്ളി വികാരി ഫാ. തോമസ് (44) താന്നിനില്‍ക്കുംതടത്തിലാണ് കീഴടങ്ങിയത്.\nഇന്നലെ ഉച്ചയ്ക്ക് വൈക്കം ജുഡീഷ്യല് ഫസ്റ്റ്ക്ലാസ് മജിസ്‌ട്രേറ്റ് കോടതിയിലാണു കീഴടങ്ങിയത്. ഫേസ്ബുക്കിലൂടെ പരിചയപ്പെട്ട ബംഗ്ലാദേശില് ജനിച്ച് ബ്രിട്ടനില് താമസിക്കുന്ന 42കാരി കടുത്തുരുത്തി പോലിസില് പരാതി നല്‍കിയിരുന്നു. ഫേസ്ബുക്കിലൂടെ പരിചയപ്പെട്ട് വിവാഹവാഗ്ദാനം നല്‍കി വിളിച്ചുവരുത്തി പീഡിപ്പിക്കുകയായിരുന്നുവെന്ന് പോലിസിനു നല്‍കിയ പരാതിയില് പറയുന്നു. യുവതി വികാരിയുടെ നിര്‍ദേശമനുസരിച്ചു കഴിഞ്ഞ മാസം ഏഴാം തിയ്യതിയാണ് സുഹൃത്തുമൊത്ത് കല്ലറയിലെത്തിയത്. കല്ലറയിലെ വൈദികന്റെ സുഹൃത്തിന്റെ വീട്ടിലും പള്ളിമേടയില് വച്ചും കൂടാതെ പല സ്ഥലങ്ങളിലും കൊണ്ടുപോയും പീഡിപ്പിച്ചെന്ന് യുവതി പോലിസിനു നല്‍കിയ മൊഴിയില് പറയുന്നു. യുവതിയുടെ 16,000 രൂപയും ഏഴരപവന് സ്വര്‍ണാഭരണങ്ങളും വൈ ദികന് തട്ടിയെടുത്തതായും യുവതി പോലിസിനു നല്‍കിയ പരാതിയില് പറയുന്നു.\nയുവതിയെ കല്ലറയിലെ മഹിളാമന്ദിരത്തില് താമസിപ്പിച്ചിരിക്കുകയാണ്. വൈദികനെ 14 ദിവസത്തേക്ക് റിമാന്‍ഡ് ചെയ്ത് കോട്ടയം സബ്ജയിലിലേക്കു മാറ്റി. പ്രതിയെ ചോദ്യംചെയ്യുന്നതിനായി വിട്ടുകിട്ടണമെന്നാവശ്യപ്പെട്ട് പോലിസ് കോടതിയില് അപേക്ഷ നല്‍കിയിരിക്കുകയാണ്.


വരത്തനില് ഫഹദ് പൊളിച്ചിട്ടുണ്ട്, പക്ഷേ ഐശ്വര്യ ഒരു പൊടിക്ക് മുന്നിലാണ്\nവരത്തനിലെ നാട്ടുമ്പുറ കഥാ പശ്ചാത്തലം ഒറ്റ നോട്ടത്തിൽ ‘ഭാരതം’ ആണെന്ന് തോന്നുമെങ്കിലും പ്രതീകാത്മകമായി ചിന്തിക്കുകയാണെങ്കിൽ എവിടെയുമാകാം!\nഫഹദ് ഫാസിലും ഐശ്വര്യ ലക്ഷ്മിയും നായികാനായകന്‍മാരാകുന്ന വരത്തന് തിയറ്ററുകളില് നിറഞ്ഞോടുകയാണ്. അമല് നീരദ് സംവിധാനം ചെയ്യുന്ന ചിത്രത്തെക്കുറിച്ച് മികച്ച അഭിപ്രായമാണുള്ളത്. വരത്തനെക്കുറിച്ചുള്ള തന്റെ നിരീക്ഷണം പങ്കുവച്ചിരിക്കുകയാണ് ഗായകനായ ഷഹബാസ് അമന്.\nവരത്തൻ: സ്വൈര്യ സമാധാനത്തിനു വേണ്ടിയുള്ള പോരാട്ടത്തിന്റെ കഥ!ചരിത്രാതീത കാലം മുതൽക്ക് തുടങ്ങിയതാണത്! രണ്ട് ദിവസം മുൻപ് കൂടി പത്രത്തിൽ വായിച്ചിരുന്നു സ്വന്തം ടെറിട്ടറിയിൽ നാലഞ്ചു പുലികൾ സ്വയം അടിച്ച് തമർന്ന് തരിപ്പണമായ വാർത്ത!എല്ലാ കച്ചറകളും സമാധാനത്തിനും സുഖത്തിനും വേണ്ടിയുള്ളതാണു! ചിലത് മുതലാളിമാരുടെ സമാധാനത്തിനു ! ചിലത് ഇടത്തരക്കാരുടെ! ചിലത് സാധാരണക്കാരുടെ! (വരത്തൻ ഇത് മൂന്നും ടച്ച് ചെയ്ത് പോകുന്നുണ്ട്) .\nഇതിൽ മുതലാളി വിഭാഗം മാത്രം സ്വന്തം സുഖത്തിനു വേണ്ടി ആചരിക്കുന്നത് അന്യർക്ക് സുഖത്തിനായി വരുന്നില്ല എന്നതാണു വരത്തന്റെ മെയ്ൻ ത്രെഡ്! മാത്രമല്ല അവർ അത് ധാർഷ്ട്യത്തോടെ ചെയ്യുകയും ചെയ്യുന്നു.അങ്ങനെയാണെങ്കിൽ മറ്റുള്ളവർക്ക് - പ്രത്യേകിച്ചും ഇരകൾക്ക് - ആയുധമെടുത്ത് പോരാടുകയല്ലാതെ മറ്റു വഴികളുണ്ടാവുകയില്ല, എന്ന ഒരു സുപ്രധാന രാഷ്ട്രീയ മുന്നറിയിപ്പ് നൽകാൻ വേണ്ടി മാത്രമാണു വരത്തൻ എഴുതപ്പെട്ടിരിക്കുന്നത് എന്ന്, സിനിമ കാണുമ്പോൾ തോന്നി! ഇന്നത്തെ അവസ്ഥയിൽ ഏതെങ്കിലുമൊരു മധ്യവർത്തി ജീവിതത്തെ മുൻ നിർത്തി മാത്രമേ ഈ കാര്യം പറയാൻ പറ്റുകയുള്ളു എന്ന് തോന്നിയിട്ടോ (അതും 'സ്ത്രീ സുരക്ഷ' മുൻ നിർത്തി.സ്വസ്ഥതയുടെ പൊതുമാനദണ്ഡം സ്ത്രീകളുടെയും കുട്ടികളുടെയും ജീവിത സ്വസ്ഥതയാകുന്നു എന്ന് പറയും.രണ്ടും 'വരത്തന്റെ' പരിഗണനയിൽ ആണു ഇതിൽ) എങ്കിലേ ഏൽക്കുകയുള്ളു എന്നത് കൊണ്ടോ ആവണം ഫഹദിന്റെയും ഐശ്വര്യയുടേയും കാസ്റ്റിംഗ് സിനിമയിൽ അത്രക്ക് പ്രധാനമെന്ന് വരുന്നത് !അവരാണെങ്കിൽ അത് അറിഞ്ഞ് വിളയാടിയിട്ടുമുണ്ട്! നൈസ് പണിയാണു! ഇരുവരും ഒന്നിനൊന്ന് സൂപ്പർബ്! ഫഹദിനു ഇങ്ങനത്തെ സാധനം കിട്ടിയാൽ അയാൾ പൊളിക്കും എന്ന കാര്യം പിന്നെ പറയാനില്ലല്ലൊ.പക്ഷേ വരത്തനിൽ സൂക്ഷ്മം പറഞ്ഞാൽ ഐശ്വര്യ പൊടിക്ക് മുന്നിലാണു! കഥാപാത്രവും അതെ!\nവരത്തനിലെ നാട്ടുമ്പുറ കഥാ പശ്ചാത്തലം ഒറ്റ നോട്ടത്തിൽ 'ഭാരതം' ആണെന്ന് തോന്നുമെങ്കിലും പ്രതീകാത്മകമായി ചിന്തിക്കുകയാണെങ്കിൽ എവിടെയുമാകാം! ഒരാൾ നേരത്തേ കയറി സ്ഥലം പിടിച്ചു വെച്ച ഒരു ബസ് സീറ്റിലേക്ക് പിന്നെ വരുന്നയാൾ വരത്തനാകുന്ന വൃത്തികെട്ട അവസ്ഥയടക്കം അതിന്റെ പരിധിയിൽ വരുന്നുണ്ട്! അളമുട്ടിയിട്ടാണു തനിക്കും 'ഇര'ക്കും കൂടി വേണ്ടി 'നായകൻ' ഒടുവിൽ കായികമായി പ്രതികരിക്കുന്നത്,സിനിമയിൽ.\nപ്രതികരിക്കുന്നവരെ ഉടൻ തീവ്രവാദിയെന്നോ നക്സലെന്നോ സംശയിക്കുന്ന  'സ്ഥലം(സ്ഥിരം) മുതലാളി ശൈലി'യും സിനിമയിൽ കാണാം! പ്രതികരിക്കാൻ കഴിയാതെ സദാചാരക്കമ്മറ്റിക്ക്  വഴിപ്പെടേണ്ടി വന്ന് ഊരുന്ന വേറൊരു 'വരത്തന്റെ' സിറ്റുവേഷനും ഈ വരത്തനിലുണ്ട് ! അവിടെയും കാര്യമായി അപമാനിക്കപ്പെടുന്നത്  സ്ത്രീ തന്നെ! അതേ സമയം സ്ഥലത്ത് പണ്ടേയുള്ള കാടിന്റെ മക്കൾക്കോ -അടിത്തറ വിഭാഗത്തിനോ ഒക്കെ-'വരത്തന്റെ' അഭയത്തിൽ ഒളിഞ്ഞ് നിന്നുകൊണ്ടേ 'മുതലാളി'മാരോട് പോരാടാനോ അവരിൽ നിന്ന് രക്ഷപ്പെടാനോ പോലും കഴിയുന്നുള്ളു സിനിമയിൽ!\nവരത്തരല്ല ,സ്വദേശികളാണെന്നഭിമാനിക്കുന്നവരെല്ലാം ഈ സിനിമയിൽ വില്ലന്മാരോ ഊളകളോ ആണെന്നതാണു വേറൊരു സംഗതി! പ്രത്യേകിച്ചും നല്ലവനെന്ന് തോന്നുന്ന ദിലീഷ് പോത്തന്റെ കഥാപാത്രം ഇരുതല മൂർച്ചയുള്ള അപകടകാരിയാണു ചിത്രത്തിൽ! അപ്രഖ്യാപിത വില്ലൻ! ടാക്ടിക് ഡീലിന്റെ ആശാൻ! ഒരിക്കലും നമ്പാൻ പാടില്ലാത്ത അരാഷ്ട്രീയ സോഫ്റ്റ് ഫാഷിസ്റ്റ് ! ബാക്കി എല്ലാ കഥാപാത്രങ്ങളും പൊതുവേ സ്വന്തം സ്വഭാവം കഴുത്തിൽ കെട്ടിത്തൂക്കി നടക്കുന്നവരാണു സിനിമയിൽ!\nശത്രുക്കളെയും സഹവർത്തികളെയും 'സായുധവിപ്ലവത്തെക്കുറിച്ച്' ഒരേ സമയം ഓർമ്മിപ്പിച്ച് കൊണ്ടാണു വരത്തൻ അവസാനിക്കുന്നത്! ഇതൊരു കവിഞ്ഞ വായനയായി നിങ്ങൾക്ക് തോന്നാം! ഇത്രക്ക് ഓവറായി ചിന്തിക്കേണ്ട കാര്യമില്ല എന്നും അറിയാം! എന്നാലും ഇതെഴുതുന്ന ആൾക്ക് 'വരത്തൻ'. വെറുമൊരു ഫാമിലി ത്രില്ലർ മാത്രം അല്ലാത്തത് കൊണ്ട് ഇങ്ങനെയൊക്കെയേ പറ്റൂ! ഇനി അങ്ങനെ കാണുന്നവർക്ക് അങ്ങനെയും ഓക്കെയാണു ട്ടോ ! ബൈ ആൻഡ് ലാർജ്ജ്, ബ്രാവോ വരത്തൻ ടീം .എല്ലാവരോടും സ്നേഹം!\nAlso read: “ഫഹദ് നമുക്കിടയിലൊരു വരത്തനായപ്പോള്...” വരത്തന്, റിവ്യു വായിക്കാം\nAlso read: വരത്തന് നാളെയെത്തും; ചിത്രത്തിന് യുഎ സര്‍ട്ടിഫിക്കറ്റ്\nസിനിമാക്കാർ രാഷ്ട്രീയക്കാരാകുന്നത് നല്ലതെന്ന് സംവിധായകൻ രഞ്ജിത്ത്


മുന്നാക്ക സംവരണം; പിഎസ്‌സി നടപടിക്ക് മന്ത്രിസഭാ യോഗം അംഗീകാരം നല്‍കി – Chandrika Daily\nBy chandrika Wednesday October 21, 2020 15:02 pm\nമുന്നാക്ക സംവരണം; പിഎസ്‌സി നടപടിക്ക് മന്ത്രിസഭാ യോഗം അംഗീകാരം നല്‍കി\nമുന്നാക്ക സംവരണം നടപ്പാക്കാന് നേരത്തെ തീരുമാനമെടുത്തെങ്കിലും യാഥാര്‍ത്ഥ്യമാവാന് സര്‍വീസ് ചട്ട ഭേദഗതി കൂടി വേണ്ടിയിരുന്നു. സര്‍വീസ് ചട്ടം ഭേദഗതി ചെയ്ത പിഎസ്‌സി നടപടിക്ക് മന്ത്രിസഭാ യോഗം അംഗീകാരം നല്‍കി. മുന്നാക്ക സംവരണം നടപ്പാവാന് ഇനി വിജ്ഞാപനം കൂടി മതി.\nതിരുവനന്തപുരം: സംസ്ഥാനത്ത് മുന്നാക്ക സംവരണം നടപ്പിലാക്കുന്നതിന്റെ ഭാഗമായി സര്‍വീസ് ചട്ടം ഭേദഗതി ചെയ്ത പിഎസ്‌സി നടപടിക്ക് മന്ത്രിസഭാ യോഗം അംഗീകാരം നല്‍കി. മുന്നാക്ക വിഭാഗങ്ങളിലെ പാവപ്പെട്ടവര്‍ക്ക് 10 ശതമാനം സംവരണം നല്‍കാനാണ് സര്‍ക്കാരിന്റെ നീക്കം.\nമന്ത്രിസഭാ യോഗം കൈക്കൊണ്ട മറ്റൊരു തീരുമാനം സോഷ്യല് മീഡിയ വഴി അധിക്ഷേപിക്കുന്നവര്‍ക്കെതിരെ നടപടി എടുക്കാന് പൊലീസ് ആക്ട് ഭേദഗതി ചെയ്യാനുള്ളതാണ്. നിലവിലെ നിയമത്തില് ഇത്തരക്കാര്‍ക്കെതിരെ നടപടിക്ക് വ്യവസ്ഥയില്ലായിരുന്നു. സിനിമാ പ്രവര്‍ത്തക ഭാഗ്യലക്ഷമിയെ അധിക്ഷേപിച്ചതടക്കം സമീപകാല സംഭവങ്ങള് കണക്കിലെടുത്താണ് തീരുമാനം. അധ്യാപകരുടേയും സര്‍ക്കാര് ജീവനക്കാരുടേയും ശമ്പളം പിടിക്കാനുള്ള തീരുമാനം മന്ത്രിസഭാ യോഗം ഉപേക്ഷിച്ചു. സംസ്ഥാനത്തെ 16 ഇനം പച്ചക്കറികള്‍ക്ക് തറവില പ്രഖ്യാപിക്കാനും മന്ത്രിസഭാ യോഗം തീരുമാനിച്ചു.\nCategories: kerala, News Tags: forward reservation, psc


കൊവിഡ്: രോഗബാധിതരുടെ എണ്ണത്തില് റഷ്യയെ മറികടന്ന് ഇന്ത്യ മൂന്നാമത്\nMon Aug 10 2020 16:26:13 GMT+0530 (India Standard Time)\nഇന്ത്യയില് കൊവിഡ് രോഗത്തിന്റെ കണക്ക് പാരമ്യതയിലെത്തുന്നതിനു ഇനിയും ആഴ്ചകളോ മാസങ്ങളോ എടുക്കുമെന്ന് എപ്പിഡെമിയോളജിസ്റ്റുകള് മുന്നറിയിപ്പ് നല്‍കിയിരുന്നു\nBSR6 July 2020 2:02 AM GMT\nന്യൂഡല്‍ഹി: കൊവിഡ് രോഗബാധിതര് കൂടുതലുള്ള രാജ്യങ്ങളുടെ പട്ടികയില് റഷ്യയെ മറികടന്ന് ഇന്ത്യ മൂന്നാം സ്ഥാനത്തായി. രാജ്യത്ത് ഞായറാഴ്ച വൈകീട്ടത്തെ കണക്ക് കൂടി പുറത്തുവിട്ടതോടെ രോഗബാധിതരുടെ എണ്ണം 6.9 ലക്ഷമായി. റഷ്യയില് 6.8 ലക്ഷം പേര്‍ക്കാണ് കൊവിഡ് ബാധിച്ചിട്ടുള്ളതെന്നും അമേരിക്കയിലെ ജോണ്‍സ് ഹോപ്കിന്‍സ് സര്‍വകലാശാല (ജെഎച്ച്‌യു) വ്യക്തമാക്കുന്നു. ഇതോടെ ഇന്ത്യയ്ക്ക് മുന്നില് യുഎസും ബ്രസീലും മാത്രമാണുള്ളത്. യുഎസില് 28 ലക്ഷത്തിലേറെയും ബ്രസീലില് 15 ലക്ഷത്തിലേറെയും കൊവിഡ് കേസുകളാണു റിപോര്‍ട്ട് ചെയ്തിട്ടുള്ളത്.\nഇന്ത്യയില് ഞായറാഴ്ച പുറത്തുവിട്ട കണക്ക് പ്രകാരം 24 മണിക്കൂറിനുള്ളില് 613 മരണങ്ങളും 25,000 രോഗബാധിതരുമുണ്ട്. ജനുവരി അവസാനവാരം ആദ്യ കൊവിഡ് കേസ് റിപോര്‍ട്ട് ചെയ്തതിനു ശേഷമുള്ള ഏറ്റവും വലിയ പ്രതിദിന വര്‍ധനവാണിത്. ശക്തമായ മഴ തുടരുന്ന പടിഞ്ഞാറന്, തെക്കന് ഭാഗങ്ങളില് അണുബാധകള് വര്‍ധിച്ചതോടെ മരണസംഖ്യ ഇന്ത്യയില് 19,268 ആയി ഉയര്‍ന്നിട്ടുണ്ട്. കൊവിഡ് കാരണം ഏറ്റവും കൂടുതല് നാശനഷ്ടമുണ്ടായ സംസ്ഥാനം മഹാരാഷ്ട്രയാണ്. ഇവിടെ ഒറ്റ ദിവസം 7,000 പുതിയ കേസുകളും തമിഴ്‌നാട്ടിലും ഡല്‍ഹിയിലും യഥാക്രമം 4,200, 2,500 കേസുകളുമാണ് റിപോര്‍ട്ട് ചെയ്തിട്ടുള്ളത്.\nകൊറോണ നിയന്ത്രണത്തിനു മാര്‍ച്ച് മാസം ഇന്ത്യ ലോകത്തിലെ ഏറ്റവും കര്‍ശനമായ ലോക്ക്ഡൗണ് ഏര്‍പ്പെടുത്തിയിരുന്നെങ്കിലും പിന്നീട് ഘട്ടംഘട്ടമായി ലഘൂകരിക്കുകയായിരുന്നു. ഇന്ത്യയില് കൊവിഡ് രോഗത്തിന്റെ കണക്ക് പാരമ്യതയിലെത്തുന്നതിനു ഇനിയും ആഴ്ചകളോ മാസങ്ങളോ എടുക്കുമെന്ന് എപ്പിഡെമിയോളജിസ്റ്റുകള് മുന്നറിയിപ്പ് നല്‍കിയിരുന്നു.\nCoronavirus India Overtakes Russia Third Worst-Hit Nation COVID-19 Tally കൊവിഡ് ഇന്ത്യ മൂന്നാമത്\nകൊവിഡ് ഭീതി മുതലെടുത്ത് ലാഭം കൊയ്യാന് നീക്കം; ബാബാ...\n10 Aug 2020 10:40 AM GMT


ഭീകരർ കൊച്ചിയെ ലക്ഷ്യമിടാൻ സാധ്യത ഉള്ളതിനാൽ ജാഗ്രത പാലിക്കണമെന്നാണ് പൊലീസ് – Truevision News\nശ്രീലങ്കയിലെ ഭീകരാക്രമണത്തിന്‍റെ പശ്ചാത്തലത്തില് സുരക്ഷാ മുന്നറിയിപ്പുമായി പൊലീസ്. ഭീകരർ കൊച്ചിയെ ലക്ഷ്യമിടാൻ സാധ്യത ഉള്ളതിനാൽ ജാഗ്രത പാലിക്കണമെന്നാണ് പൊലീസ് വ്യക്തമാക്കുന്നത്. ഫോർട്ട് കൊച്ചിയിലെ ഹോം സ്റ്റേകളും ഹോട്ടലുകളും അതീവ ജാഗ്രത പാലിക്കണമെന്ന് ഫോര്‍ട്ട് കൊ ച്ചി പൊലീസ് അറിയിച്ചു.\nഹോം സ്റ്റേകളിലും ഹോട്ടലുകളിലും താമസിക്കുന്നവരെ കുറിച്ച് എന്നും രാവിലെ9മണിക്ക് വിവരം നൽകണം എന്നും പൊലീസ് ആവശ്യപ്പെട്ടിട്ടുണ്ട്. റിപ്പോർട്ട് നൽകാത്ത ഹോം സ്റ്റേകളും ഹോട്ടലുകളും റെയ്ഡ് നടത്തുമെന്നും പൊലീസ് മുന്നറിയിപ്പ് നല്‍കി.\nഅതേസമയം ശ്രീലങ്കൻ സ്ഫോടനം ആസൂത്രണം ചെയ്ത നാഷണൽ തൗഹീദ് ജമാ അത്ത് നേതാവ് സഹ്രാൻ ഹാഷിമിന് കേരളവുമായുള്ള ബന്ധത്തെക്കുറിച്ച് എൻഐഎ അന്വേഷണം തുടരുകയാണ്. കേരളത്തിൽ നിന്ന് കസ്റ്റഡിയിലെടുത്ത മലയാളികള്‍ക്ക് ശ്രീലങ്കയിൽ നടന്ന സ്ഫോടനവുമായി നേരിട്ട് ബന്ധമില്ലെന്ന് എൻഐഎ അറിയിച്ചു.\nഎന്നാൽ ഇവർ തീവ്ര വർഗീയത പ്രചരിപ്പിച്ചതായി കണ്ടെത്തി. ശ്രീലങ്കൻ സ്ഫോടനം ആസൂത്രണം ചെയ്ത സഹ്രാൻ ഹാഷിമിന്‍റെ പ്രസംഗങ്ങളും ആശയങ്ങളും ഇവര് വ്യാപകമായി പ്രചരിപ്പിച്ചുവെന്ന് എന്‍ഐഎ വ്യക്തമാക്കി.\nPolice suspect that the terrorists are targeting Kochi\nഈസ്റ്റര് ദിനത്തില് സ്ഫോടനം നടത്തിയ തീവ്രവാദികള് കേരളത്തിലെത്തിയിരുന്നതായി ശ്രീലങ്കന് സൈന്യത്തലവന്‍റെ വെളിപ്പെടുത്തല്


സര്‍ക്കാര് കാര്യം: ഗ്രാമീണ തൊഴിലുറപ്പ് പദ്ധതി: അറിഞ്ഞതും അറിയാത്തതും\n* ഒരു തൊഴിലിനായി അപേക്ഷ കൊടുത്താല് 15 ദിവസത്തിനുള്ളില് തൊഴില് നല്‍കണം. അതിനുവേണ്ടുന്ന വേതനം മുഴുവന് കേന്ദ്രസര്‍ക്കാര് നല്‍കും;\n* അപേക്ഷകനു തൊഴിലില്ലാ ബത്ത കൊടുക്കേണ്ടി വരും. അതിന്റെ ചെലവു മുഴുവന് സംസ്ഥാനസര്‍ക്കാര് സ്വന്തം ഖജനാവില് നിന്നും കണ്ടെത്തണം.\nനമ്മുടെ രാജ്യത്ത് അതും കേരളത്തിലെ പാലക്കാടും വയനാടും നടപ്പാക്കിയ ഒരു പദ്ധതിയെ പറ്റിയാണ് മേലുദ്ധരിച്ചത്. ഇത്രയും കര്‍ക്കശവും ഗംഭീരവുമായ ഒരു നിയമം നടപ്പാക്കിയിട്ടും അത് എത്രത്തോളം വിപ്ലവം സൃഷ്ടിച്ചു എന്നറിയാനുള്ള ഒരു ശ്രമമാണിവിടെ നടത്തുന്നത്\nജനത്തിന് ഈ വക കാര്യങ്ങളൊന്നും തന്നേ അറിയില്ലെന്നതാണ് സത്യം. അങ്കിള് ചെയ്യുന്നത് വലിയ സേവനം. പഞ്ചായത്തുരാജ് വന്നതുകൊണ്ട് കുറേ പണമെങ്കിലും ഗ്രാ മങ്ങളിലേക്കും വന്നു എന്ന സത്യം മറക്കരുത്. 50 കൊല്ലമായി ഒന്നും കിട്ടാതിരുന്നവര്‍ക്ക് അത്രയെങ്കിലുമായി. മരിയ\nഅങ്കിളിന്റെ പോസ്റ്റുകള് ഉപകാരപ്രദവും ശ്രദ്ധിയ്ക്കപ്പെടേണ്ടതുമാണ്. അര്‍ഹിയ്ക്കുന്ന ശ്രദ്ധ അതിനുകിട്ടൂന്നുണ്ടോ എന്നു സംശയമുണ്ട്. എന്തുചെയ്യാം പൊതുവെ എല്ലാവര്‍ക്കും വിവാദങ്ങളിലാണ് താത്പര്യം എന്നു തോന്നുന്നു.\nഗ്രാമീണതൊഴിലുറപ്പുപദ്ധതി എത്രമാത്രം പ്രായോഗികമാകും എന്നൊരു സംശയം ഉണ്ടായിരുന്നു. തൊഴില് നല്‍കിയില്ലാത്തപക്ഷം തൊഴിലില്ല ബത്ത കൊടുക്കണം എന്ന വ്യവസ്ഥയുള്ളതുകൊണ്ട് ആ സംശയം മാറി.\nവ്യക്തമായി ആസൂത്രണം ചെയ്യുകയാണെങ്കില് ഭാരതത്തിന്റെ മുഖഛായതന്നെ മാറ്റുവാന് ഈ പദ്ധതിയ്ക്ക് കഴിയുമെന്നു തോന്നുന്നു.\nരാഷ്ട്രീയക്കാര്‍ക്ക് ഇതിനു വല്ലതും നേരമുണ്ടോ അങ്കിളേ\nനാട്ടില് ഒരു വിപ്ലവമുണ്ടാക്കി കുറെ എണ്ണത്തിനെകൊല്ലിക്കാന് പറഞ്ഞു നോക്ക്\nപറഞ്ഞു തീരുന്നതിനു മുമ്പേ പദ്ധതിവിജയിക്കുന്നതു കാണാം\nതൊഴിലുറപ്പു പദ്ധതി ചെറുകിട കര്‍ഷകരുടെ ഭൂമിയിലേക്കും\nദേശീയ ഗ്രാമീണ തൊഴിലുറപ്പു പദ്ധതി പ്രകാരം ചെറുകിട കര്‍ഷകരുടെ ഭൂമികളിലും മണ്ണ്, ജല സംരക്ഷണ പ്രവര്‍ത്തനങ്ങള് ഏറ്റെടുത്ത് നടത്താന് നിര്‍ദേശമായി. തൊഴിലുറപ്പുപദ്ധതി മുന്നോട്ടു കൊണ്ടുപോകണമെങ്കില് ചെറുകിട കൃഷി ഭൂമികളിലേക്കു കൂടി വ്യാപിപ്പിച്ചേ മതിയാവൂ എന്നതാണ് പദ്ധതിയുടെ കാതല്. ഇതനുസരിച്ച് നീര്‍ത്തട പ്ലാന് തയാറാക്കാനുള്ള പ്രോജക്ട് ഒാരോ പഞ്ചായത്തും ജില്ലാതല സാങ്കേതിക സമിതിക്കു സമര്‍പ്പിച്ചു കഴിഞ്ഞു.\nപാലക്കാട്, ഇടുക്കി, വയനാട്, കാസര്‍കോട് ജില്ലകളാണ് പരീക്ഷണാടിസ്ഥാനത്തില് നടപ്പാക്കാന് തിരഞ്ഞെടുത്തിട്ടുള്ളത്. ജില്ലകളിലെ തിരഞ്ഞെടുത്ത പഞ്ചായത്തുകളില് ഉദ്യോഗസ്ഥസംഘം പ്രാഥമിക പരിശോധന നടത്തും. ഒാരോ നീര്‍ത്തട പ്രദേശത്തേയും എല്ലാ ഭാഗവും പരിഗണിക്കത്തക്കവിധം സര്‍വേ നടത്തും. അഞ്ച് ഏക്കറില് കുറയാതെ കൃഷിയുള്ളവര്‍ക്കാണ് പ്രഥമപരിഗണന. വന്‍കിടതോട്ടങ്ങള് ഏറ്റെടുക്കാനും പാടില്ല. ഒറ്റ പ്രാവശ്യം മാത്രമാണ് ഒരു ഭൂവുടമയ്ക്ക് പദ്ധതി സേവനം ലഭിക്കുക. പഞ്ചായത്തുകള് അയല്‍ക്കൂട്ടതലത്തിലും ഗ്രാമസഭകളിലും ചര്‍ച്ച ചെയ്ത് വാര്‍ഷിക പദ്ധതിയില് ഉള്‍പ്പെടുത്തണം.[manorama daily dated 3-11-2008]\nപദ്ധതിയുടെ ആദ്യരൂപത്തിനു ഇടതുപക്ഷം നിര്‍ദ്ദേശിച്ച മെച്ചപ്പെടുത്തലുകള് ഇവിടെ ഉണ്ട്.\n[mathrubhumi dated 6th july 2009]\nദേശീയ ഗ്രാമീണ തൊഴിലുറപ്പ് പദ്ധതിക്ക് ഗാന്ധിജിയുടെ പേര്:\nന്യൂഡല്‍ഹി: ദേശീയ ഗ്രാമീണ തൊഴിലുറപ്പു പദ്ധതിക്കു മഹാത്മാഗാന്ധി ദേശീയ തൊഴിലുറപ്പു പദ്ധതിയെന്നു പേരുമാറ്റി. 2009-10 ഗ്രാമസഭാ വര്‍ഷമായി ആചരിക്കുമെന്നും പഞ്ചായത്തിരാജിന്റെ 50-ാം വാര്‍ഷികത്തോടനുബന്ധിച്ചു ഗാന്ധിജയന്തി ദിനത്തില് ചേര്‍ന്ന സമ്മേളനത്തില് പ്രധാനമന്ത്രി മന്‍മോഹന്‍സിങ് അറിയിച്ചു.\n[Manorama dated 4th October 2009]\nഅങ്കിളേ എനിക്കു സത്യം പറഞ്ഞാല് ഇതില് പറഞ്ഞ ഒരു കാര്യം പോലും അറിയില്ലായിരുന്നു.. ഇതെല്ലാം പൊതുജനങ്ങളിലേക്കെത്തിക്കണം .. എന്നാല് മാത്രമേ യഥാര്‍ഥ ലക്ഷ്യം നിറവേറൂ...\nതൊഴിലുറപ്പും കേരളവും; ഉമ്മന്‍ചാണ്ടി\nലോകം കണ്ട ഏറ്റവും വലിയ തൊഴില്‍ദാനപദ്ധതിയാണ് മഹാത്മാഗാന്ധി തൊഴിലുറപ്പുപദ്ധതി. ഇന്ത്യ കണ്ട ഏറ്റവും വലിയ ഗ്രാമീണ പുനര്‍നിര്‍മാണ പദ്ധതിയാണിത്. അതു നടപ്പാക്കുന്നതില് കേരളം പൂര്‍ണമായി പരാജയപ്പെട്ടിരിക്കുകയാണ്\nവയനാട് ജില്ലയിലെ മുള്ളന്‍കൊല്ലി പഞ്ചായത്തില് നിര്‍ധനനായ ഒരു തൊഴില്‍രഹിതന് 2008 ആഗസ്തില് മഹാത്മാഗാന്ധി തൊഴിലുറപ്പ് പദ്ധതിയില് തനിക്ക് തൊഴില് നല്‍കണമെന്ന് ആവശ്യപ്പെട്ട് പഞ്ചായത്തിനെ സമീപിച്ചു. പഞ്ചായത്ത് ഇതു ഗൗരവമായി കണ്ടില്ല. തുടര്‍ന്ന് ഇയാള് കുടകില് ഇഞ്ചികൃഷിക്കു പോയി. ഈ പദ്ധതിയില് ഒരാള് തൊഴില്‍തേടി പഞ്ചായത്തിനെ സമീപിച്ചാല് അതു നല്‍കിയിരിക്കണം. ഇല്ലെങ്കില് തൊഴിലില്ലായ്മ വേതനം നല്‍കണമെന്ന് നിയമമുണ്ടെന്ന് ഇയാള് പിന്നീടാണ് മനസ്സിലാക്കിയത്. അതനുസരിച്ച് ബന്ധപ്പെട്ടവരെ സമീപിച്ചു.\nഅപ്പോഴാണ് അധികൃതരുടെ കണ്ണുതുറന്നത്. കേന്ദ്ര നിയമമാണ്. കൂലി കൊടുത്തേ തീരൂ. അതു സംസ്ഥാനത്തിന്റെ ബാധ്യതയാണ്. പക്ഷേ, സംസ്ഥാന ബജറ്റില് അതിനുള്ള വ്യവസ്ഥയില്ല. തുടര്‍ന്ന് അവിടത്തെ പഞ്ചായത്ത് സെക്രട്ടറിയുടെ പക്കല്‍നിന്ന് ഇദ്ദേഹത്തിന് 10 ദിവസത്തെ വേതനം നല്‍കേണ്ടിവന്നു.\nഇതാണു മഹാത്മാഗാന്ധി തൊഴിലുറപ്പ് നിയമം. ഇന്ത്യയില് ആര്‍ക്കെങ്കിലും ജോലി ചെയ്യണം എന്ന് ആഗ്രഹമുണ്ടെങ്കില് 100 ദിവസം അവര്‍ക്കു ജോലി ലഭിച്ചിരിക്കും. അല്ലെങ്കില് 10,000 രൂപ തൊഴിലില്ലായ്മ വേതനം ലഭിക്കും. ലോകത്ത് ഒരിടത്തും ഇങ്ങനെയൊരു നിയമം ഇല്ല. ലോകം കണ്ട ഏറ്റവും വലിയ തൊഴില്‍ദാന പദ്ധതി. ഇന്ത്യ കണ്ട ഏറ്റവും വലിയ ഗ്രാമീണ പുനര്‍നിര്‍മാണ പദ്ധതി. ഒരു കാലത്ത് രാജ്യമെമ്പാടും ഉയര്‍ന്ന കര്‍ഷകരുടെ നിലവിളിയും അവരുടെ കണ്ണീര്‍ച്ചാലും നിലച്ചത് യു.പി.എ. സര്‍ക്കാര് നടപ്പാക്കിയ മഹാത്മാഗാന്ധി തൊഴിലുറപ്പ് പദ്ധതി മൂലമാണ്. അത് ഈ രാജ്യത്ത് കൊണ്ടുവന്നത് വിപ്ലവകരമായ മാറ്റമാണ്.\nഇതാ ചില കണക്കുകള്. 2009-10ല് പദ്ധതിക്കായി നീക്കിവെച്ചത് 39,100 കോടി രൂപ. ഈ വര്‍ഷം ഇത് 40,100 കോടി. 2009-10ല് 5.24 കോടി കുടുംബങ്ങള്‍ക്കു തൊഴില് നല്‍കി. 282 കോടി തൊഴില്‍ദിനങ്ങള് സൃഷ്ടിച്ചു. ഇതുകൊണ്ട് പ്രയോജനം ലഭിച്ചവരില് ഏറെയും പട്ടികജാതി/പട്ടികവര്‍ഗ വിഭാഗങ്ങളും വനിതകളുമാണ്.\nഇന്ത്യയുടെ ആത്മാവിനെ തേടിച്ചെന്ന പദ്ധതിയാണിത്. ആത്മഹത്യാമുനമ്പില് നിന്ന് ഇന്ത്യന് ഗ്രാമങ്ങള് ചിറകടിച്ചുയര്‍ന്നു. അതുകൊണ്ടാണ് പദ്ധതിക്ക് മഹാത്മാവിന്റെ പേരു നല്‍കിയത്. 2006-07ല് ഗ്രാമങ്ങളിലെ പ്രതിവര്‍ഷ ശരാശരി വരുമാനം 2795 രൂപയായിരുന്നെങ്കില് 2008-09ല് അത് 4060 രൂപയായി ഇരട്ടിച്ചു. സ്ത്രീശാക്തീകരണം യാഥാര്‍ഥ്യമായി.\nഎല്ലാ സംസ്ഥാനങ്ങളിലും മിനിമം കൂലി കൂടി. നൂറു രൂപയാണ് തൊഴിലുറപ്പ് പദ്ധതിയിലെ മിനിമം കൂലി. പദ്ധതി നടപ്പാക്കുന്നതിനു മുമ്പ് മഹാരാഷ്ട്രയില് 47ഉം മധ്യപ്രദേശില് 58 ഉം രൂപയായിരുന്നു മിനിമം കൂലി. അവിടെ നിന്നാണ് കൂലി ഇപ്പോള് ഇരട്ടിയിലധികമായത്.\nനിര്‍ഭാഗ്യവശാല് സംസ്ഥാന സര്‍ക്കാര് ഈ പദ്ധതി നടപ്പാക്കുന്നതില് പൂര്‍ണമായി പരാജയപ്പെട്ടിരിക്കുന്നു. തൊഴില് നല്‍കുന്നതിലും ഫണ്ട് വിനിയോഗിക്കുന്നതിലും വേതനം യഥാസമയം നല്‍കുന്നതിലുമൊക്കെ സമ്പൂര്‍ണ പരാജയം. തൊഴില് പ്രദാനം ചെയ്യുന്നതില് 28 സംസ്ഥാനങ്ങളില് 24-ാം സ്ഥാനത്താണു കേരളം. 2009-10ല് കേരളം നല്‍കിയത് 34.22 തൊഴില് ദിനങ്ങള്. മുന്‍വര്‍ഷം ഇത് 22 ദിവസമായിരുന്നു. 100 ദിവസം നല്‍കേണ്ടിടത്താണിത്. മിസോറം 93.34 ദിവസം തൊഴില് നല്‍കി ഒന്നാമതെത്തി. വലിയ സംസ്ഥാനങ്ങളില് രാജസ്ഥാനാണു മുന്നില്- 69.40 ദിവസം.\nകേരളത്തില് 9.31 ലക്ഷം കുടുംബങ്ങളിലുള്ളവര്‍ക്ക് 3.18 കോടി തൊഴില്‍ദിനങ്ങളാണു സൃഷ്ടിച്ചത്. ഇതില് 100 ദിവസം തൊഴില് ലഭിച്ചത് 37,740 കുടുംബങ്ങള്‍ക്കു മാത്രം. പട്ടികജാതി/പട്ടികവര്‍ഗക്കാരുടെ പങ്കാളിത്തം കുറവ്.\n2009-10 ല് ആയിരം കോടി രൂപയുടെ ഫണ്ട് വിനിയോഗിക്കാന് കേരളം കേന്ദ്രത്തില് നിന്ന് അനുമതി വാങ്ങിയിരുന്നു. എന്നാല്, ചെലവഴിച്ചത് 471.84 കോടി രൂപ മാത്രം. യഥാര്‍ഥത്തില് തൊഴിലുറപ്പ് പദ്ധതിക്ക് ഫണ്ടിന്റെ നിയന്ത്രണമില്ല. എത്ര വേണമെങ്കിലും ചെലവഴിക്കാം. രാജ്യമൊട്ടാകെ 38,42,434 കോടി രൂപ ചെലവഴിച്ചു. രാജസ്ഥാന് 6191 കോടിയും യു.പി. 5906 കോടിയുമാണു ചെലവഴിച്ചത്. സമാനമായ തുക കേരളത്തിനും ചെലവഴിക്കാമായിരുന്നു. അതു ചെയ്തിരുന്നെങ്കില് നമ്മുടെ ഗ്രാമങ്ങളില് എത്ര വലിയ മാറ്റങ്ങള് സംഭവിക്കുമായിരുന്നു.


'സ്വദേശിന്' പ്രചോദനമായ അരവിന്ദ പിള്ളലമാരിയും യുഎസ് പൊലീസിന്‍റെ വംശീയാക്രമണങ്ങളും\n29 Jan 2017 12:29 PM GMT\nഷാരൂഖ് ഖാനെ നായകനാക്കി അശുതോഷ് ഗവാരിക്കര് ഒരുക്കിയ സ്വദേശ് (2004) എന്ന ചിത്രത്തിന് പ്രചോദനമായത് അരവിന്ദ പിള്ളലമാരിയുടെ ജീവിതമാണ്. അരവിന്ദ പിള്ളലമാരിയെ അമേരിക്കയിലെ മേരിലാന്‍ഡില് പൊലീസ് തടഞ്ഞ് വച്ച് ചോദ്യം ചെയ്തു. മേരിലാന്‍ഡിലെ ബെല് എയറിലുള്ള വീടിന് സമീപം രാവിലത്തെ നടത്തത്തിനിടയിലായിരുന്നു പൊലീസിന്റെ ചോദ്യം ചെയ്യല്. അതേ സമയം കുടിയേറ്റ വിരുദ്ധ നയങ്ങളുമായി മുന്നോട്ട് പോകുന്ന പ്രസിഡന്റ് ഡൊണാള്‍ഡ് ട്രംപ് അധികാരമേല്‍ക്കുന്നതിന് മുമ്പ് ഡിസംബറിലാണ് സംഭവമുണ്ടായിരിക്കുന്നത്.\n30 വര്‍ഷമായി ബേല് എയറില് താമസിക്കുന്നയാളാണ് അരവിന്ദ പിള്ളലമാരി. ഇമിഗ്രേഷന് രേഖകള് സംബന്ധിച്ചാണ് സംശയത്തോടെ പൊലീസ് ചോദ്യം ചെയ്തത്. തന്റെ നിറം നോക്കിയുള്ള മോശം പെരുമാറ്റമാണ് പൊലീസിന്റെ ഭാഗത്ത് നിന്നുണ്ടായതെന്ന് അരവിന്ദ പിള്ളലമാരി ആരോപിക്കുന്നു. ഒരു അയല്‍ക്കാരിയുടെ പരാതിയെ തുടര്‍ന്നാണ് അരവിന്ദയെ ചോദ്യം ചെയ്തത്. രാവിലത്തെ പതിവ് നടത്തത്തിന് ഇറങ്ങിയ താന് തിരിച്ചറിയല് രേഖകള് കയ്യില് കരുതിയിരുന്നില്ലെന്ന് അരവിന്ദ പറഞ്ഞു. നിങ്ങളുടെ ഐഡി എവിടെ നിങ്ങള് അനധികൃത താമസക്കാരിയാണോ എന്നൊക്കെ പൊലീസുകാര് ചോദിച്ചു. അതേസമയം സംഭവത്തെ പൊലീസ് ന്യായീകരിച്ചു. വംശമല്ല അന്വേഷിച്ചതെന്നും ഏത് രാജ്യക്കാരിയാണെന്നാണ് ചോദിച്ചതെന്നുമാണ് പൊലീസുകാരുടെ വാദങ്ങള്. രേഖകള് ഇല്ലാത്തത് കൊണ്ടാണ് നിയമവിരുദ്ധമായി താമസിക്കുകയാണോ എന്ന്് ചോദിച്ചതെന്നും പൊലീസ് പറയുന്നു.\nഇന്ത്യക്കാരടക്കമുള്ള ഏഷ്യന് വംശജര്‍ക്കും ആഫ്രിക്കന് വംശജര്‍ക്കുമെതിരെ ഇതാദ്യമായല്ല യുഎസ് പൊലീസിന്റെ ഭാഗത്ത് നിന്ന് ഇത്തരം പെരുമാറ്റമുണ്ടാകുന്നത്. 2015ല് അലബാമയിലെ മാഡിസണില് മകനെ കാണാനെത്തിയ സുരേഷ്ഭായ് പട്ടേല് എന്ന 58കാരനെ പൊലീസ് ഏറെ നേരെ തടഞ്ഞ് വച്ച് മര്‍ദ്ദിക്കുകയും അധിക്ഷേപിക്കുകയും ചെയ്തിരുന്നു. വെളുത്ത വര്‍ഗക്കാരനും വംശവെറിയനുമായ അയല്‍ക്കാരന്റെ പരാതിയിലായിരുന്നു ഇത്. ഒരു കറുത്തവന് വീടിന് സമീപം കറങ്ങി നടക്കുന്നു എന്നായിരുന്നു അയാളുടെ പരാതി. സുരേഷിന് ആക്രമണത്തില് ഗുരുതരമായി പരിക്കേറ്റു. ഈ കേസില് ഉത്തരവാദികളായ പൊലീസുകാര് ശിക്ഷിക്കപ്പെട്ടില്ല.\nആഫ്രിക്കന് - അമേരിക്കനായ ഹാര്‍വാഡ് യൂണിവേഴ്‌സിറ്റി പ്രൊഫസര് ഹെല്‍ട്രി ലൂയിസ് ഗേറ്റ്‌സിന്റെ അനുഭവം ദേശീയ ശ്രദ്ധ നേടി. 2009ലായിരുന്നു സംഭവം മസാച്ചുസെറ്റ്‌സിലെ കേബ്രിഡ്ജിലുള്ള സ്വന്തം വീട്ടിലേയ്ക്ക് ഹെന്‍ട്രി ലൂയിസ് കയറി പോകുന്നത് കണ്ട അയല്‍ക്കാരന് പൊലീസിനെ വിളിച്ചു. പൊലീസ് ഹെന്‍ട്രി ലൂയിസിനെ അറസ്റ്റ് ചെയ്യുകയും പിന്നീട് വിട്ടയക്കുകയും ചെയ്തു. പ്രസിഡന്റായിരുന്ന ബറാക് ഒബാമയുടെ അടുത്ത സുഹൃത്തുക്കളിലൊരാളാണ് ഹെന്‍ട്രി ലൂയിസ്. പൊലീസ് നടപടിയെ രൂക്ഷമായി വിമര്‍ശിച്ച് ഒബാമ അന്ന് രംഗത്തെത്തുകയും ചെയ്തു. ആഫ്രിക്കന് അമേരിക്കനായ കോര്‍പ്പറേറ്റ് എക്‌സിക്യൂട്ടീവ് ഫേ വെല്‍സും 2015ല് പൊലീസ് പീഡനത്തിന് ഇരയായി. അയല്‍ക്കാരന്റെ പരാതിയെ തുടര്‍ന്ന് 19 പൊലീസുകാര് തോക്കുകളും പൊലീസ് നായയുമായി കാലിഫോര്‍ണിയയിലെ സാന്റ മോണിക്കയിലുള്ള വെല്‍സിന്റെ അപ്പാര്‍ട്ട്‌മെന്റിലേയ്ക്ക് ഇരച്ച് കയറുകയും ഫേ വെല്‍സ് ഒരു കൊള്ളക്കാരിയാണെന്ന് ആരോപിച്ച് അധിക്ഷേപിക്കുകയും ചെയ്തിരുന്നു.\nand aravindapillalamari insultedby onracialprejudices swadesstopped uspolice


Kerala Weather 2020 September 12 Thiruvanathapuram Kozikkode Kochi - കാലവർഷം ശക്തം, സംസ്ഥാനത്ത് അതിതീവ്ര മഴ; വിവിധ ജില്ലകളിൽ ഓറഞ്ച്, യെല്ലോ അലർട്ട്\nകേന്ദ്ര കാലാവസ്ഥ വകുപ്പിന്റെ നിഗമന പ്രകാരം ബംഗാൾ ഉൾക്കടലിൽ ആന്ധ്രാ തീരത്ത് നാളെയോടെ പുതിയ ന്യൂനമർദം രൂപപ്പെടുമെന്ന് മുന്നറിയിപ്പ്\nSeptember 12, 2020 3:16:04 pm\nKerala Weather: തിരുവനന്തപുരം: തെക്കുപടിഞ്ഞാറൻ കാലവർഷം കേരളത്തിൽ ശക്തമായി തുടരുന്നു. സംസ്ഥാനത്തിന്റെ പല ഭാഗങ്ങളിലും ലക്ഷദ്വീപിലും ശക്തമായ മഴയാണ് കഴിഞ്ഞ മണിക്കൂറുകളിൽ അനുഭവപ്പെട്ടത്. കോഴിക്കോട് ജില്ലയിലെ വടകരയിലും കാസർഗോഡ് ജില്ലയിലെ ഹോസ്ദുർഗിലുമാണ് കഴിഞ്ഞ 24 മണിക്കൂറിൽ ഏറ്റവുമധികം മഴ ലഭിച്ചത്, 14 സെന്റിമീറ്റർ. കോഴിക്കോട് ജില്ലയിലെ തന്നെ കെയിലാണ്ടിയിൽ 11 സെന്റിമീറ്ററും കോഴിക്കോട്, തലശേരി, മാഹി എന്നിവിടങ്ങളിൽ ഒമ്പത് സെന്റിമീറ്റർ മഴയും രേഖപ്പെടുത്തി.\nകേന്ദ്ര കാലാവസ്ഥ വകുപ്പിന്റെ നിഗമന പ്രകാരം ബംഗാൾ ഉൾക്കടലിൽ ആന്ധ്രാ തീരത്ത് നാളെയോടെ പുതിയ ന്യൂനമർദം രൂപപ്പെടുമെന്ന് മുന്നറിയിപ്പ്. ഇത് കേരളത്തിൽ വടക്കൻ കേരളത്തിൽ ഒഴികെ കാര്യമായി സ്വാധീനിക്കാൻ സാധ്യത കുറവാണ്. അതിനു പിന്നാലെ സെപ്റ്റംബർ 19, 20 ഓടെ വീണ്ടും ബംഗാൾ ഉൾക്കടലിൽ പുതിയൊരു ന്യൂനമർദം രൂപപ്പെടാനും സാധ്യതയുണ്ട്. ഇപ്പോഴത്തെ പ്രവചന പ്രകാരം ഈ ന്യൂനമർദം സംസ്ഥാനത്തു വ്യാപകമായ മഴയ്‌ക്ക് കാരണമായേക്കും.\n2020 സെപ്റ്റംബർ 12 :കണ്ണൂർ.\n2020 സെപ്റ്റംബർ 13 : കാസറഗോഡ്.\n2020 സെപ്റ്റംബർ 12 : എറണാകുളം, തൃശ്ശൂർ, പാലക്കാട് , മലപ്പുറം,കോഴിക്കോട്, കാസറഗോഡ്.\n2020 സെപ്റ്റംബർ 13 : ആലപ്പുഴ, എറണാകുളം, ഇടുക്കി, തൃശ്ശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ.\n2020 സെപ്റ്റംബർ 14 : ആലപ്പുഴ, എറണാകുളം, ഇടുക്കി, തൃശ്ശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്.\n2020 സെപ്റ്റംബർ 15 : ആലപ്പുഴ, എറണാകുളം, തൃശ്ശൂർ, മലപ്പുറം, കോഴിക്കോട്, വയനാട്, കണ്ണൂർ, കാസറഗോഡ്.\n2020 സെപ്റ്റംബർ 16 : തൃശ്ശൂർ, മലപ്പുറം, കോഴിക്കോട്,കണ്ണൂർ, കാസർഗോഡ്.\nകേരള തീരം,കർണ്ണാടക തീരം, ലക്ഷദ്വീപ് പ്രദേശം എന്നിവിടങ്ങളിൽ മണിക്കൂറിൽ 40 മുതൽ 50 കിമീ വരെ വേഗതയിൽ ശക്തമായ കാറ്റിനു സാധ്യതയുള്ളതിനാൽ ഇനിയൊരറിയിപ്പ് ഉണ്ടാകുന്നത് വരെ കേരള തീരത്ത് നിന്ന് യാതൊരു കാരണവശാലും ആരും കടലിൽ പോകാൻ പാടുള്ളതല്ല.\n*12-09-2020 മുതൽ 16-09-2020 വരെ : തെക്ക്-കിഴക്ക് അറബിക്കടലിൽ മണിക്കൂറിൽ 45 മുതൽ 55 കിമീ വരെ വേഗതയിൽ ശക്തമായ കാറ്റിനു സാധ്യത.\n*12-09-2020 & 13-09-2020 : മധ്യ-കിഴക്ക് അറബിക്കടലിൽ മണിക്കൂറിൽ 40 മുതൽ 50 കിമീ വരെ വേഗതയിൽ ശക്തമായ കാറ്റിനു സാധ്യത. കേരള – കർണ്ണാടക തീരം, ലക്ഷദ്വീപ് പ്രദേശം എന്നിവിടങ്ങളിൽ മണിക്കൂറിൽ 40 മുതൽ 50 കിമീ വരെ വേഗതയിൽ ശക്തമായ കാറ്റിനും മോശം കാലാവസ്ഥയ്ക്കും സാധ്യത.\n*14-09-2020 മുതൽ 16-09-2020 വരെ:* മധ്യ-കിഴക്ക് അറബിക്കടലിൽ മണിക്കൂറിൽ 45 മുതൽ 55 കിമീ വരെ വേഗതയിൽ ശക്തമായ കാറ്റിനു സാധ്യത. കേരള – കർണ്ണാടക തീരം, ലക്ഷദ്വീപ് പ്രദേശം എന്നിവിടങ്ങളിൽ മണിക്കൂറിൽ 45 മുതൽ 55 കിമീ വരെ വേഗതയിൽ ശക്തമായ കാറ്റിനു സാധ്യത.\n*12-09-2020 മുതൽ 14-09-2020 വരെ:* ആന്ധ്രാ തീരത്ത് നിന്ന് മാറി മധ്യ-പടിഞ്ഞാറ് ബംഗാൾ ഉൾക്കടലിൽ മണിക്കൂറിൽ 45 മുതൽ 55 കിമീ വരെ വേഗതയിൽ ശക്തമായ കാറ്റിനും മോശം കാലാവസ്ഥയ്ക്കും സാധ്യത.\nWeb Title: Kerala weather 2020 september 12 thiruvanathapuram kozikkode kochi


ഡൽഹിയില് ആം ആദ്മിയുടെ വിജയത്തിന് പിന്നിലും ഹാക്കർമാർ?\nഡൽഹിയില് ആം ആദ്മിയുടെ ...\n21 Jan 2019 2:51 PM GMT\n2015 അസംബ്ലി തിരഞ്ഞെടുപ്പിൽ ആംആദ്മി പാർട്ടിയുടെ വിജയത്തിന് പിന്നിലും ഹാക്കർമാരുടെ ഇടപെടലുണ്ടെന്ന് വെളിപ്പെടുത്തൽ. 2014 പൊതു തിരഞ്ഞെടുപ്പിൽ ഉൾപ്പെടെ ബിജെപിക്ക് അനുകൂലമായ വോട്ടിങ്ങ് മെഷീനില് തിരിമറി നടന്നെന്ന് വെളിപ്പെടുത്തലിലാണ് ഡൽഹിയിലെ ആംആദ്മി വിജയത്തെയും പരാമർശിക്കുന്നത്.\n2015 ഡൽഹി തിരഞ്ഞെടുപ്പിൽ ഉപയോഗിച്ച വോട്ടിങ്ങ് മെഷീനിൽ നിന്നുള്ള സിഗ്നലുകളിൽ തങ്ങൾ നടത്തിയ ഇടപെടലാണ് എഎപി വിജയം ഉണ്ടായത്. എന്നാൽ തങ്ങൾ എഎപിക്ക് അനുകൂലമായല്ലെ പ്രനർത്തിച്ചത്. ബിജെപി ഐടി സെല്ലിന്റെ പ്രവർത്തനങ്ങൾ തടയുകയാണുണ്ടായതെന്നും ഹാക്കർമാര് അവകാശപ്പെടുന്നു. ഈ സാഹചര്യത്തിലാണ് 70 സീറ്റിൽ 67 സ്വന്തമാക്കി എഎപി വിജയിക്കുന്നത്. ഇല്ലെങ്കില് 2009 ലെ ഫലം ആവർത്തിക്കുമായിരുന്നെന്നും റിപ്പോര്‍ട്ടുകൾ പറയുന്നു.\nഅതേസമയം, ഇവിഎം ഹാക്ക് ചെയ്യണമെന്ന് ആവശ്യവുമായി ഇന്ത്യയിൽ നിന്നും കൂടുതൽ രാഷ്ട്രീയ പാർട്ടികൾതങ്ങളെ സമീപിച്ചിരുന്നതായും സയീജ് ഷൂജ പറയുന്നു. എസ്.പി, ബി.എസ്.പി പാർട്ടികളാണ് ആവശ്യമുന്നയിച്ചത്. സഹായിക്കാമെന്ന് ചൂണ്ടിക്കാട്ടി കോൺഗ്സിനെ തങ്ങളുടെ സംഘം സമീപിച്ചിരുന്നെന്നും ഷൂജ പറയുന്നു. എന്നാൽ ഹാക്കിങ്ങ് വിവരങ്ങൾ തേടി സമീപിച്ച് ആം ആദ്മി പാർട്ടിക്ക് പക്ഷേ ഇക്കാര്യം ലോകത്തോട് തുറന്ന് കാട്ടണെമെന്നായിരുന്നു അവശ്യമെന്നും ഷൂജ പറയുന്നു.\nഇന്ത്യന് ജേണലിസ്റ്റ് അസോസിയേഷന് ലണ്ടനില് സംഘടിപ്പിച്ച ഹാക്കത്തോണ് പരിപാടിയിലാണ് യുഎസ് ഹാക്കര് സയിദ് ഷുജ ഇലക്ട്രോണിക് വോട്ടിങ് മെഷീനില് എങ്ങനെ തിരിമറി നടത്താം എന്ന് വിശദീകരിച്ചത്.\n2014 General Elections 2015 Elections app bjp bsp Electronic Voting Machines evm sp Syed Shuja


Emalayalee.com - കൊല്ലം പ്രവാസി കമ്മ്യൂണിറ്റി ഗുദൈബിയ ഏരിയ കമ്മിറ്റി രൂപീകരിച്ചു\nബഹ്‌റൈനിലെ കൊല്ലം പ്രവാസികളുടെ കൂട്ടായ്മയായ കൊല്ലം പ്രവാസി കമ്മ്യൂണിറ്റി വിവിധ ഏരിയ കമ്മിറ്റികള് രൂപീകരിക്കുന്നതിന്റെ ഭാഗമായി ഗുദൈബിയ ഏരിയ കമ്മിറ്റി രൂപീകരിച്ചു. ഏരിയ കോ ഓര്‍ഡിനേറ്റര് നാരായണന്റെ സ്വാഗതത്തോടെ ആദിലിയ ബഹ്‌റൈന് കാള്‍ട്ടന് ഹോട്ടലില് വച്ച് നടന്ന യോഗത്തില് കൊല്ലം പ്രവാസി കമ്മ്യൂണിറ്റി ജോ. കണ്‍വീനര് വിനു ക്രിസ്ടി അധ്യക്ഷത വഹിച്ചു. ജനറല് സെക്രെട്ടറി ജഗത് കൃഷ്ണകുമാര് സെന്‍ട്രല് കമ്മിറ്റി അംഗങ്ങളെ പരിചയപ്പെടുത്തി. ഗജഇസെന്‍ട്രല് കമ്മിറ്റി അംഗങ്ങളായ രാജ് കൃഷ്ണന്, സന്തോഷ് കുമാര്, ഹരി പിള്ള, ഡ്യുബെക്ക്, സജികുമാര്, സല്‍മാനിയ ഏരിയ സെക്രെട്ടറി ലിജു ജോണ് എന്നിവര് സന്നിഹിതരായിരുന്നു. തുടര്‍ന്ന് ഏരിയ കോ ഓര്‍ഡിനേറ്റര്‍മാരായ ഹരികുമാറിന്റെയും, നാരായണന്റെയും മേല്‍നോട്ടത്തില് ഏരിയ കമ്മിറ്റി ഭാരവാഹികളെ തിരഞ്ഞെടുത്തു.\nഗുദൈബിയ ഏരിയ കമ്മിറ്റി ഭാരവാഹികള്\nപ്രസിഡന്റ് സുനില് ശശിധരന്\nസെക്രെട്ടറി ജെയിംസ് രാജ്\nട്രെഷറര് ഷിനു താജുദ്ദീന് സാഹിബ്\nവൈസ് പ്രെസിഡന്റ്‌റ് സരസ് ദേവ്\nജോ. സെക്രെട്ടറി പ്രവീണ് പിള്ള\nഗുദൈബിയയായിലും, അതിനടുത്തുള്ള സ്ഥലങ്ങളിലും ഉള്ള കൊല്ലം പ്രവാസികള്‍ക്ക് ഈ കൂട്ടായ്മയില് അംഗമാകാന് 33910505, 33205249 ഈ നമ്പറുകളില് ബന്ധപ്പെടാവുന്നതാണ്.


Heavy Rain in Kozhikode: കേരളത്തില് കാലവര്‍ഷം ശക്തി പ്രാപിച്ചു; മലബാറിൽ ശക്തമായ മഴ - report on heavy rain kozhikode | Samayam Malayalam\nreport on heavy rain kozhikode\nകേരളത്തില് കാലവര്‍ഷം ശക്തി പ്രാപിച്ചു; മലബാറിൽ ശക്തമായ മഴ\nAuthored bySamayam Desk | Samayam Malayalam | Updated: 14 Jun 2021, 05:27:00 PM\nമഴക്കാലത്തിനു മുന്‍പ് ഇത്തവണ ഡ്രൈനേജുകളും പുഴകളും വൃത്തിയാക്കിയതിനാൽ പലയിടത്തും കഴിഞ്ഞ വർഷം ഉണ്ടായ വെള്ളക്കെട്ടുകള് ഇല്ലാതാവുകതയും ചെയ്തിട്ടുണ്ട്. പല ജില്ലകളിലും അലെര്‍ട് പ്രഖ്യാപിച്ചതിനാല് വേണ്ട സുരക്ഷാ മുന്‍കരുതല് ഏറ്റെടുത്തു കാത്തിരിക്കുകയാണ് ജില്ലാ ഭരണകൂടങ്ങള്.\nകാലവര്‍ഷം കരുത്താര്‍ജിച്ചതോടെ കേരളത്തില് മലബാര് മേഖലയിലും ശക്തമായ മഴയാണ് തുടരുന്നത്.\nപല ജില്ലകളിലും അലെര്‍ട് പ്രഖ്യാപിച്ചതിനാല് വേണ്ട സുരക്ഷാ മുന്‍കരുതല് ഏറ്റെടുത്തു കാത്തിരിക്കുകയാണ് ജില്ലാ ഭരണകൂടങ്ങള്.\nകഴിഞ്ഞ ദിവസം രാവിലെ മുതല് വൈകിട്ട് വരെ സാമാന്യം നല്ല മഴയാണ് കോഴിക്കോട് സിറ്റിയില് ഉണ്ടായത്.\nകോഴിക്കോട്: കാലവര്‍ഷം കരുത്താര്‍ജിച്ചതോടെ കേരളത്തില് മലബാര് മേഖലയിലും ശക്തമായ മഴയാണ് തുടരുന്നത്. കടലില് പോവുന്നതിനും മറ്റും പൂര്‍ണ വിലക്കാണ് ഉള്ളത്. പൊതുവെ ലോക് ഡൗണ് ആയതിനാല് അധികം ആളുകള് പൊതു ഇടങ്ങളിലേക്ക് ഇറങ്ങാത്തതു അപകട നിരക്ക് കുറയ്ക്കും. കോഴിക്കോട്ടു നിരവധി റോഡുകള് വെള്ളത്തിലായി. മഴക്കാലത്തിനു മുന്‍പ് ഇത്തവണ ഡ്രൈനേജുകളും പുഴകളും വൃത്തിയാക്കിയതിനാൽ പലയിടത്തും കഴിഞ്ഞ വർഷം ഉണ്ടായ വെള്ളക്കെട്ടുകള് ഇല്ലാതാവുകതയും ചെയ്തിട്ടുണ്ട്.\nAlso Read: കൂലേരി രതീഷിൻ്റെ ദുരൂഹ മരണം; നേരറിഞ്ഞോ പോലീസ്?\nപല ജില്ലകളിലും അലെര്‍ട് പ്രഖ്യാപിച്ചതിനാല് വേണ്ട സുരക്ഷാ മുന്‍കരുതല് ഏറ്റെടുത്തു കാത്തിരിക്കുകയാണ് ജില്ലാ ഭരണകൂടങ്ങള്. കഴിഞ്ഞ ദിവസം രാവിലെ മുതല് വൈകിട്ട് വരെ സാമാന്യം നല്ല മഴയാണ് കോഴിക്കോട് സിറ്റിയില് ഉണ്ടായത്. രാത്രിയില് ശക്തമായ കാറ്റും വീശുന്നുണ്ട്. ഇത്തവണ പ്രളയം പ്രതീക്ഷിച്ച പലയിടത്തും ഇതുവരെ ഉള്ള സ്ഥിതി വിലയിരുത്തിയാല് ഈ കാലവര്‍ഷം വലിയ കുഴപ്പങ്ങള് ഇല്ലാതെ തള്ളി നീക്കാനാവുമെന്നാണ് പ്രതീക്ഷിക്കുന്നത്. സ്കൂളുകള് ഈ വര്‍ഷവും ഇല്ലാത്തതിനാല് അത്തരം പ്രതിസന്ധികള് ഒഴിവായിട്ടുണ്ട്. കൂടാതെ വിവിധ വകുപ്പുകള് ചേര്‍ന്ന് റോഡുകളില് അപകടം ഉണ്ടാക്കുന്ന മരങ്ങള് മുറിച്ചു മാറ്റാനുള്ള നടപടിയും എടുത്തിട്ടുണ്ട്.\nമൺസൂൺ മഴ കോഴിക്കോട് കാലാവസ്ഥ weather Rain monsson Kozhikode Heavy Rain in Kozhikode\nWeb Title : report on heavy rain kozhikode\nഇന്ത്യ ഊഹാപോഹം മാത്രമെന്ന് കോടതി; ഉന്നാവിൽ പെണ്‍കുട്ടിയെ അപായപ്പെടുത്താന് ശ്രമിച്ച കേസില് സെൻഗാറിന് ക്ലീന്‍ചിറ്റ്


Chinese space shuttle– News18 Malayalam\nചൈനീസ് ബഹിരാകാശ നിലയം ശാന്ത സമുദ്രത്തിൽ പതിച്ചു; ഒഴിവായത് വൻ ദുരന്തം\nUpdated: April 2, 2018, 5:43 PM IST\nബീജിംഗ്: നിയന്ത്രണം നഷ്ടപ്പെട്ട ചൈനീസ് ബഹിരാകാശ നിലയം ശാന്ത സമുദ്രത്തിൽ പതിച്ചു. പ്രവര്‍ത്തനം നിലച്ച ബഹിരാകാശ പരീക്ഷണശാല ഭൂമിയോട് അടുക്കുകയാണെന്ന വാർത്ത ലോകത്തെ ആശങ്കയിൽ ആക്കിയിരുന്നു. ചൈനയുടെ ആദ്യ ബഹിരാകാശ നിലയമായ ടിയാന്‍ഗോങ്-1 ആണ് എവിടെ പതിക്കുമെന്ന് പോലും നിശ്ചയിക്കാനാവാതെ ശാസ്ത്ര ലോകത്തെ വലച്ചത്. സമുദ്രത്തിൽ പതിച്ചതിനാൽ ഒഴിവായത് വൻ ദുരന്തമാണെന്ന് ശാസ്ത്രലോകം.\nഒരു സ്കൂൾ ബസ്സിന്റെ വലുപ്പമുണ്ടായിരുന്ന നിലയത്തിന്റെ ഭൂരിഭാഗവും സമുദ്രത്തിൽ പതിക്കും മുൻപ് കത്തിപ്പോയിരുന്നു. എന്നാൽ പരീക്ഷണശാല ഭൂമിയിലേക്ക് ഇടിച്ചിറങ്ങുന്നതിന് കൃത്യമായ സമയമോ പതിക്കാൻ സാധ്യതയുള്ള സ്ഥലങ്ങളോ പ്രവചിക്കാൻ സാധിക്കുന്നില്ലെന്നതായിരുന്നു ആശങ്കയുടെ കാരണം.\nകഴിഞ്ഞ വർഷം സെപ്റ്റംബറിൽ ടിയാൻഗോങ്ങുമായുള്ള ബന്ധം ചൈനയ്ക്ക് നഷ്ടമാകുകയും ഉടന് ഭൂമിയിലേക്കു പതിക്കുമെന്നും രാജ്യം ലോകത്തെ അറിയിക്കുകയും ആയിരുന്നു. എന്നാൽ നിലയം ഭൂമിയിലേക്ക് എത്തും മുന്‍പ് കത്തി തീരുമെന്നും ഭയക്കേണ്ടതില്ലെന്നുമായിരുന്നു ഒരു വിഭാഗം ഗവേഷകരുടെ പക്ഷം.\nഅന്താരാഷ്ട്ര ബഹിരാകാശ നിലയത്തിന് സമാനമായി ചൈന നിര്‍മ്മിച്ച ബഹിരാകാശ നിലയമാണു ടിയാൻ ഗോങ്. ‘സ്വർഗീയ സമാനമായ കൊട്ടാരം’ എന്നാണ് പേരിനർഥം. ചൈനീസ് ബഹിരാകാശ ശാസ്ത്രജ്ഞർക്കു മാസങ്ങളോളം ബഹിരാകാശത്തു തങ്ങി പരീക്ഷണങ്ങൾ നടത്താനുള്ള അവസരമൊരുക്കുകയായിരുന്നു പ്രധാന ലക്ഷ്യം.\nഒട്ടേറെ വിക്ഷേപണങ്ങൾക്ക് ഒടുവിലാണ് ലോകരാഷ്ട്രങ്ങളുടെ സഖ്യം രാജ്യാന്തര ബഹിരാകാശ നിലയം എന്ന ഭീമാകാരമായ സ്പേസ് ലാബ് യാഥാർഥ്യമാക്കിയത്. ഈ വിജയം ഒറ്റയ്ക്കു നേടിയെടുക്കുകയായിരുന്നു ചൈനയുടെ ലക്ഷ്യം.


'ഉയിരിന് നാഥനെ....' ജോസഫിലെ പുതിയ ഗാനം കാണാം -\n‘ഉയിരിന് നാഥനെ….’ ജോസഫിലെ പുതിയ ഗാനം കാണാം\nഹാസ്യ നടനായും വില്ലനായും എത്തി മലയാള സിനിമയില് തന്റേതായ ഇടം കണ്ടെത്തിയ ജോജു ജോര്‍ജ് നായകനായി എത്തുന്ന പുതിയ ചിത്രമാണ് ‘ജോസഫ്’. ചിത്രത്തിലെ പുതിയ ഗാനം പുറത്തുവിട്ടു. മികച്ച പ്രതികരണമാണ് ഗാനത്തിന് ലഭിക്കുന്നത്. ‘ഉയിരിന് നാഥനെ…’ എന്നു തുടങ്ങുന്ന ഗാനമാണ് യുട്യൂബില് റിലീസ് ചെയ്തത്.\nവിജയ് യേശുദാസും മെറിന് ഗ്രിഗറിയും ചേര്‍ന്നാണ് ആലാപനം. ബി കെ ഹരിനാരായന്റെ വരികള്‍ക്ക് രഞ്ജിന് രാജാണ് സംഗീതം നല്‍കിയിരിക്കുന്നത്.\nടൈറ്റില് റോളിലെത്തുന്ന ജോജുവിന്റെ മേക്ക് ഓവറും ഫസ്റ്റ് ലുക്ക് പോസ്റ്ററും സമൂഹ മാധ്യമങ്ങളില് നേരത്തെ വൈറലായിരുന്നു. പുതിയ ലുക്കില് എത്തുന്ന ജോജുവിന്റെ രൂപം സിനിമാ ലോകത്ത് ഏറെ ചര്‍ച്ച ചെയ്യപ്പെട്ടു. ചിത്രത്തിന്റെ റിലീസിങ് തീയതി അണിയറപ്രവര്‍ത്തകര് പുറത്തുവിട്ടിരുന്നു. ചിത്രം നവംബര് 16 ന് തിയറ്ററുകളിലെത്തും. എം പത്മകുമാറാണ് ചിത്രത്തിന്റെ സംവിധാനം നിര്‍വ്വഹിക്കുന്നത്.\n‘ജോസഫ്‘ എന്ന ചിത്രത്തില് ഒരു റിട്ടയേര്‍ഡ് പോലീസുകാരന്റെ വേഷത്തിലാണ് ജോജു എത്തുന്നത്. ഷീഹി കബീറിന്റേതാണ് തിരക്കഥ. ഒരു പൊലീസുകാരന്റെ ജീവിതത്തിലെ ഇരുണ്ട തലങ്ങളാണ് ചിത്രത്തിന്റെ പശ്ചാത്തലമെന്നാണ് പുറത്തുവരുന്ന റിപ്പോര്‍ട്ടുകള് സൂചിപ്പിക്കുന്നത്. ഡ്രീം ഷോര്‍ട്ട് സിനിമയുടെ ബാനറില് ഷൗക്കത്ത് പ്രസൂനാണ് നിര്‍മ്മാണം.\nRead more on: Joseph George | Joseph J


അമ്മയാകണോ? – നേർക്കാഴ്ച്ചകൾ\nഇരുപതാം നൂറ്റാണ്ടിന്റെ രണ്ടാം പകുതിയിൽ അമേരിക്കൻ നഗരങ്ങൾ നേരിട്ടിരുന്ന ഒരു പ്രധാന പ്രശ്നമായിരുന്നു വർധിച്ചു വരുന്ന കുറ്റകൃത്യങ്ങൾ. കൊലപാതകങ്ങൾ, തട്ടിക്കൊണ്ടുപോകലുകൾ തുടങ്ങി ലഹരി മരുന്നുകച്ചവടം വരെയുള്ള അക്രമസംഭവങ്ങൾ 1960 മുതൽ കുതിച്ചുയരാൻ തുടങ്ങി. 1960 ൽ ന്യൂ യോർക്ക് നഗരത്തിൽ 482 കൊലപാതകങ്ങൾ നടന്നിടത്ത് 1990 ൽ 2245 പേര് കൊല്ലപ്പെട്ടു. വെടിവെപ്പിൽ ആളുകൾ കൊല്ലപ്പെടുന്നത് നിത്യസംഭവമായി. ഇങ്ങിനെ പോയാൽ ന്യൂ യോർക്ക് താമസിക്കാൻ പറ്റാത്ത ഒരു നഗരമാകുമെന്നു വിദഗ്ദന്മാർ അഭിപ്രായപ്പെട്ടു.\nകൗമാരപ്രായക്കാരായിരുന്നു കുറ്റവാളികളിൽ കൂടുതലും. എളുപ്പം വിലയ്ക്ക് വാങ്ങാവുന്ന തോക്ക് കാട്ടി ഇവർ ആളുകളെ ഭയപ്പെടുത്തി പണം വാങ്ങി. കൊടുക്കാത്തവരെ വെടിവെച്ചു കൊന്നു. മിക്ക കുട്ടികളും ദരിദ്ര കുടുംബങ്ങളിൽ നിന്നുള്ളവരായിരുന്നു. ലഹരി മരുന്ന് വില്പനയും , തോക്ക് കാണിച്ചു പണം പിടിച്ചു വാങ്ങലും ആയിരുന്നു ഇവർക്ക് എളുപ്പത്തിൽ വരുമാനം കണ്ടെത്താനുള്ള ഒരു മാർഗം. ക്ലിന്റൺ പ്രെസിഡന്റായി ചുമതല ഏറ്റെടുത്ത സമയമായിരുന്നു. ഈ കുട്ടി കുറ്റവാളികളെ എങ്ങിനെ നേരിടും എന്ന് അദ്ദേഹവും തല പുകച്ചു.\nപക്ഷെ വലിയ മാറ്റങ്ങൾ എന്തെങ്കിലും കൊണ്ടുവരുന്നതിന് മുൻപ്തന്നെ എല്ലാവരെയും അത്ഭുതപെടുത്തികൊണ്ട് അമേരിക്കയിലെ കുറ്റകൃത്യങ്ങളുടെ നിരക്ക് പെട്ടെന്നു താഴെക്ക് വരാൻ തുടങ്ങി. ന്യൂ യോർക്ക് നഗരത്തിൽ കൊലപാതകങ്ങൾ മേല്പറഞ്ഞ 1990 ലെ 2245 ൽ നിന്ന് 2000 ൽ 600 ആയും, 2007 ൽ വെറും 494 ആയും കുറഞ്ഞു. ഇതിന്റെ കാരണം എന്താണെന്നു ആദ്യമാർക്കും വ്യക്തമായില്ല. പിന്നീട് സ്റ്റീവൻ ലേവിറ്റും , ജോൺ ഡോണോഹുവും നടത്തിയ ഒരു പഠനമാണ് കുറ്റകൃത്യങ്ങൾ കുറയാനുള്ള കാരണം പുറത്തു കൊണ്ടുവന്നത്.\nഅവരുടെ ഗവേഷണത്തെ കുറിച്ച് പറയുന്നതിന് മുൻപ് വർഷങ്ങൾക്ക് മുൻപ് നടന്ന, അമേരിക്ക ഇളക്കി മറിച്ച , ഇന്നും ആളുകൾ ചർച്ച ചെയ്യുന്ന കേസിന്റെ ഒരു കഥ അറിയണം. നോർമ മക്കോർവി ആണ് അതിലെ നായിക. നോർമ ഡാലസിൽ താമസിച്ചിരുന്ന,പാവപെട്ട, വിദ്യാഭ്യാസം ഇല്ലാത്ത, വൈദഗ്ദ്യം വേണ്ട ഒരു ജോലിയും അറിയാത്ത, മയക്കുമരുന്നു ഉപയോഗിക്കുന്ന ഒരു ഇരുപത്തിയൊന്ന് വയസുകാരി ആയിരുന്നു. രണ്ടു പ്രസവങ്ങളിൽ ഉണ്ടായ കുട്ടികളെ മറ്റുളളവർക്ക് ദത്തെടുക്കാൻ കൊടുത്ത അവൾ പക്ഷെ മൂന്നാമതും ഗർഭിണിയായി. ഒരു കുട്ടിയെ വളർത്താൻ ഒരു നിർവഹവുമില്ലാതിരുന്ന അവൾ അബോർഷന് വേണ്ടി ആശുപത്രിയിൽ ഒരു ഡോക്ടറെ സമീപിച്ചു.\nഡാലസ് നഗരം ഉൾപ്പെടുന്ന ടെക്‌സാസ് സംസ്ഥാനത്തിൽ പക്ഷെ അബോർഷൻ നിയമവിരുദ്ധമായിരുന്നു. അബോർഷൻ ഒരു സ്ത്രീയുടെ അവകാശമാണ് എന്ന് കരുതുന്ന, ചില സംഘടനകൾ അബോർഷൻ അമേരിക്ക മുഴുവൻ നിയമവിധേയമാക്കാൻ വേണ്ടി നോർമയെ കക്ഷി ചേർത്ത് കൊണ്ട് സുപ്രീം കോടതിയെ സമീപിച്ചു. ഈ പെൺകുട്ടിയുടെ പേര് വെളിപ്പെടുത്താതെ ഇരിക്കാൻ വേണ്ടി നോർമയ്ക്ക് ജെയിൻ റോ എന്ന കള്ളപ്പേരും കൊടുത്തു. സർക്കാരിന്റെ ഭാഗത്ത് നിന്ന് ഹാജരായ അറ്റോർണി ജനറൽ ഹെൻറി വെയ്ഡിന്റെ പേര് കൂടി കൂട്ടിച്ചേർത്തു കൊണ്ട് ഈ കേസ് Roe v. Wade എന്ന് ലോക പ്രശസ്തമായി.\nവാശിയേറിയ വാദപ്രതിവാദങ്ങൾക്കവസാനം 1973 ജനുവരി ഇരുപത്തി രണ്ടിന് സുപ്രീം കോടതി അമേരിക്കയിൽ മുഴുവൻ ഗർഭഛിദ്രം നിയമവിധേയമാക്കി വിധി പ്രസ്താവിച്ചു. നോർമയെ പോലെ കുട്ടികളെ വളർത്താൻ സാഹചര്യമില്ലാത്ത ലക്ഷകണക്കിന് യുവതികൾ അബോർഷൻ ചെയ്യാൻ തുടങ്ങി. Unwanted pregnancy യുടെ എണ്ണം വളരെ കുറഞ്ഞു.\nഈ കേസ് എങ്ങിനെയാണ് അമേരിക്കയിലെ കുറ്റകൃത്യങ്ങൾ കുറച്ചത് എന്ന് നിങ്ങൾക്ക് സംശയം തോന്നാം. എല്ലാ കുട്ടികളും ഒരേ പോലെ ജീവിത സാഹചര്യങ്ങളിൽ വളരുന്നവരല്ല. സാമ്പത്തികമായും വൈകാരികമായും പക്വത ഇല്ലാത്ത അച്ഛനും അമ്മയും ഉള്ളത് കൊണ്ടും , അല്ലെങ്കിൽ കുട്ടികൾക്ക് ഭക്ഷണം കൊടുക്കാൻ വേണ്ടി കൂടുതൽ സമയം ജോലി ചെയ്യുന്നത് കൊണ്ട് കുട്ടികളെ നോക്കാൻ സമയം കിട്ടാതെ വരുന്നത് കൊണ്ടും, അമ്മമാരുടെ വിദ്യാഭ്യാസ കുറവ് കുട്ടികളെ ബാധിക്കുന്നത് കൊണ്ടും, സ്ത്രീകൾക്ക് കുട്ടികളെ നോക്കാൻ കഴിവില്ലാതെ സാഹചര്യങ്ങളിൽ ജനിക്കുന്ന കുട്ടികൾ, വിദ്യാഭ്യാസം ഇല്ലാതെ താഴ്ന്ന വരുമാനം ഉള്ള ജോലികൾ ചെയ്യുന്നവരായോ, പെട്ടെന്ന് പൈസ ഉണ്ടാക്കാൻ വേണ്ടി കുറ്റകൃത്യങ്ങളിൽ ഏർപെടുന്നവരായോ വളർന്നു വരുന്നു എന്നതാണ് സ്റ്റീവൻ ലേവിറ്റിന്റെ പഠനം പറയുന്നത്. അബോർഷൻ നിയവിരുദ്ധം ആയിരുന്ന സമയത്ത് പെൺകുട്ടികൾക്ക് വേണ്ട എങ്കിലും അവർ കുട്ടികളെ പ്രസവിക്കേണ്ടി വന്നു. എന്നാൽ നിയമവിധേയമാക്കിയപ്പോൾ ഇത്തരം കുട്ടികളുടെ എണ്ണം കുറയുകയും കുറ്റകൃത്യങ്ങളുടെ എണ്ണം താഴെ പോവുകയും ചെയ്തു. ഓർക്കുക 1973 ൽ വിധി വന്നു ഏതാണ്ട് ഇരുപതു വർഷങ്ങൾക്ക് ശേഷം 1991 മുതൽ കുറ്റകൃത്യങ്ങളുടെഎണ്ണം കുറയാൻ തുടങ്ങി.\nതനിക്ക് കുട്ടികൾ വേണോ വേണ്ടയോ എന്നത് ഒരു സ്ത്രീയുടെ തീരുമാനമാണ്. പ്രായപൂർത്തി ആയ ഉടനെ പെൺകുട്ടികളെ വിവാഹം ചെയ്‌തു കൊടുക്കുന്ന ചില സമുദായങ്ങളിൽ പ്രത്യേകിച്ചും. ഒരു കുട്ടിയെ ഉണ്ടാക്കാൻ എളുപ്പമാണ്, പക്ഷെ അതിനെ ആരോഗ്യമുള്ള, വിദ്യാഭ്യാസമുള്ള ഒരു കുട്ടിയായി വളർത്തിക്കൊണ്ടുവരാൻ മാതാവിനും പിതാവിനും പക്വതയും അറിവും സമ്പത്തും സമയവും വേണം. ഇതൊന്നും അല്ലെങ്കിൽ പോലും കുട്ടികൾ വേണോ വേണ്ടയോ എന്നത് വ്യക്തികളുടെ സ്വകാര്യ തീരുമാനങ്ങളാണ്. അതിൽ സമൂഹത്തിനു കൈകടത്തേണ്ട ഒരു കാര്യവുമില്ല.\nഎന്റെ സ്വകാര്യ അനുഭവത്തിലും ഇതുപോലെ പ്രായവും പക്വതയും എത്താതെ വിവാഹം കഴിച്ച പെൺകുട്ടികളുടെ കുട്ടികൾ അവർക്ക് എത്താമായിരുന്ന ഉയരങ്ങളിൽ എത്താനായില്ല എന്ന് ഞാൻ അകണ്ടിട്ടുണ്ട്. ഉദാഹരണത്തിന് എന്റെ ഇത്ത പതിനേഴാം വയസിൽ വിവാഹം കഴിച്ചതാണ്. ഗോമതിയുടെ ചേച്ചി കല്യാണം കഴിക്കുമ്പോൾ വയസ് ഇരുപത്തി ഒന്ന്. ഗോമതിയുടെ ചേച്ചിയുടെ മകൾ കമ്പ്യൂട്ടർ എഞ്ചിനീയറിംഗ് പഠനം കഴിഞ്ഞു ഐടി ജോലിയിൽ കയറിയപ്പോൾ, എന്റെ ഇത്തയുടെ രണ്ടു കുട്ടികളും ബിരുദം പാസായില്ല. ഈ രണ്ടു കുട്ടികളുടെയും മാതാപിതാക്കളുടെ പഠനസാഹചര്യം ഒന്നാണ്. രണ്ടുപേർക്കും കുടുംബത്തിൽ നിന്ന് പഠിച്ച് നല്ല നിലയിൽ എത്തിയവർ ഉദാഹരണങ്ങൾ ആയുണ്ട്. മറ്റു പല ഘടകങ്ങളും കുട്ടികളുടെ വിദ്യഭ്യാസത്തിന്റെയും ജോലിയുടെയും കാര്യത്തിലുള്ള വ്യത്യാസത്തിൽ ഉണ്ടാകാമെങ്കിലും ഒരു പ്രധാന കാരണം അമ്മമാരുടെ വിവാഹ പ്രായത്തിലും , കുട്ടികളെ പ്രസവിച്ച പ്രായത്തിലുമുള്ള വ്യത്യാസമാണ് എന്നാണ് എന്റെ നിരീക്ഷണം.\nഅതുകൊണ്ട് വിദ്യാഭ്യാസം നേടി, സ്വന്തം കാലിൽ നിന്ന ഒരു പെൺകുട്ടി അവൾക്ക് ഒരു കുട്ടി വേണം എന്ന് തോന്നുമ്പോൾ പ്രസവിക്കട്ടെ, കുട്ടികൾ വേണ്ട എന്നാണ് തീരുമാനം എങ്കിൽ അങ്ങിനെ ആകട്ടെ. ഇനി സുരക്ഷയുടെ അഭാവത്തിൽ ഗർഭിണി ആയാൽ അബോർഷൻ ചെയ്യട്ടെ, അത് അവളുടെ അവകാശമാണ്. നമ്മൾ കൈകടത്തേണ്ട കാര്യമില്ല.\nജീവിതാനുഭവങ്ങൾ, ഫെമിനിസം, വിദ്യാഭ്യാസം


കൊലക്കുറ്റത്തിന് 14 വര്‍ഷം ജയിലില്, ശേഷം മെഡിക്കല് പഠനം പൂര്‍ത്തിയാക്കി; ഹൗസ് സര്‍ജന്‍സി കഴിഞ്ഞാല് ഡോക്ടര്...\nBengaluru, First Published 12, Aug 2019, 6:02 PM IST\nഎം ബി ബി എസ് പൂര്‍ത്തിയാക്കാനുള്ള അനുവാദം ചോദിച്ചുകൊണ്ട് 2016 ആഗസ്ത് 23 -ന് സുഭാഷ്, രാജീവ് ഗാന്ധി യൂണിവേഴ്‍സിറ്റി ഓഫ് ഹെല്‍ത്ത് സയന്‍സിന് എഴുതിയിരുന്നു. നിയമോപദേശം തേടിയ ശേഷം 2016 സപ്തംബര് 29 -ന് യൂണിവേഴ്‍സിറ്റി പഠനം തുടരാനുള്ള അനുവാദം സുഭാഷിന് നല്‍കി.\nബംഗളൂരു: 14 വര്‍ഷം ജയിലിലായിരുന്നു സുഭാഷ്. അതും കൊലക്കുറ്റത്തിന്. പക്ഷേ, മുപ്പത്തിയൊമ്പതുകാരനായ സുഭാഷ് പാട്ടീലിന്‍റെ ചെറുപ്പം മുതലുള്ള ആഗ്രഹമായിരുന്നു ഡോക്ടറാവുക എന്നത്. ജയിലിലാകുന്ന സമയത്ത് മെഡിക്കല് വിദ്യാര്‍ത്ഥിയും ആയിരുന്നു. ഇപ്പോള് ജയിലില് നിന്നിറങ്ങിക്കഴിഞ്ഞ് മൂന്ന് വര്‍ഷം കഴിയുമ്പോള് പഠനം പൂര്‍ത്തിയാക്കി ഡോക്ടറാകാന് ഒരുങ്ങുകയാണ് സുഭാഷ്. മുടങ്ങിക്കിടന്ന തന്‍റെ പഠനം വീണ്ടും തുടര്‍ന്നു, ഹൗസ് സര്‍ജന്‍സി ചെയ്യുകയാണ് ഇപ്പോള് ഇയാള്.\n2002 നവംബറിലാണ് സുഭാഷ് പാട്ടിലീനെ ബംഗളൂരു പൊലീസ് അറസ്റ്റ് ചെയ്യുന്നത്. അശോക് എന്നൊരാളെ മഹാലക്ഷ്മി ലേയൗട്ടിലുള്ള അയാളുടെ വീട്ടില്‍വെച്ച് ജൂണ് 15-ന് വെടിവെച്ചു കൊന്നുവെന്നതായിരുന്നു കേസ്. അറസ്റ്റിലാവുന്ന സമയത്ത് കലബുറഗിയിലെ എം ആര് മെഡിക്കല് കോളേജില് മൂന്നാം വര്‍ഷ മെഡിക്കല് വിദ്യാര്‍ത്ഥിയായിരുന്നു സുഭാഷ്. സുഭാഷിനൊപ്പം തന്നെ അയാളുടെ കാമുകിയും അശോകിന്‍റെ ഭാര്യയുമായിരുന്ന പദ്‍മാവതി കൂടി അറസ്റ്റിലായിരുന്നു. രണ്ടുപേരേയും ജീവപര്യന്തമാണ് ശിക്ഷിച്ചത്. പക്ഷേ, 2016 -ലെ സ്വാതന്ത്ര്യദിനത്തിന് നല്ല പെരുമാറ്റത്തിന്‍റെ പേരില് ഇരുവരേയും മോചിപ്പിക്കുകയായിരുന്നു. കലബുറഗിയിലെ അശോകിന്‍റെ വീടിന്‍റെ അയല്‍വക്കത്തായിരുന്നു സുഭാഷ് താമസിച്ചിരുന്നത് അവിടെവെച്ച് പദ്‍മാവതിയുമായി പ്രണയത്തിലാവുകയായിരുന്നു. തന്‍റെ ഭാര്യയുമായുള്ള ബന്ധം തുടര്‍ന്നാല് കൊന്നുകളയുമെന്ന് അശോക് പറഞ്ഞിരുന്നു. അതോടെ സുഭാഷും പദ്‍മാവതിയും ചേര്‍ന്ന് അശോകിനെ ഇല്ലാതാക്കാന് തീരുമാനിക്കുകയായിരുന്നു.\nഎന്നാല്, അറസ്റ്റിലായ ശേഷവും ഡോക്ടറാകാനുള്ള സ്വപ്നം സുഭാഷ് ഉപേക്ഷിച്ചില്ല. സെന്‍ട്രല് പ്രിസണ് ഹോസ്പിറ്റലിലെ ഡോക്ടര്‍മാരെ സഹായിച്ചു അയാള്. ട്യൂബര്‍ക്കുലോസിസ് ബാധിച്ച രോഗികളെ ചികിത്സിച്ചതിന് 2008 -ല് ഹെല്‍ത്ത് ഡിപ്പാര്‍ട്‍മെന്‍റ് സുഭാഷിനെ ആദരിച്ചിരുന്നു. ജയിലിലായിരിക്കുന്ന സമയത്ത്, കര്‍ണാടക സ്റ്റേറ്റ് ഓപ്പണ് യൂണിവേഴ്‍സിറ്റിയില് നിന്നും 2007 -ല് ജേണലിസത്തില് ഡിപ്ലോമയും 2010 -ല് എം എയും നേടി. '' എന്‍റെ അച്ഛന് തുക്കാറാം പാട്ടീല് എന്നെ ഒരുപാട് സഹായിച്ചു. നല്ല പെരുമാറ്റത്തിന്‍റെ ഭാഗമായി എന്നെ പെട്ടെന്ന് മോചിപ്പിച്ചതിന് സര്‍ക്കാരിനോടും ഗവര്‍ണറോടും ഒരുപാട് നന്ദിയുണ്ട്. ഞാന് ഈ വാക്കുകളില് വിശ്വസിക്കുന്നു, 'എല്ലാ സന്യാസികള്‍ക്കും ഒരു പൂര്‍വകാലമുണ്ട്. എല്ലാ പാപികള്‍ക്കും ഒരു ഭാവിയും' എന്നതില്. എന്‍റെ ഭാവി ഞാന് പാവങ്ങളെ സേവിക്കാനുപയോഗിക്കും'' എന്നാണ് ഇയാള് പറയുന്നത്.\n2016 ഒക്ടോബറില് സുഭാഷ് കോളേജില് തിരികെ പ്രവേശിച്ചു. 2019 ഫെബ്രുവരിയില് അവസാന വര്‍ഷ പരീക്ഷയുമെഴുതി. കലബുറഗി ഭസവേശ്വര ഹോസ്‍പിറ്റലില് ഹൗസ് സര്‍ജന്‍സി ചെയ്യുകയാണ് സുഭാഷ് ഇപ്പോള്. ഹൗസ്‍മാന്‍ഷിപ്പ് ചെയ്യാനാവശ്യമായ പ്രൊവിഷണല് രജിസ്ട്രേഷന് സര്‍ട്ടിഫിക്കറ്റ് കര്‍ണാടക മെഡിക്കല് കൗണ്‍സില് നല്‍കിയിട്ടുണ്ടെന്ന് സുഭാഷ് പറയുന്നു.\nസാഹചര്യങ്ങള് ചില മനുഷ്യരെ ജയിലിലാക്കാറുണ്ട്. പക്ഷേ, അത് ജീവിതത്തിന്‍റെ അവസാനമല്ല. നല്ല ജീവിതത്തിലേക്ക് അവിടെനിന്നും എപ്പോള് വേണമെങ്കിലും തിരികെ വരാമെന്നാണ് സുഭാഷ് പാട്ടീല് പറയുന്നത്.\nLast Updated 12, Aug 2019, 6:10 PM IST\nonce in jail


Priyan-Dileep teams Krishnaleela - Malayalam Filmibeat\n38 min ago മൈ സ്റ്റോറിക്ക് ശേഷം ടു സ്ട്രോക്കുമായി റോഷ്നി ദിനകർ! അണിയറയിൽ ഒരുങ്ങുന്നത് റോഡ് മൂവി....\n42 min ago അന്ന് ജീവിതത്തില് ആദ്യമായി ഫ്‌ളൈറ്റ് മിസ് ആയി! കാരണം മഞ്ജു വാര്യരെന്ന് പൂര്‍ണിമ\nകൃഷ്ണലീലയുമായി പ്രിയനും ദിലീപും\nജനവരി 05, 2004\nദിലീപിനെ നായകനാക്കി പ്രിയദര്‍ശന് സംവിധാനം ചെയ്യുന്ന ചിത്രത്തിന് കൃഷ്ണലീല എന്ന് പേരിട്ടു.\nചിത്രത്തില് തമിഴ്-തെലുങ്ക് നടി സോണിയ അഗര്‍വാളാണ് നായിക. തമിഴിലെ പുതിയ താരമായ ധനുഷിന്റെ കാതല് കൊണ്ടേനിലൂടെയാണ് സോണിയ അഗര്‍വാള് ശ്രദ്ധേയയായത്.\nപ്രിയദര്‍ശന്റെ കഥയ്ക്ക് ഉദയ്കൃഷ്ണ- സിബി. കെ തോമസ് ടീമാണ് തിരക്കഥ രചിക്കുന്നത്. ദിലീപിന്റെ ശുപാര്‍ശ പ്രകാരമാണത്രെ ചിത്രത്തിന്റെ തിരക്കഥ രചിക്കാന് ഉദയ്കൃഷ്ണ- സിബി. കെ തോമസ് ടീമിനെ നിയോഗിച്ചത്. ദിലീപിന്റെ സൂപ്പര്‍ഹിറ്റ് ചിത്രമായ സിഐഡി മൂസയുടെ തിരക്കഥ രചിച്ചത് ഉദയ്കൃഷ്ണ- സിബി. കെ തോമസ് ആണ്.\nദിലീപിനെ നായകനാക്കി ആദ്യമായാണ് പ്രിയദര്‍ശന് ഒരു ചിത്രം ഒരുക്കുന്നത്. മമ്മൂട്ടി നായകനായ മേഘമാണ് ദിലീപ് നേരത്തെ അഭിനയിച്ചിട്ടുള്ള ഏക പ്രിയന് ചിത്രം.\nമോഹന്‍ലാല് നായകനായ രണ്ട് ചിത്രങ്ങളുടെ പരാജയത്തിന് ശേഷമാണ് പ്രിയദര്‍ശന് ദിലീപ് ചിത്രമൊരുക്കുന്നത്. പ്രിയന്-മോഹന്‍ലാല് ടീമിന്റെ ഏറ്റവും ഒടുവിലത്തെ ചിത്രങ്ങളായ കാക്കക്കുയില്, കിളിച്ചുണ്ടന്‍മാമ്പഴം എന്നിവ വലിയ വിജയം നേടിയിരുന്നില്ല.\nകലാഭവന് മണി ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ഹാസ്യത്തിന്റെ പശ്ചാത്തലത്തില് ഒരു പ്രണയകഥയാണ് കൃഷ്ണലീല പറയുന്നത്. സുരേഷ്കുമാറാണ് ചിത്രം നിര്‍മിക്കുന്നത്.


വ്യാജ പ്രചാരണങ്ങളില് ദുഃഖിതനായി കളിവള്ളങ്ങളുടെ രാജശില്‍പി\nThu Apr 25 2019 14:14:58 GMT+0530 (IST)\nഹരിപ്പാട്: വ്യാജ പ്രചാരണങ്ങള് നടത്തി തന്നെ അപകീര്‍ത്തിപ്പെടുത്തുന്നതായി ജലരാജാക്കന്മാരുടെ രാജശില്‍പി കോയില്‍മുക്ക് നാരായണന് ആചാരിയുടെ മൂത്തമകനും നിരവധി കളിവള്ളങ്ങളുടെ ശില്‍പിയുമായ ഉമാമഹേശ്വരന് (72). തേജസിനു നല്‍കിയ അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്.\nസ്വകാര്യ ചുണ്ടന്‍വള്ളങ്ങള് ശരിയായ ഘടനയിലും വിജയിക്കുന്ന രീതിയിലും നിര്‍മിക്കുമ്പോള് കരക്കാര്‍ക്കായി നിര്‍മിക്കുന്നവ മനസ്സിരുത്തി നിര്‍മിക്കുന്നില്ലെന്നും അതിനാലാണ് പരാജയങ്ങള് സംഭവിക്കുന്നതെന്നുമാണ് വ്യാജ പ്രചാരണങ്ങള് നടത്തുന്നത്. തൊഴിലിലെ ആത്മാര്‍ഥത തന്റെ പിതാവ് പഠിപ്പിച്ചതാണെന്നും ഒന്നിനെ നന്നാക്കി മറ്റൊന്നിനെ മോശമാക്കുന്ന രീതി തനിക്കില്ലെന്നും അദ്ദേഹം പറഞ്ഞു. തനിക്ക് 22 വയസുള്ളപ്പോഴാണ് അച്ഛനോടൊപ്പം വള്ളം നിര്‍മാണരംഗത്തേക്കു വരുന്നത്. അച്ഛന് നിര്‍മിച്ച വള്ളത്തില് പങ്കാളിയായി. അവ പലതവണ തന്റെ നേതൃത്വത്തില് പുതുക്കിപ്പണിതു. 50 വര്‍ഷത്തിനുള്ളില് തന്റെ നേതൃത്വത്തില് 11 ചുണ്ടന് വള്ളങ്ങളും നാല് വെപ്പ് വള്ളങ്ങളും നിര്‍മിച്ചു.\nഇതിനു പുറമേ ഇരുട്ടുകുത്തി എ, ബി ഗ്രേഡുകളിലായി രണ്ടും, തെക്കനോടി ഒന്നും, മലപ്പുറം, കാസര്‍കോട് ഭാഗങ്ങളിലായി അഞ്ച് വടക്കനോടിയും, ഓതറ പള്ളിയോടവും നിര്‍മിച്ചു. അവസാനം നിര്‍മിച്ച ഗബ്രിയേല് ചൂണ്ടന് കന്നിയങ്കത്തില് തന്നെ നെഹ്‌റു ട്രോഫി നേടി. ഇവയെല്ലാം മനസ്സിരുത്തി സമര്‍പ്പണത്തിലൂടെ നിര്‍മിച്ചവയാണ്. പഴയ പുളിങ്കുന്ന് ചുണ്ടന് നിര്‍മാണവേളയിലാണ് അച്ഛനോടൊപ്പം ഈ മേഖലയിലേക്കു കടന്നുവന്നതെന്നും ഉമാമഹേശ്വരന് പറഞ്ഞു. തനിക്കെതിരേ നടത്തുന്ന വ്യാജ പ്രചാരണങ്ങളില് ഏറെ വേദനയുണ്ടെന്നും തൊഴില് നല്‍കിയില്ലെങ്കിലും തനിക്കെതിരേയുള്ള കുപ്രചാരണങ്ങള് അവസാനിപ്പിക്കണമെന്നും അദ്ദേഹം പറഞ്ഞു. രണ്ടുവര്‍ഷമായി തൊഴില് ലഭിക്കാതെ വീട്ടില് ദുഃഖിതനായി കഴിയുകയാണ് ഈ ജലരാജശില്‍പി.


Nayantara's 55 Days For 'Bhaskar The Rascal' - Malayalam Filmibeat\nനയന്‍താരയുടെ 50 ദിവസം ഇനി മമ്മൂട്ടിയ്ക്ക് വേണ്ടി\n| Published: Saturday, November 22, 2014, 10:50 [IST]\nതമിഴിലെ തിരക്കുകള് കുറച്ചു ദിവസത്തേക്ക് നയന്‍താര മാറ്റിവയ്ക്കുന്നു. മെഗാസ്റ്റാര് മമ്മൂട്ടിയ്‌ക്കൊപ്പം വീണ്ടുമൊരു ചിത്രത്തില് നായികയായി എത്തുന്ന സന്തോഷത്തിലാണ് തെന്നന്ത്യ നയന്‍സ് എന്ന ചെല്ലപ്പേര് ചൊല്ലിവിളിക്കുന്ന നയന്‍താര.\nRead More: നയന്‍താര വീണ്ടും മമ്മൂട്ടിയ്‌ക്കൊപ്പം മലയാളത്തില്\nസിദ്ദിഖ് സംവിധാനം ചെയ്യുന്ന 'ഭാസ്‌കര് ദ റാസ്‌കല്' എന്ന ചിത്രത്തിന് വേണ്ടി 50 ദിവസമാണ് നയന് മാറ്റിവച്ചിരിക്കുന്നത്. തിരിച്ചുവരവില് തമിഴില് കത്തിക്കയറിക്കൊണ്ടിരിക്കുമ്പോഴാണ് മലയാളത്തിലേക്ക് വീണ്ടുമൊരു മടങ്ങിവരവ്.\n'ഇലക്ട്ര' എന്ന ചിത്രത്തിലാണ് ഒടുവില് നയന് മലയാളത്തില് അഭിനയിച്ചത്. അതിന് മുമ്പ് അഭിനയിച്ച സിദ്ദിഖിന്റെ 'ബോഡി ഗാര്‍ഡ്' എന്ന ചിത്രം ഹിറ്റായിരുന്നു. ദിലീപായിരു ബോര്‍ഡി ഗാര്‍ഡിലെ നായകന്.\nനയന്‍താരയും മമ്മൂട്ടിയും ഒന്നിച്ചഭിനയിക്കുന്ന മൂന്നാമത്തെ ചിത്രമാണ് ഭാസ്‌കര് ദ റാസ്‌കല്. നേരത്തെ രാപ്പകല്, തസ്‌കരവീരന് എന്നീ ചിത്രങ്ങളില് ഇരുവരും ഒന്നിച്ച് അഭിനയിച്ചിട്ടുണ്ട്. 'ക്രോണിക് ബാച്ചിലറി'ന് ശേഷം മമ്മൂട്ടിയും സിദ്ദിഖും വീണ്ടും ഒന്നിക്കുകയാണ് ഭാസ്‌കര് ദ റാസ്‌കലിലൂടെ.\nസത്യന് അന്തിക്കാട് സംവിധാനം ചെയ്ത 'മനസ്സിനക്കരെ' എന്ന ചിത്രത്തിലൂടെയാണ് നയന്‍താരയുടെ അരങ്ങേറ്റം. പിന്നീട് മോഹന്‍ലാല്, മമ്മൂട്ടി, ദിലീപ് തുടങ്ങി മലയാളത്തിലെ മുന്‍നിര നായരകന്മാര്‍ക്കൊപ്പമൊക്കെ നയന് നായികയായി എത്തി. 'അയ്യ' എന്ന ചിത്രത്തിലൂടെ തമിഴിലേക്ക് പോയതോടെയാണ് നയന്‍സിന്റെ ഗെറ്റപ്പും കരിയറും മാറി മറയുന്നത്.\nStory first published: Saturday, November 22, 2014, 10:50 [IST]


കണക്കും ജ്യോതിശാസ്ത്രവും | muslimpath\nറമളാനിന്റെ ആരംഭത്തിന് സ്വീകരിക്കേണ്ട മാനദണ്ഡങ്ങളെ കുറിച്ചു തന്നെ ഇന്ന് തര്‍ക്കം നില നില്‍ക്കുകയാണ്. ഏതാനും അല്‍പ്പജ്ഞാനികളുടെ വഴി വിട്ട പ്രവര്‍ത്തനങ്ങള് പൊതു ജനങ്ങളെ ആശങ്കയിലാക്കാന് മാത്രം രൂക്ഷമായിരിക്കുന്നു. ഇസ്ലാമിക ശരീ’അത്തിന്റെ ഖണ്ഡിതമായ തീരുമാനങ്ങള് ചവറ്റു കൊട്ടയിലെറിഞ്ഞ് കണക്കുകള്‍ക്ക് പിന്നാലെ ഓടുന്നവര് വളരെ വലിയ അനര്‍ഥങ്ങളാണ് സൃഷ്ടിച്ച് കൊണ്ടിരിക്കുന്നത്.\nഇബ്നുതൈമിയ്യ തന്നെ പറയുന്നു: “സ്വഹീഹായ സുന്നത്ത് കൊണ്ടും സ്വഹാബത്തിന്റെ ഏകോപനം കൊണ്ടും സ്ഥിരപ്പെട്ട കാര്യമാണ് നക്ഷത്ര കണക്കുകളെ അവലംബിക്കാന് പാടില്ല എന്നത്. ഇതില് സന്ദേഹമില്ല. ഇമാം ബുഖാരി(റ)യുടെയും മുസ്ലിം(റ)വിന്റെയും ഹദീസില് ഇപ്രകാരം സ്ഥിരപ്പെട്ടിട്ടുണ്ട്. നബി(സ്വ) പറഞ്ഞു; ‘നിശ്ചയം നാം എഴുതുകയോ കണക്ക് കൂട്ടുകയോ ചെയ്യാത്ത സമുദായമാ ണ്’. മാസപ്പിറവി കണ്ടതിന് വേണ്ടി നിങ്ങള് നോമ്പും പെരുന്നാളും അനുഷ്ഠിക്കുക. ചന്ദ്രപ്പിറവിയില് കണക്കവലംബമാക്കുന്നവന് ശരീഅത്തില് വഴി തെറ്റിയവനായത് പോലെ ദീനില് പുത്തനാശയക്കാരനും (മുബ്തദിഅ്) കൂടിയാണ്. ഗോളശാസ്ത്ര പണ്ഢിതന്മാര് തന്നെ കണക്ക് ആസ്പദമാക്കി മാസപ്പിറവി ദര്‍ശനം കൃത്യമാകില്ലെന്ന് മനസ്സിലാക്കിയവരാണ്. അവരുടെ കണക്കിന്റെ പരമാവധി, -അത് ശരിയായാല് തന്നെ- അസ്തമന സമയത്ത് സൂര്യന്റെയും ചന്ദ്രന്റെയും ഇടയില് എത്ര ഡിഗ്രി അകല്‍ച്ചയുണ്ടെന്ന് ഗ്രഹിക്കലാണ്. പക്ഷേ, ഇത് കൊണ്ടാകട്ടെ ദര്‍ശനത്തിന്റെ കാര്യം കൃത്യമാക്കാനാകില്ല. കാരണം നോക്കുന്നവന്റെ കാഴ്ചയും അവന് നില്‍ക്കുന്ന സ്ഥലത്തിന്റെ വ്യത്യാസവും അനുസരിച്ച് ദര്‍ശനം വ്യത്യാസമാകാന് ന്യായമുണ്ട്. ഇതു കൊണ്ടു തന്നെയാണ് കണക്കുകാര് തന്നെ ദര്‍ശനത്തിന് സാധ്യമാകും വിധത്തിലുള്ള സൂര്യചന്ദ്ര അകല്‍ച്ച എത്രയാണെന്നതില് വളരെയധികം അഭിപ്രായഭിന്നതയിലെത്തിപ്പെട്ടത്. അവരുടെ മുന്‍കാല നേതാക്കളായ ബത്വ്ലൈമൂസ് (ടോളമി) പോലെയുള്ളവര് ഇതു സംബന്ധമായി ഒന്നും പറഞ്ഞിട്ടില്ല. കണക്ക് അടിസ്ഥാനമാക്കി കൃത്യമായൊരു രേഖ ഇതിന് ഇല്ലാത്തതാണ് കാരണം. ദൈലമി തുടങ്ങിയ അവരുടെ ചില പില്‍ക്കാല പണ്ഢിതന്മാരാണ് ഇതുസംബന്ധമായി സംസാരിച്ചത്. ശരീഅത്തിന്റെ കുറേ വിധികള് ചന്ദ്രനോട് ബന്ധിച്ച് നില്‍ക്കുന്നതായി അവര് കണ്ടപ്പോള് ചന്ദ്രപ്പിറവി ദര്‍ശനത്തിന് കണക്കിനെ ഒരു കൃത്യമാര്‍ഗമാക്കാമെന്നവര് അഭിപ്രായപ്പെടുകയായിരുന്നു. എന്നാല് ഇത് നേരെ ചൊവ്വെയുള്ള മാര്‍ഗമല്ല. ഇതില് നിന്ന് അധികവും പിഴവാണ്. അനുഭവവും ഇതു തന്നെ. ചന്ദ്രന് ദര്‍ശിക്കപ്പെടുമോ ഇല്ലയോ എന്നതില് വരെ തര്‍ക്കമുണ്ടാകുന്നു. ഇതിനു കാരണം കണക്ക് കൊണ്ട് കൃത്യമാക്കാനാകാത്തൊരു കാര്യം കണക്ക് കൊണ്ടവര് കൃത്യമാക്കാന് ശ്രമിച്ചുവെന്നതാണ്. അപ്പോള് സത്യമാര്‍ഗം വിട്ട് അവര് പിഴച്ചുപോയി” (ഇബ്നുതൈമിയ്യയുടെ മജ്മൂ’ഉല് ഫതാവാ, 25/207, 208).\nറമളാന് മാസത്തിന്റെ പിറവിയാണ് വ്രതം നിര്‍ബന്ധമാകുന്നതിന്റെ മാനദണ്ഡമെന്ന് ഖ്വുര്‍ആന് സൂചിപ്പിക്കുന്നു (അല്‍ബഖ്വറ). അതുകൊണ്ടുതന്നെ ശര്‍ഇന്റെ നിയമപ്രകാരം റമളാന് സ്ഥിരപ്പെടാത്ത യൌമുശ്ശക്കില്(സംശയദിവസം) വ്രതമെടുക്കല് നിഷിദ്ധമാണെ ന്ന് നബി(സ്വ) പറയുന്നു. റമളാനിന്റെ സ്ഥിരീകരണത്തിന് ഇസ്ലാമിക ശരീഅതില് വ്യ ക്തമായ മാനദണ്ഡങ്ങളുണ്ട്. ശഅ്ബാന് മുപ്പത് പൂര്‍ണമാവുകയോ ഇരുപത്തി ഒമ്പതിന് അസ്തമനത്തോടെ മാസപ്പിറവി ദര്‍ശിച്ചതായി നിയമാനുസൃതം സ്ഥിരപ്പെടുകയോ വേണം. അടിസ്ഥാനപരമായി മറ്റൊരു മാര്‍ഗം ഇവ്വിഷയകമായി അവലംബിക്കാവതല്ലെന്ന് പണ്ഢിതന്മാര് വിശദീകരിക്കുന്നു. ഈ വിഷയത്തില് മദ്ഹബിന്റെ പണ്ഢിതന്മാര് ഏകാഭിപ്രായക്കാരാണ്.\nഖണ്ഡിതമായ പണ്ഢിതതീരുമാനത്തെ മറികടന്നുകൊണ്ട് ഇസ്ലാമിലെ ഒരു ‘ഇബാദത്ത് സ്ഥി രപ്പെടുത്തുന്നതിന് ജ്യോതിശാസ്ത്രവും കണക്കുമെല്ലാം അവലംബിക്കപ്പെടണമെന്ന വാദഗതി ചില കോണുകളില് നിന്ന് ഉയര്‍ന്നു വരാന് തുടങ്ങിയിട്ടുണ്ട്. ഇമാം ബദ് റുദ്ദീനുല് ‘എനി(റ) എഴുതുന്നു: “ശാരിഅ് (അല്ലാഹുവും റസൂലും) നോമ്പിനെയും മറ്റും ചന്ദ്ര ദര്‍ശനത്തോടാണ് ബന്ധിപ്പിച്ചിരിക്കുന്നത്. കണക്കവലംബമാക്കുന്നതില് സമുദായത്തിന് (ഉമ്മത്തിന്) വിഷമമുണ്ടാകാതിരിക്കാനാണിത്.സമുദായത്തില് ഇത് തന്നെയാണ് നിലനിന്ന് പോന്നതും. പിന്നീട് ഒരു ജനതയില് ഇതെല്ലാം അറിയുന്നവരുണ്ടായാലും ഇതില് മാറ്റമില്ല. നിങ്ങളുടെ മേല് മേഘാവൃതമായാല് ശഅ്ബാന് മുപ്പത് പൂര്‍ത്തിയാക്കുക എന്ന നബിവചനത്തിന്റെ ബാഹ്യം തന്നെ കണക്ക് തീരേ അവലംബിച്ച് കൂടെന്നാണ് കുറിക്കുന്നത്. വല്ലപ്പോഴും കണക്കവലംബിക്കാമായിരുന്നുവെങ്കില് കണക്കറിയുന്നവരോട് നിങ്ങള് ചോദിക്കുക എന്ന് നബി (സ്വ) പറയേണ്ടിയിരുന്നു. എന്നാല് ഒരു വിഭാഗം കണക്കുകാരിലേക്ക് മടങ്ങിയിരിക്കുകയാണ് (പുത്തന് പ്രസ്ഥാനക്കാരായ) റാഫിള്വുകളാണ് ഈ വിഭാഗം. സലഫുസ്സ്വാലിഹുകളുടെ ഇജ്മാഅ് (ഏകോപനം) ഇവര്‍ക്കെതിരില് രേഖയാണെന്ന് ഇമാം ഖ്വാള്വി ‘ഇയാള്വ്(റ) പ്രസ്താവിച്ചിട്ടുണ്ട്. ഇബ്നുബസ്വീസ്വ(റ) പറയുന്നത് ഇത് അടിസ്ഥാനരഹിതമായ മദ്ഹബാണെന്നാണ്. ഈ വിജ്ഞാനത്തില് ആഴത്തിലിറങ്ങിച്ചെന്ന് പഠനം നടത്തുന്നത് തന്നെ നിശ്ചയം ശരീഅത് വിലക്കിയിട്ടുണ്ട്. കാരണം ഗോളശാസ്ത്ര കണക്ക് കൊണ്ട് കേവലം അനുമാനമോ ഊഹമോ മാത്രമാണ് ലഭിക്കുന്നത്. ഉറപ്പോ മികച്ച ഭാവനയോ ലഭിക്കുന്നില്ല” (‘ഉംദതുല് ഖ്വാരി 10/286, 287).\nഇതുസംബന്ധമായി കര്‍മശാസ്ത്ര പണ്ഢിതന്മാര് എന്ത് പറയുന്നുവെന്ന് നമുക്ക് പരിശോധിക്കാം. പ്രധാന ശാഫി’ഈ പണ്ഢിതനായ ഇമാം റാഫി’ഈ(റ) പറയുന്നു. “റമളാനിന്റെ സ്ഥിരീകരണം മേല് പ്രസ്താവിച്ച രണ്ട് മാര്‍ഗങ്ങളിലധിഷ്ഠിതമാണ്. ജ്യോതിശാസ്ത്രമോ കണക്കുകളോ ഈ വിഷയത്തില് അവലംബിക്കാവതല്ല. വ്രതം ആരംഭിക്കുന്നതിലോ അവസാനിപ്പിക്കുന്നതിലോ പ്രസ്തുത മാനദണ്ഡങ്ങള് അനുകരിക്കപ്പെടരുതെന്ന് തഹ്ദീബില് വ്യക്തമാക്കിയിട്ടുണ്ട്” (ശര്‍ഹുല് കബീര് 6/266).\nറാഫിഈ ഇമാമിന്റെ മേല് വാക്കുകള് ഹാഫിള്വ് ഇബ്നുഹജര്(റ) ഇപ്രകാരം വിശദീകരിക്കുന്നു. “ഇബ്നു ‘ഉമര്(റ)വില് നിന്ന് സ്വഹീഹായി വന്ന ഹദീസ് റാഫിഈ(റ) പറഞ്ഞതിന് തെളിവാണ്. നബി(സ്വ) പറഞ്ഞു; നാം കണക്കും എഴുത്തുമില്ലാത്ത സമൂഹമാണ്. ഇബ്നു ‘അബ്ബാസി(റ)ല് നിന്ന് അബൂദാവൂദ്(റ) നിവേദനം: നബി(സ്വ) പറഞ്ഞു: ജ്യോതിശാസ്ത്രത്തില് നിന്നുള്ള വല്ല വിജ്ഞാനവും ആരെങ്കിലും കരസ്ഥമാക്കുന്നുവെങ്കില് യഥാര്‍ഥത്തില് സിഹ്റില് നിന്നുള്ള ഒരു ശാഖയാണ് അവന് കരസ്ഥമാക്കിയത്. ‘ഉമര്(റ)ല് നിന്ന് നിവേദനം: അവര് പറഞ്ഞു. ജ്യോതിശാസ്ത്രത്തില് നിന്ന് കടലി ലും ഇരുളിലും നിങ്ങള് മാര്‍ഗദര്‍ശകമാകാനുതകുന്ന ഒരു പരിധി വരെ പഠിച്ചുകൊള്ളുക. അതില് ക വിഞ്ഞത് വേണ്ടെന്ന് വെക്കുക. ഹര്‍ബുല് കര്‍മാനി(റ) ഉദ്ധരിച്ചതാണിത്. ഇബ്നു ദഖ്വീഖ്വില് ‘ഈദ് (റ)ന്റെ വാക്കുകള് കാണുക. നോമ്പിന്റെ വിഷയത്തില് കണക്കുകള് അവലംബിക്കുന്നത് അനുവദനീയമല്ലെന്നാണ് എന്റെ പക്ഷം. കണക്കുകാര് ചില സന്ദര്‍ഭങ്ങളില് മാസപ്പിറവി കാണുന്നതിന്റെ ഒന്നോ രണ്ടോ ദിവസങ്ങള്‍ക്ക് മുമ്പ് തന്നെ മാസം പിറന്നതായി പ്രസ്താവിക്കാനിടയുണ്ട് (ചിലപ്പോള് മറിച്ചും). കണക്കുകള് അവലംബിച്ചുള്ള ഇത്തരം അഭിപ്രായ പ്രകടനങ്ങള് പരിഗണിക്കുക നിമിത്തം അല്ലാഹു സമ്മതം നല്‍കാത്ത ഒരു ശരീ’അത്തിന്റെ നിര്‍മാണമാണ് സംഭവിക്കുക. എന്നാല് ദര്‍ശിക്കാന് പറ്റും വിധം ചന്ദ്രന് ഉദിച്ചതായി കണക്കുകൊണ്ട് തെളിയുകയും പക്ഷേ, കാര്‍മേഘങ്ങള് പോലെയുള്ളവ കൊണ്ട് ദര്‍ശന തടസ്സം ഉണ്ടാവുകയും ചെയ്തുവെന്നിരിക്കട്ടെ. എങ്കില് വ്രതാനുഷ്ഠാനം നിര്‍ബന്ധമാകാന് ശര്’അ് നിര്‍ദ്ദേശിച്ച കാരണം ഉണ്ടായത് കൊണ്ട് വ്രതമനുഷ്ഠിക്കല് നിര്‍ബന്ധമാണെന്നാണ് വരിക. ഞാന് പറയട്ടെ. പക്ഷേ, ഇതിന്റെ സ്വീകാര്യത ചന്ദ്രനുദിച്ചുവെന്ന് പ്രസ്താവിച്ച വ്യക്തിയുടെ സത്യസന്ധതയെ ആശ്രയിച്ചു നില്‍ക്കുന്നതാണ്. ചന്ദ്രന് ഉദിച്ചതായി താന് ദര്‍ശിക്കാത്ത കാലത്തോളം അദ്ദേഹത്തിന്റെ പ്രസ്താവന സത്യസന്ധമാണെന്ന് ഉറപ്പിക്കാന് നമുക്ക് മാര്‍ഗമില്ല. കണക്കുകാരന് ദര്‍ശിച്ചിട്ടില്ലെന്നതാണല്ലോ യാഥാര്‍ഥ്യം. അപ്പോള് പിന്നെ അദ്ദേഹത്തിന്റെ വാക്കിന് യാതൊരു പരിഗണനയുമില്ല” (അത്തല്‍ഖീസ്വുല് ഹബീര് 2/178).\nഇബ്നു ‘ഉമര്(റ)വില് നിന്ന് ഇബ്നുഹജര്(റ) ഉദ്ധരിച്ച മേല് ഹദീസ് ചില അല്‍പ്പജ്ഞാനികളുടെ ദുര്‍വ്യാഖ്യാനത്തിന് വിധേയമായിട്ടുണ്ട്. എഴുത്തും വായനയും കണക്കുകളുമൊന്നും അറിഞ്ഞുകൂടാത്ത വ്യക്തിയാണ് നബി(സ്വ)യെന്നും അതിനാലാണ് കണക്കുകള് നബി(സ്വ) അവലംബിക്കാതിരുന്നതെന്നും അവകള് അറിയുന്നവര്‍ക്ക് കണക്ക് അവലംബിക്കുന്നതില് വിലക്ക് വന്നിട്ടില്ലെന്നും ഈ വിഭാഗം വാദിക്കുന്നു.\nനബി(സ്വ)യുടെ വാക്കുകള് സാധാരണക്കാര്‍ക്ക് പോലും മനസ്സിലാകും വിധം വ്യക്തമായിരിക്കെ ദുര്‍വ്യാഖ്യാനത്തിന് മുതിര്‍ന്നവര് സ്വന്തം വിഡ്ഡിത്തം പ്രകടിപ്പിക്കുക മാത്രമാണ് ചെയ്യുന്നത്. ഹദീസില് നബി(സ്വ)ക്ക് എഴുത്തും വായനയും കണക്കുമൊന്നും അറിഞ്ഞുകൂടെന്ന് പറയുന്നില്ല. എഴുത്തും വായനയും അറിയാത്ത ഒരുകൂട്ടം ആളുകളെ സംബോധന ചെയ്തപ്പോഴാണ് നബി(സ്വ) ‘ഇന്നാ ഉമ്മതുന് ഉമ്മിയ്യതുന്’ എന്ന പരാമര് ശം നടത്തുന്നത്. ഭൂരിപക്ഷം സാധാരണക്കാര് നിറഞ്ഞ ഒരു സദസ്സിനെ സംബോധനം ചെയ്യുന്ന പണ്ഢിതന് നാം സാധാരണക്കാരാണെന്നും കിതാബും സുന്നത്തും യഥാവിധി മനസ്സിലാക്കാന് നമുക്ക് കഴിവില്ലാത്തതിനാല് പണ്ഢിതരെ അനുകരിക്കുകയേ നിര്‍വാഹമുള്ളൂവെന്നും പ്രസ്തുത സദസ്സിനോട് പറഞ്ഞാല് ആ വ്യക്തി ഒന്നും അറിഞ്ഞുകൂടാത്തവനാണെന്ന് കണ്ടെത്തുന്നത് പുതുമയുള്ള വിഡ്ഡിത്തം തന്നെയാണ്.\nഎഴുത്ത്, വായന, കണക്ക് തുടങ്ങി പ്രാരംഭഘട്ടത്തില് നബി(സ്വ)ക്ക് നല്‍കപ്പെടാത്ത എല്ലാ ജ്ഞാനങ്ങളും സമ്പാദിച്ചതിന് ശേഷമാണ് നബി(സ്വ) വിടപറഞ്ഞതെന്ന് ഇമാം സുയൂത്വി(റ) തന്റെ അല് ഖസ്വാഇസ്വുല് കുബ്റ 1/195ല്, പണ്ഢിതന്മാരില് നിന്നുദ്ധരിച്ചിട്ടുണ്ട്.\nതല്‍ഖീസ്വിന്റെ വിശദീകരണം ഇപ്രകാരം ഗ്രഹിക്കാം: റമള്വാന് വ്രതം നിര്‍ബന്ധമാകുന്നതിന്റെ മാനദണ്ഡം റമള്വാന് പിറന്നതായി ബോധ്യപ്പെടലാണ്. ഇതിന് ഇസ്ലാം നിര്‍ദേശിച്ച മാര്‍ഗങ്ങള് രണ്ടെണ്ണമാണ്. ഒന്ന്: ശ’അ്ബാന് മുപ്പത് ദിവസം പൂര്‍ത്തിയാവുക. രണ്ട്: ഇരുപത്തിയൊമ്പതിന്റെ സൂര്യാസ്തമനത്തിനു ശേഷം ചന്ദ്രന് ഉദിച്ചതായി ദര്‍ശിക്കുക.\nചന്ദ്രോദയം ദര്‍ശിക്കാതെ കണക്കുകള് കൊണ്ട് ചന്ദ്രനുദിച്ചതായി ബോധ്യപ്പെട്ടാല് അതിന് പരിഗണനയില്ലെന്ന് സംക്ഷിപ്തം. തുഹ്ഫയുടെ വ്യാഖ്യാനത്തില് ബഹു. ശര്‍വാനി(റ) എഴുതുന്നു: “മാസപ്പിറവിക്ക് മൂന്ന് അവസ്ഥകള് അതിന്റെ പണ്ഢിതന്മാര് പ്രസ്താവിച്ചിട്ടുണ്ട്. ഒന്ന്: ചന്ദ്രോദയം ഉറപ്പാകുന്നതോടെ ദര്‍ശിക്കാന് സാധ്യതയില്ലെന്നും ഉറപ്പാവുക. രണ്ട്: ചന്ദ്രോദയം ഉറപ്പാകുന്നതോടെ ദര്‍ശനവും ഉറപ്പാവുക. മൂന്ന്: ചന്ദ്രോദയം ഉറപ്പാകുന്നതോടെ ദര്‍ശന സാധ്യതയുള്ളതായി തെളിയുക.\nഈ മൂന്നവസ്ഥകളിലും കണക്കവലംബിച്ച് കണക്കുകാരന് സ്വന്തം ‘അമല് ചെയ്യാമെന്ന ഫത്വ ഒന്ന്, മൂന്ന് അവസ്ഥകളില് ചിന്തിക്കേണ്ടതുണ്ട്. എന്നിരിക്കെ ചിലര് ഈ ഫത്വ നിരുപാധികം ശരിവെച്ചത് ആശ്ചര്യകരമാണ്. ‘ഉമറുല് ബസ്വരി(റ) പ്രസ്താവിച്ചതാണ് ഇ ക്കാര്യം. വ്രതാനുഷ്ഠാനം നിര്‍ബന്ധമാകുന്നതിന്റെ മാനദണ്ഡമായി നബി(സ്വ) നിശ്ചയിച്ചത് ചന്ദ്ര ദര്‍ശനമാണെന്നും കേവലം ചന്ദ്രോദയമല്ലെന്നും ഇതിന് ന്യായമായി റശീദി(റ) പ്രസ്താവിച്ചിട്ടുണ്ട്” (ഹാശിയതുശ്ശര്‍വാനി 3/373 നോക്കുക).\nഅപ്പോള് കണക്കുകാരന്റെ സ്വന്തം ‘അമലിന് തന്നെ രണ്ടാമത്തെ അവസ്ഥയില് മാത്രമേ കണക്ക് അവലംബിച്ച് കൂടൂ എന്ന് വ്യക്തം. എന്നാല് ഇപ്പറഞ്ഞത് തന്നെ അവന് കണക്കവലംബിച്ച് നോമ്പനുഷ്ഠിക്കല് നിര്‍ബന്ധമാകുമെന്നല്ല; പ്രത്യുത നോമ്പനുഷ്ഠിക്കാന് അനുവാദമുണ്ടെന്നു മാത്രമാണ്. യൌമുശ്ശക്കില് നോമ്പനുഷ്ഠിക്കുന്ന കുറ്റമുണ്ടാവില്ലെന്ന് സംക്ഷിപ്തം.\nഇമാം നവവി(റ) പറയുന്നു: (ശ’അ്ബാന് ഇരുപത്തൊമ്പതിന്റെ സൂര്യാസ്തമന സമയം) “കാര് മേഘം മൂടിയ കാരണം ചന്ദ്രന് ദര്‍ശിക്കാതിരിക്കുമ്പോള് കണക്കറിയുന്ന വ്യക്തിക്ക് അത് ആ സ്പദമാക്കി ‘അമല് ചെയ്യുന്നതില് രണ്ടഭിപ്രായമുണ്ട്. ഇബ്നുസുറൈജ്(റ) പറയുന്നത് അവന് നോമ്പനുഷ്ഠിക്കല് നിര്‍ബന്ധമാകുമെന്നാണ്. ഒരു തെളിവിന്റെ അടിസ്ഥാനത്തില് അവന് റമള്വാന് മാസത്തെ അറിഞ്ഞുവെന്നതാണ് കാരണം. എന്നാല് ഇബ്നുസുറൈജ്(റ) അല്ലാത്തവരുടെ പക്ഷം അവന് നോമ്പനുഷ്ഠിക്കേണ്ടതില്ലെന്നാണ്. ദര്‍ശനമനുസരിച്ച് ‘അമല് ചെയ്യാനല്ലാതെ നമ്മോട് ആജ്ഞ ഇല്ലെന്നതാണ് കാരണം. മൂലഗ്രന്ഥകര്‍ത്താവ് പ്രസ്താവിച്ചതാണ് ഇക്കാര്യം” (ശര്‍ഹുല് മുഹദ്ദബ് 6/276).\nഇബ്നുഹജര്(റ) പറയുന്നു: “ജ്യോത്സ്യനെയും കണക്കുകാരനെയും അനുകരിച്ച് വ്രതമനുഷ്ഠിക്കല് ആര്‍ക്കും അനുവദനീയമല്ല. എങ്കിലും അവര് രണ്ടു പേര്‍ക്കും അവരുടെ അറിവനുസരിച്ച് ‘അമല് ചെയ്യാവുന്നതാണ്. പക്ഷേ, റമള്വാന് വ്രതത്തിന് പ്രസ്തുത വ്രതം മതിയാകില്ലെന്ന് മാത്രം. ഇപ്രകാരമാണ് ഇമാം നവവി(റ) മജ്മൂ’ഇല് വ്യക്തമാക്കിയിട്ടുള്ളത്” (തുഹ്ഫ 3/373).\nമജ്മൂ’ഇന്റെ വരികള് കാണുക: “തദ്വിഷയകമായി അഞ്ചഭിപ്രായങ്ങളാണുള്ളത്. (1) കണക്കുകാരനും ജ്യോത്സ്യനും മറ്റുള്ളവര്‍ക്കും ജ്യോതിശാസ്ത്രവും കണക്കും അവലംബിച്ച് നോമ്പനുഷ്ഠിക്കല് നിര്‍ബന്ധമില്ല. എങ്കിലും അവര് രണ്ടുപേര്‍ക്കും നോമ്പനുഷ്ഠിക്കാവുന്നതാണ്. (അവരെ അനുകരിച്ച്) മറ്റുള്ളവര്‍ക്ക് നോമ്പനുഷ്ഠിച്ചുകൂടാ. എന്നാല് അവര് രണ്ടുപേര്‍ക്കും തന്നെ അവരുടെ ഫര്‍ള്വ് വീടാന് പ്രസ്തുത നോമ്പ് മതിയാകാത്തതാകുന്നു. ഇതാണ് പ്രബലമായ അഭിപ്രായം.\n(2) അവര് രണ്ടുപേര്‍ക്കും നോമ്പനുഷ്ഠിക്കാവുന്നതും ആ നോമ്പ് അവരുടെ ഫര്‍ള്വിന് മതിയാകുന്നതുമാകുന്നു.(3) കണക്കുകാരന് അതവലംബമാക്കി നോമ്പനുഷ്ഠിക്കാവുന്നതും ജ്യോത്സ്യന് നോമ്പനുഷ്ഠിക്കാന് പാടില്ലാത്തതുമാകുന്നു.(4) അവര് രണ്ടുപേര്‍ക്കും നോമ്പനുഷ്ഠിക്കാവുന്നതും മറ്റുള്ളവര്‍ക്ക് അവരെ അനുകരിക്കാവുന്നതുമാകുന്നു. (5) അവര് രണ്ടുപേര്‍ക്കും സ്വയം നോമ്പനുഷ്ഠിക്കാവുന്നതും മറ്റുള്ളവര്‍ക്ക് കണക്കുകാരനെ മാത്രം അനുകരിക്കാവുന്നതും ജ്യോത്സ്യനെ അനുകരിക്കാന് പാടില്ലാത്തതുമാകുന്നു (അല് മജ്മൂ’അ് 6/280).\nഈ അഞ്ചഭിപ്രായങ്ങളില് ആദ്യത്തേത് മാത്രം പ്രബലവും ബാക്കിയുള്ളവ ദുര്‍ബലവുമാണെന്ന് വ്യ ക്തമായി. ഇത്രയും വിശദീകരിച്ചതില് നിന്ന് താഴെ പറയുന്ന കാര്യങ്ങള് ഗ്രാഹ്യമായി.\n(1) ജ്യോത്സ്യനെയും കണക്കുകാരനെയും ഒരാള്‍ക്കും അനുകരിക്കാന് പാടുള്ളതല്ല. (2) അവര് രണ്ടുപേര്‍ക്ക് തന്നെയും സ്വന്തം അറിവ് ആസ്പദമാക്കി വ്രതമെടുക്കല് നിര്‍ബന്ധമില്ല. (3) വ്രതമെടുക്കല് നിര്‍ബന്ധമില്ലെങ്കിലും അത് അനുവദനീയമാകുന്നു. (4) അനുവദനീയമായ വ്രതമനുഷ്ഠിക്കുന്നത് കൊണ്ട് മാത്രം റമള്വാന് നോമ്പിന്റെ ഫര്‍ള്വ് വീടുന്നതല്ല. (5) ഫര്‍ള്വ് വീടുന്നില്ലെങ്കിലും യൌമുശ്ശക്കെന്ന നിലക്ക് വ്രതമെടുക്കല് ഹറാമാകുന്നില്ലെന്നതാണ് അനുവദനീയമാകുമെന്നതിന്റെ താത്പര്യം.(6) ജ്യോത്സ്യനെയും കണക്കുകാരനെയും അനുകരിച്ച് വ്രതമെടുക്കല് അനുവദനീയമാണെന്ന വാദം പണ്ഢിതലോകത്ത് ദുര്‍ബലമാകുന്നു. (7) അവര് രണ്ടുപേരെയും അനുകരിച്ച് മറ്റുള്ളവര് വ്രതമെടുക്കലും ഖാളിയുംമറ്റും റമളാന് പ്രഖ്യാപിക്കലും നിര്‍ബന്ധമാണെന്ന വാദം മുസ്ലിം ലോകത്തിനന്യമാകുന്നു.\nഈ പറഞ്ഞതെല്ലാം തന്നെ ശാഫി’ഈ മദ്ഹബിലെ പ്രബല ഗ്രന്ഥങ്ങള് ആസ്പദമാക്കിയാണെങ്കില് മറ്റു മദ്ഹബുകള് എന്തു പറയുന്നുവെന്ന് ഇനി പരിശോധിക്കാം.\nഹനഫീ കര്‍മശാസ്ത്ര പണ്ഢിതനായ ഇമാം ‘എനി(റ) എഴുതുന്നു: “ജ്യോത്സ്യന്മാരുടെ വാക്കിന് മാത്രം യാതൊരു പരിഗണനയുമില്ല. ഇത് (മദ്ഹബിലെ) ഏകകണ്ഠ അഭിപ്രായമാണ്. അവരുടെ വാക്കുകളെ ആരെങ്കിലും അവലംബിച്ചാല് നിശ്ചയം അവന് ശര്’ഇന് വിപരീതം പ്രവര്‍ത്തിച്ചു. ആരെങ്കിലും ഗണിതക്കാരനെയോ ജ്യോത്സ്യനെയോ സമീപിക്കുകയും അവരെ വാസ്തവമാക്കുകയും ചെയ്താല് നിശ്ചയം മുഹമ്മദ് നബി(സ്വ)യുടെ മേല് അവതരിപ്പിക്കപ്പെട്ട ഖ്വുര്‍ആന് കൊണ്ട് അവന് കാഫിറായെന്ന് നബി(സ്വ) തന്നെ പ്രസ്താവിച്ചിട്ടുണ്ട് (‘എനി(റ)യുടെ അല്‍ബിനായ 3/613).\nമറ്റൊരു ഹനഫീ കര്‍മശാസ്ത്ര പണ്ഢിതനായ ഇമാം ഇബ്നുല് ‘ആബിദീന്(റ) എഴുതുന്നു: “ജ്യോ ത്സ്യന് ജ്യോതിശാസ്ത്രമവലംബിച്ച് ‘അമല് ചെയ്യല് അനുവദനീയമല്ല. ഇന്ന രാത്രിയില് ചന്ദ്രനുദിക്കുമെന്ന അവരുടെ പ്രവചനമനുസരിച്ച് നോമ്പനുഷ്ഠിക്കല് നിര്‍ബന്ധമല്ലെന്ന് ‘നഹ്റി’ല് പ്രസ്താവിച്ചിട്ടുണ്ട്. ജ്യോത്സ്യന്മാര് നീതിമാന്മാരായിരുന്നാലും ഇപ്രകാരം തന്നെയാണ് സ്വഹീഹായ അഭിപ്രായമെന്ന് ഈള്വാഹിലും പറയുന്നു” (ഇബ്നുല് ആബിദീ(റ)ന്റെ റദ്ദുല് മുഹ്താര് 2/41).\nമാലികീ കര്‍മശാസ്ത്ര പണ്ഢിതനായ ഇമാം ഖത്ത്വാബ്(റ) എഴുതുന്നു: “മാസപ്പിറവി ദര്‍ശിക്കാമെന്ന ജ്യോത്സ്യന്റെ പ്രവചനം കൊണ്ട് മാസപ്പിറവി സ്ഥിരപ്പെടുകയില്ലെന്ന് തീ ര്‍ച്ച. അവന്റെ വാക്ക് ആസ്പദമാക്കി ഒരാള്‍ക്കും തന്നെ നോമ്പനുഷ്ഠിക്കല് അനുവദനീയവുമല്ല. മാത്രമല്ല അവന് തന്നെയും സ്വന്തം ‘അമലിനു വേണ്ടി അത് അവലംബിച്ചു കൂടാ. ജ്യോതിശാസ്ത്രം നന്നായി അറിയുന്നവനും അറിയാത്തവനും വ്യത്യാസമില്ല. ഇമാം ഇബ്നുല് ‘അറബി(റ) തന്റെ ‘ആരിള്വത്തില് ഇബ്നുസുറൈജി(റ)നെ എതിര്‍ത്തിരിക്കുകയാണ്. അദ്ദേഹം ജ്യോതിശാസ്ത്രം നന്നായി അറിയുന്നവന്റെയും അറിയാത്തവന്റെയും ഇടയില് വിവേചനം ചെയ്തിരിക്കുന്നു (അറിയുന്നവന് തന്റെ അറിവ് ആസ്പദമാക്കി വ്രതമെടുക്കല് നിര്‍ബന്ധമാകും എന്നാണ് ഇബ്നുസുറൈജ് പറയുന്നത്). ഇമാം മാലികി(റ)ല് നിന്ന് ഇബ്നു നാഫി’അ്(റ) റിപോര്‍ട്ട് ചെയ്തതായി തൌള്വീഹില് ഇങ്ങനെ ഉദ്ധരിച്ചിട്ടുണ്ട്. ഇമാം മാലിക്(റ) പറഞ്ഞു: കണക്കവലംബമാക്കുന്ന ഇമാമിനെ അനുകരിക്കുകയോ അനുസരിക്കുകയോ ചെയ്തുകൂടാ. ഇബ്നുല് ഹാജി ബ്(റ) പറയുന്നു: ജ്യോത്സ്യന്മാരുടെ കണക്കുകള്‍ക്ക് യാതൊരു പരിഗണനയുമില്ലെന്ന്(മാലികീ മദ്ഹബില്) അവിതര്‍ക്കിതമാണ്. ചില ബഗ്ദാദി നിവാസികളുടെ ചായ്വ് അത് അവലംബിക്കാമെന്നതാണെങ്കിലും -ഇബ്നു സുറൈജി(റ)നെ ഉദ്ദേശിച്ചാണിപ്പറഞ്ഞതെന്ന് തൌള്വീഹില് ഉദ്ധരിച്ചിട്ടുണ്ട്” (ഖത്ത്വാബ്(റ)വിന്റെ മവാഹിബുല് ജലീല് 2/387).\nഇമാം ‘അബ്ദരി(റ) എഴുതുന്നു: “മാസപ്പിറവിയില് ജ്യോത്സ്യന്മാരുടെ വാക്കുകള് പരിഗണിക്കപ്പെടില്ലെന്ന് ഇബ്നു യൂനുസ്(റ) പ്രസ്താവിച്ചിട്ടുണ്ട്. മാസം കാണുക, കണ്ടതായി സാക്ഷി സ്ഥിരപ്പെടുക, ശ’അ്ബാന് മുപ്പത് പൂര്‍ത്തിയാവുക എന്നിവയില് ശര്’അ് ഇതിനെ ക്ളിപ്തമാക്കിയതാണ് കാരണം. അതുകൊണ്ടു തന്നെ ഇവക്കപ്പുറമൊന്ന് ഏറ്റുന്നത് അനുവദനീയമല്ല” (മാലികീ പണ്ഢിതനായ അബ്ദരി(റ)യുടെ അത്താജു വല് ഇക്ലീല് ഫീ ഹാമിശില് മവാഹിബ് 2/387).\nഹമ്പലീ പണ്ഢിതനായ ഇബ്നു ഖ്വുദാമ(റ) പറയുന്നു: “ജ്യോത്സ്യന്മാരുടെയോ കണക്കുകാരുടെയോ വാക്കുകള് സത്യത്തോട് യോജിച്ചാല് പോലും അത് അവലംബമാക്കി യുള്ള നോമ്പിന് സാധുതയില്ല. അവരുടെ വാക്കുകള് സത്യത്തോട് യോജിക്കല് അധികമായിരുന്നാല് പോലും. അവലംബിക്കാനോ സ്വന്തം ‘അമല് ചെയ്യാനോ പറ്റിയ ഒരു ശര്’ഇയ്യായ രേഖയല്ല അവ എന്നതാണ് ഇതിന് കാരണം. അതു കൊണ്ടു തന്നെ അവക്ക് യാതൊരു പരിഗണനയുമില്ല. ചന്ദ്രനെ കണ്ടതിനു വേണ്ടി നിങ്ങള് നോമ്പനുഷ്ഠിക്കുക, കണ്ടതിനുവേണ്ടി നിങ്ങള് നോമ്പ് മുറിക്കുകയും ചെയ്യുക. എന്ന് നബി(സ്വ) പ്രസ്താവിച്ചിട്ടുണ്ട്. മറ്റൊരു നിവേദനത്തില് ചന്ദ്രനെ കാണുന്നത് വരെ നിങ്ങള് നോമ്പനുഷ്ഠിക്കുകയോ മുറിക്കുകയോ ചെയ്യരുതെന്ന് കാണാം (ഇബ്നുഖ്വുദാമ(റ)യുടെ മുഗ്നി 3/25).\nഒരു മദ്ഹബുമനുകരിക്കാത്ത അബ്ദുറഹ്മാന് ജസീരിയുടെ പക്ഷവും ഇതു തന്നെയാണ്. അദ്ദേഹത്തിന്റെ വാക്കുകള് കാണുക. “ജ്യോത്സ്യന്മാരുടെ വാക്കിന് പരിഗണനയില്ല. അവര്‍ക്ക് തന്നെയും അതനുസരിച്ച് വ്രതമെടുക്കല് നിര്‍ബന്ധമില്ല. അവരുടെ വാക്കുകള് വിശ്വസിക്കുന്നവര്‍ക്കും തഥൈവ. മാറ്റം വരാത്തതും സ്ഥിരപ്പെട്ടതുമായ രേഖയുടെ മേല് നോമ്പിനെ ശര്’അ് ബന്ധിപ്പിച്ചതാണ് കാരണം. മാസപ്പിറവി ദര്‍ശിക്കുക, ശ’അ് ബാന് മുപ്പത് പൂര്‍ത്തിയാവുക എന്നിവയാണ് പ്രസ്തുത രേഖ” (ജസീരിയുടെ അല് മദാഹിബുല് അര്‍ബ’അ 1/500).\nചുരുക്കത്തില്, നാല് മദ്ഹബിന്റെ പണ്ഢിതന്മാരും ഒരു മദ്ഹബും അനുകരിക്കാത്തവരും ജ്യോതിശാസ്ത്രവും കണക്കും റമള്വാന് വ്രതം നിര്‍ബന്ധമാകുന്നതിന്റെ മാനദണ്ഡമായി അഭിപ്രായപ്പെടുന്നില്ല. അതുകൊണ്ട് തന്നെ അവ രേഖയാക്കാന് മുറവിളി കൂട്ടുന്നവര് മുസ്ലിംകളുടെ ‘അമലുകള് പിഴപ്പിക്കുന്ന മനുഷ്യപിശാചുക്കളാകുന്നു.\nരാജ്യത്ത് ഭിന്നത കൂടാതെ നോമ്പും പെരുന്നാളുമെല്ലാം ഏകീകരിക്കാന് കണക്ക് അവലംബമാക്കുന്നതാണ് അഭികാമ്യമെന്നും ചന്ദ്രപ്പിറവി ദര്‍ശനം തന്നെ ആസ്പദമാക്കിയാല് കണ്ടവരും കാണാത്തവരും ഭിന്നതയിലാവുകയും നോമ്പും പെരുന്നാളുമെല്ലാം ഈരണ്ടാവുകയും ചെയ്യുന്നതാണ് അനുഭവമെന്നും ചിലര് വാദിക്കുന്നു. ഇത് തികച്ചും വാസ്തവ വിരുദ്ധമാണ്. ദര്‍ശനത്തെ ആസ്പദമാക്കുമ്പോള് കണ്ട രാജ്യത്തെ ആസ്പദമാക്കി അയല് നാടുകള്‍ക്കും നോമ്പും പെരുന്നാളുമനുഷ്ഠിക്കാന് സൌകര്യമുണ്ട്. ലോകമൊട്ടാകെ ഏകീകരിക്കണമെന്നാണ് വാദമെങ്കില് അത് കണക്ക് ആസ്പദമാക്കിയായാലും സാധ്യമാകാത്തതും അസംഭവ്യമാകുന്നതുമാണ്. ഇനി മാസപ്പിറവി ദര്‍ശനം ശ’അ്ബാന് ഇരുപത്തിയൊമ്പതിന്റെ അസ്തമന ശേഷം ഉണ്ടായില്ല എന്നിരിക്കട്ടെ. എ ന്നാല് ഈ സാഹചര്യത്തില് എല്ലാവരോടും ശ’അ്ബാന് മുപ്പത് പൂര്‍ത്തിയാക്കാനാണ് നബി(സ്വ)യുടെ ആജ്ഞ.\nഇമാം ‘എനി(റ) ഇബ്നുബത്ത്വാലി(റ)ല് നിന്നുദ്ധരിക്കുന്നു: “നമ്മള് കണക്കുകൂട്ടുന്നവരല്ലെന്ന നബിവചനത്തിന്റെ ഉദ്ദേശ്യം ഇപ്രകാരമാണ്. നമ്മുടെ നോമ്പിന്റെയും മറ്റു ‘ഇബാദത്തിന്റെയും സമയങ്ങള് അറിയാന് ആവശ്യമാകും വിധമുള്ള കണക്ക് അറിഞ്ഞിരിക്കണമെന്ന് ആജ്ഞാപിക്കപ്പെടാത്ത വിഭാഗമാണ് നാം. നമ്മുടെ ‘ഇബാദത്തുകളെല്ലാം ബന്ധിക്കപ്പെട്ടിരിക്കുന്നത് വ്യക്തമായ അടയാളങ്ങളോടും ബാഹ്യമായ കാര്യങ്ങളോടുമാണ്. ഇവ്വിഷയത്തില് കണക്കുകാരും അല്ലാത്തവരും സമമത്രെ” (‘എനി(റ)യുടെ ‘ഉംദതുല്‍ഖ്വാരി 10/287).\nഈ വിശദീകരണത്തില് നിന്ന് കണക്കവലംബിക്കുമ്പോഴാണ് അനൈക്യവും അഭിപ്രായഭിന്നതയും ഉണ്ടാകുന്നതെന്നും മാസപ്പിറവി ദര്‍ശിക്കാതിരുന്നാല് എല്ലാവരും ശഹബാന് മുപ്പത് പൂര്‍ത്തിയാക്കുന്ന പക്ഷം ജനങ്ങള്‍ക്കിടയില് ഐക്യമുണ്ടാകുമെന്നും വ്യക്തമായി.\nഹാഫിള്വ് ഇബ്നു ഹജര്(റ) പറയുന്നത് കാണുക: “മേഘാവൃതമാകുമ്പോള് എണ്ണം പൂര്‍ത്തിയാക്കണമെന്ന് പറഞ്ഞതിലെ രഹസ്യം പ്രസ്തുത എണ്ണത്തില് എല്ലാവരും സമന്മാരാണെന്നതാണ്. അപ്പോള് അവരില് അഭിപ്രായഭിന്നതയും തര്‍ക്കവും ഇല്ലാതാകും” (ഫത്ഹുല്‍ബാരി 4/159).\n‘അബ്ദുറഹ്മാനുല് ജസീരി പറയുന്നു: “വളരെ ഗാഢമായ തത്വങ്ങള് അവലംബമാക്കിയാണ് ജ്യോ ത്സ്യന്മാര് പ്രവചിക്കുന്നതെങ്കിലും അവരുടെ പ്രവചനം കൃത്യമാവാതെയാണ് അനുഭവം. അധിക സന്ദര്‍ഭങ്ങളിലും അവരുടെ അഭിപ്രായങ്ങള് അന്യോന്യം എതിരാകുന്നുവെന്നത് തന്നെയാണ് അതിന് തെളിവ്’‘ (അല് മദാഹിബുല് അര്‍ബ’അ 1/500, 501).


സ്‌മാര്‍ട്ടായി പായം പഞ്ചായത്ത്; മൊബൈല് ആപ്ലിക്കേഷന് പ്രകാശനം ചെയ്‌തു\nTuesday, July 16, 2019 Last Updated4Min 42 Sec ago English Edition\nSunday 22 Jul 2018 12.08 AM\nകണ്ണൂര്: പഞ്ചായത്ത് സേവനങ്ങള് എളുപ്പത്തില് ജനങ്ങളിലെത്തിക്കുകയെന്ന ലക്ഷ്യത്തോടെ പായം ഗ്രാമപഞ്ചായത്ത് ആരംഭിച്ച സ്‌മാര്‍ട്ട് ഗ്രാമപഞ്ചായത്ത് മൊബൈല് അപ്ലിക്കേഷന് സണ്ണി ജോസഫ് എം.എല്.എയും പായം ഗ്രാമപഞ്ചായത്ത് പ്രസിഡന്റ് എന്. അശോകനും ചേര്‍ന്ന് പ്രകാശനം ചെയ്‌തു. പഞ്ചായത്ത് നല്‍കുന്ന സേവനങ്ങള് ജനങ്ങള്‍ക്ക് ഇനി വിരല് തുമ്പില് ലഭ്യമാകും. വിവിധ ആവശ്യങ്ങള്‍ക്കായി പഞ്ചായത്ത് ഓഫീസ് കയറിയിറങ്ങുന്ന ജനങ്ങള്‍ക്ക് വീട്ടിലോ ജോലി സ്‌ഥലത്തോ നിന്നുകൊണ്ട് തന്നെ അവ ലഭ്യമാകുമെന്നതാണ് ഇതിന്റെ സവിശേഷത.\nഓണ്‍ലൈന് സേവനങ്ങള്, അപേക്ഷാ ഫോറങ്ങള്, അറിയിപ്പുകള്, ഭരണസമിതി തീരുമാനങ്ങള്, പഞ്ചായത്തിലെ വികസന പദ്ധതികള്, ഫോണ് നമ്പറുകള്, ബജറ്റ്, ഗുണഭോക്‌തൃ പട്ടിക എന്നിവ ഡൗണ്‍ലോഡ് ചെയ്ുന്നതയിനുള്ള സൗകര്യം, ഓണ്‍ലൈന് സര്‍വ്വേ, പഞ്ചായത്തിന്റെ ഓണ്‍ലൈന് വാര്‍ഷിക പ്രോഗ്രസ് റിപ്പോര്‍ട്ട് തുടങ്ങിയ നിരവധി സേവനങ്ങളാണ് മൊബൈല് ആപ്ലിക്കേഷന് വഴി ജനങ്ങളിലേക്കെത്തുക. കൂടാതെ പഞ്ചായത്തിലേക്കുള്ള ജനങ്ങളുടെ പരാതികളും ഓണ്‍ലൈന് വഴി സമര്‍പ്പിക്കാന് സാധിക്കും. എം.എല്.എ, എം.പി, ജില്ലാ പഞ്ചായത്ത് തുടങ്ങിയ സ്‌ഥാപനങ്ങളുടെ ലിങ്കും ആപ്ലിക്കേഷനില് ലഭ്യമാണ്.\nഗൂഗിള് പ്ലേ സേ്‌റ്റാറില് നിന്ന് പായം ഗ്രാമപഞ്ചായത്ത് എന്ന ആപ്ലിക്കേഷന് ഡൗണ്‍ലോഡ് ചെയ്യാം. ചടങ്ങില് ബ്ലോക്ക് പഞ്ചായത്ത് പ്രസിഡന്റ് എന്.ടി റോസമ്മ, കൃഷി അസിസ്‌റ്റന്റ് ഡയറക്‌ടര് വി. ലത പങ്കെടുത്തു.


വര്‍ഗ്ഗീയ ലഹള ഉണ്ടാക്കാന് ശ്രമം; ഈരാറ്റുപേട്ടയില് പ്രചരണ പരിപാടികള് നിര്‍ത്തി വെച്ചെന്ന് പി സി ജോര്‍ജ്ജ് – Kerala News Hunt\nവര്‍ഗ്ഗീയ ലഹള ഉണ്ടാക്കാന് ശ്രമം; ഈരാറ്റുപേട്ടയില് പ്രചരണ പരിപാടികള് നിര്‍ത്തി വെച്ചെന്ന് പി സി ജോര്‍ജ്ജ്\nകോട്ടയം: ഈരാറ്റുപേട്ട മുനിസിപ്പാലിറ്റി പരിധിയില് പ്രചാരണ പരിപാടികള് നിര്‍ത്തി വെച്ചതായി ജനപക്ഷം സെക്കുലര് സ്ഥാനാര്‍ത്ഥി പി സി ജോര്‍ജ്ജ്. ഒരു കൂട്ടം ആളുകള് പ്രചരണ പരിപാടികള്‍ക്കിടയില് സംഘര്‍ഷം ഉണ്ടാക്കാന് ശ്രമിക്കുന്നുവെന്നാരോപിച്ചാണ് പ്രചാരണം നിര്‍ത്തിവെക്കുന്നത്. ഇനി ഈരാറ്റുപേട്ടയില് പ്രചരണ പരിപാടികള് നടത്തി ലഹള ഉണ്ടാക്കാനുള്ള സാഹചര്യം സൃഷ്ടിക്കില്ല. ഈ നാട്ടില് സമാധാനം നിലനില്‍ക്കണമെന്ന് ആഗ്രഹമുള്ള മതേതര വിശ്വാസികളായ ഈരാറ്റുപേട്ടക്കാര് തനിക്ക് വോട്ട് ചെയ്യുമെന്നും പി സി ജോര്‍ജ്ജ് പറഞ്ഞു.\nകഴിഞ്ഞ ദിവസം ഈരാറ്റുപേട്ടയില് തിരഞ്ഞെടുപ്പ് പ്രചരണത്തിനിടെ പി.സി.ജോര്‍ജിനെ ചില നാട്ടുകാര് കൂവി വിളിച്ചിരുന്നു. ഇതില് ക്ഷുഭിതനായി പി.സി.ജോര്‍ജ് അസഭ്യവര്‍ഷവും നടത്തുകയുണ്ടായി. തിരഞ്ഞെടുപ്പ് പ്രചാരണ വാഹനത്തില് നിന്ന് പ്രസംഗിക്കുന്നതിനിടെയാണ് ഒരു സംഘം ആളുകള് കൂവിയത്. ഒച്ചവെച്ച് പ്രതിഷേധിച്ചവരോട് നിങ്ങള്‍ക്ക് സൗകര്യമുണ്ടെങ്കില് വോട്ട് ചെയ്താല് മതിയെന്നാണ് പിസി ജോര്‍ജ് പറഞ്ഞത്.\nകൊച്ചി: കുവൈത്ത് നഴ്സിങ് റിക്രൂട്ട്മെന്റ് തട്ടിപ്പു കേസില് മാത്യു ഇന്റര്‍നാഷണലിന്റെ 7.51 കോടിയുടെ സ്വത്തുക്കള് കണ്ടുകെട്ടി എന്‍ഫോഴ്സ്മെന്റ് ഡയറക്ടറേറ്റ്. പി.ജെ മാത്യു, സെലിന് മാത്യു, തോമസ് മാത്യു എന്നിവരുടെ ആസ്ഥിവകകളാണ് കണ്ടുകെട്ടിയത്. 900ല് അധികം നഴ്സുമാരെ അധിക തുക ഈടാക്കിയാണ് വിദേശത്തേക്ക് കൊണ്ടുപോയത്. 20,000 രൂപയ്ക്ക് പകരം 20 ലക്ഷം രൂപ വരെ ഈടാക്കിയത്. ഇത്തരത്തില് 205 കോടി രൂപ വരെ അനധികൃതമായി സമ്ബാദിച്ചു. ഈ തുക വിദേശത്തേക്ക് ഹവാലയായാണ് […]


ത്രിദ്വിന ഗൾഫ് മാർത്തോമ്മാ യൂത്ത് കോണ്‍ഫറൻസ് അബുദാബിയിൽ : Deepika.com Nri News Middle East & Gulf\nത്രിദ്വിന ഗൾഫ് മാർത്തോമ്മാ യൂത്ത് കോണ്‍ഫറൻസ് അബുദാബിയിൽ\nWednesday, August 7, 2019 10:40 PM IST\nഅബുദാബി: മാർത്തോമ യുവജനസഖ്യം ആതിഥ്യമരുളുന്ന ഇരുപതാമത് ത്രിദ്വിന ഗൾഫ് മാർത്തോമ്മാ യൂത്ത് കോണ്‍ഫറൻസ് 10 മുതൽ 12 വരെ മുസഫ മാർത്തോമ്മാ ദേവാലയത്തിൽ നടക്കും. ജിസിസി രാജ്യങ്ങളിലെ 18 ഇടവകകളിൽ നിന്നായി ആയിരത്തിലേറെ യുവജന പ്രതിനിധികൾ സമ്മേളനത്തിൽ പങ്കെടുക്കും.\n10ന് രാവിലെ 9.30നു നടക്കുന്ന പൊതുസമ്മേളനത്തിൽ യുഎഇ സഹിഷ്ണത വകുപ്പ് മന്ത്രി ഷെയ്ഖ് നഹ്യാൻ ബിൻ മുബാറക്ക് അൽ നഹ്യാൻ ഉദ്ഘാടനകർമ്മം നിർവഹിക്കും. മാർത്തോമ്മാ സഭയുടെ പരമാധ്യക്ഷൻ ഡോ. ജോസഫ് മാർത്തോമ്മാ മെത്രാപ്പോലീത്ത അധ്യക്ഷത വഹിക്കും. യുഎഇ പ്രസിഡന്‍റിന്‍റെ മതകാര്യ ഉപദേഷ്ട്ടാവ് ഷെയ്ഖ് അലി അൽ ഹാഷ്മി, യുവജനസഖ്യം കേന്ദ്ര പ്രസിഡന്‍റ് തോമസ് മാർ തീത്തോസ് , ലുലു ഗ്രൂപ്പ് ചെയർമാൻ എം.എ. യൂസഫലി, ഗൾഫ് മേഖല ആംഗ്ലിക്കൻ ബിഷപ്പ് മൈക്കിൾ അഗസ്റ്റിൻ, യൂത്ത് കോണ്‍ഫറൻസ് ചെയർമാൻ റവ. ബാബു പി. കുലത്താക്കൽ, വൈസ് ചെയർമാൻ റവ. ബിജു സിപി എന്നിവർ പങ്കെടുക്കും. സുവനീറിന്‍റെ പ്രകാശനകർമ്മവും വിവിധ മത്സരങ്ങളിലെ വിജയികൾക്കുള്ള സമ്മാനദാനവും സാംസ്കാരിക പരിപാടികളും ഒരുക്കിയിട്ടുണ്ട്.\nമരുഭൂമിയുടെ സുവിശേഷം എന്ന മുഖ്യ ചിന്തവിഷയത്തെ അടിസ്ഥാനമാക്കി മൂന്നു ദിവസം നടക്കുന്ന വിവിധ ക്ലാസുകൾക്കു പദ്മശ്രീ സുനിത കൃഷ്ണൻ, റവ. മോത്തി വർക്കി, ജോസഫ് അന്നക്കുട്ടി ജോസ് എന്നിവർ നേതൃത്വം നൽകും. യുഎഇയിലെ സാമൂഹ്യ രംഗത്ത് നിസ്തുല സേവനം നൽകുന്ന വ്യക്തികളെ സമ്മേളനത്തിന്‍റെ വിവിധ സെഷനുകളിൽ പരിചയപ്പെടുത്തും. ഇതോടനുബന്ധിച്ചു കൊച്ചുകുട്ടികൾക്കായി കിഡ്സ് കോണ്‍ഫറൻസും ഒരുക്കിയിട്ടുണ്ടന്ന് സംഘാടകർ വാർത്താസമ്മേളനത്തിൽ അറിയിച്ചു .\nവാർത്താസമ്മേളനത്തിൽ യൂത്ത് കോണ്‍ഫറൻസ് ചെയർമാൻ റവ. ബാബു പി. കുലത്താക്കൽ, വൈസ് ചെയർമാൻ റവ. ബിജു സി.പി. , ജനറൽ കണ്‍വീനർ ബോബി ജേക്കബ്, ഫിനാൻസ് കണ്‍വീനർ ഡെന്നി കെ ജോർജ്, പ്രോഗ്രാം കണ്‍വീനർ സുനിൽ ജോണ് സാമുവേൽ, മീഡിയ കണ്‍വീനർ നിബു സാം ഫിലിപ്പ്, സഖ്യം സെക്രട്ടറി ജെറിൻ കുര്യൻ ജേക്കബ്, ട്രഷറർ ഷിജിൻ പാപ്പച്ചൻ എന്നിവർ പങ്കെടുത്തു.


arun gopi | സിനിമ ഇറങ്ങിക്കഴിഞ്ഞ ശേഷം പലരും എന്നോടു ചോദിച്ചിരുന്നു എവിടെയാണ് ഈ ദ്വീപെന്ന്; എല്ലാവരും ഒരിക്കലെങ്കിലും റിഹിവേലി ദ്വീപിൽ പോകണം; രാമലീലയിൽ ദിലീപ് ഒളിച്ചിരുന്ന ആ ദ്വീപിനെക്കുറിച്ച് ആരുൺ ഗോപി മനസ്സ് തുറക്കുന്നു - MarunadanMalayali.com\nസിനിമ ഇറങ്ങിക്കഴിഞ്ഞ ശേഷം പലരും എന്നോടു ചോദിച്ചിരുന്നു എവിടെയാണ് ഈ ദ്വീപെന്ന്; എല്ലാവരും ഒരിക്കലെങ്കിലും റിഹിവേലി ദ്വീപിൽ പോകണം; രാമലീലയിൽ ദിലീപ് ഒളിച്ചിരുന്ന ആ ദ്വീപിനെക്കുറിച്ച് ആരുൺ ഗോപി മനസ്സ് തുറക്കുന്നു\nJanuary 25, 2018 | 10:37 AM IST | Permalink\nകൊച്ചി: ദിലീപിന്റെ കരിയറിലെ ഏറ്റവും വലിയ വിജയമായിരുന്നു രാമലീല. പ്രതിസന്ധിയുടെ മുൾമുനയിൽ നിന്ന് റിലീസ് ചെയ്ത ചിത്രത്തെ പ്രേക്ഷകർ വലിയ രീതിയിൽ ഏറ്റെടുത്തിരുന്നു. ചിത്രം കണ്ട ഏവരും അത്ഭുതപ്പെടുത്തിയതായിരുന്നു ചിത്രത്തിലെ ദിലീപിന്റെ കഥാപാത്രം ഒളിച്ചിരുന്ന സ്ഥലവും റിസോർട്ടും. ചുറ്റും കടൽ വെള്ളം കൊണ്ട് നിറഞ്ഞ ആ ദ്വീപ് പ്രേക്ഷകനെ വളരെ അധികം അത്ഭുതപ്പെടുത്തിയിരുന്നു.ആ ദ്വീപ് കണ്ടെത്തിയതിന് പിന്നിലും ഒരു ചെറിയ കഥയുണ്ട് അതിനെക്കുറിച്ച് അരുൺ ഗോപി പറയുന്നതിങ്ങനെ\n''യാത്രകൾ സ്ഥിരമുണ്ട്, പക്ഷേ എന്നെ ഏറ്റവുമധികം ആധി പിടിപ്പിച്ചതും വേണ്ടെന്നു വയ്ക്കാൻ തോന്നിയതും പേടിപ്പിച്ചതും എന്നാൽ ആശ്ചര്യപ്പെടുത്തിയതുമൊക്കെ ഒരേ ഇടത്തേക്കുള്ള യാത്രയാണ്; രാമലീലയുടെ ലൊക്കേഷൻ തേടിയുള്ള ആ യാത്ര. വല്ലാത്തൊരു അനുഭവമായിരുന്നു ആ യാത്ര. അതിൽ എവിടെയൊക്കെയോ ദൈവത്തിന്റെ ഇടപെടലുണ്ടായിരുന്നു.\nക്യാമറയ്ക്ക് പിന്നിൽ നിന്ന് ഇന്റലിജൻസ് ക്രൈം ത്രില്ലറിലൂടെ ത്രസിപ്പിക്കാൻ അരുൺ ഗോപി; രാമലീലയുടെ സംവിധായകനെ നായകനാക്കുന്നത് പുതുമുഖ സംവിധായകൻ രതീഷ് രഘുനന്ദനൻ; ഷൂട്ടിങ് ജൂണിൽ തുടങ്ങും; സൂപ്പർ ഹിറ്റ് സംവിധായകൻ അഭിനയത്തിലേക്ക് ചുവടുമാറ്റുന്ന ചിത്രത്തിന്റെ അണിയറ പ്രവർത്തനങ്ങൾ ഉടൻ തുടങ്ങും\nഒറ്റപ്പെട്ട ഒരു ദ്വീപ് സിനിമയ്ക്ക് വേണമായിരുന്നു. മാലിദ്വീപിലായിരുന്നു ഞങ്ങളുടെ അന്വേഷണം. പലവിധ തിരക്കുകൾ കൊണ്ട് മാലിദ്വീപിലെ നേരത്തെ പറഞ്ഞു വച്ച ലൊക്കേഷൻ കാണാൻ ഷൂട്ടിങ് തുടങ്ങിയിട്ടും പറ്റിയിരുന്നില്ല. ഞാനെന്നല്ല, ആരും ലൊക്കേഷൻ കണ്ടില്ല. പറഞ്ഞു കേട്ട അറിവ് മാത്രമേ ഉണ്ടായിരുന്നുള്ളൂ. പിന്നെ ചില കാരണങ്ങളാൽ ഷൂട്ടിങ് മുടങ്ങിയ സമയത്താണ് അവിടെ പോകാൻ പറ്റിയത്. പക്ഷേ അതിനു മുൻപ്, ഷൂട്ടിങ് മുടങ്ങുമെന്ന പ്രതീക്ഷ ഇല്ലാതിരുന്നതിനാൽ നിർമ്മാതാവ് ടോമിച്ചൻ മുളകുപാടം അദ്ദേഹത്തിന്റെ ഭാര്യയെയും കൂട്ടി ഈ ലൊക്കേഷൻ കാണാൻ പോയിരുന്നു.\nഅവർ അതൊരു ട്രിപ്പ് ആക്കി. അവിടെ ചെന്ന് സൺ ഐലൻഡ് കണ്ടു എന്നാൽപ്പിന്നെ അത് തീരുമാനിച്ചാലോ എന്ന നിലയിലെത്തി കാര്യങ്ങൾ. ആ സമയത്താണ് സിനിമ ഷെഡ്യൂൾ ആവുന്നത്. മാലിദ്വീപിൽ ഫ്ളൈറ്റ് ഇറങ്ങി ആ ദ്വീപിൽനിന്ന് പത്തു മിനിറ്റ് ബോട്ടിൽ യാത്ര ചെയ്യുമ്പോഴാണ് സൺ ദ്വീപിൽ എത്തുക. ഷൂട്ടിങ് ഷെഡ്യൂൾ ആയ സമയത്ത് ടോമിച്ചൻ വിളിച്ചു, 'ലൊക്കേഷൻ കണ്ടിട്ട് പൊയ്ക്കൂടെ' എന്ന ചോദ്യത്തിൽ, പോയേക്കാം എന്നുതന്നെ ഉറപ്പിച്ചു. അങ്ങനെ ഫ്ളൈറ്റിൽ മാലി ദ്വീപിലെത്തി. അവിടെനിന്ന് സൺ ഐലൻഡിലെത്തി. എനിക്ക് വാനോളമാണ് പ്രതീക്ഷകൾ. ചുറ്റും മനോഹരമായ കടൽ നിറഞ്ഞ ഒറ്റപ്പെട്ട ഒരു ദ്വീപ്, അവിടെ ഏകാന്തമായി നിൽക്കുന്ന റിസോർട്ട്. അങ്ങനെയൊക്കെ... ഫ്ളൈറ്റ് നിലത്തേക്ക് ഇറങ്ങുമ്പോൾ തന്നെ ആ പ്രതീക്ഷ ഒന്നുകൂടി വർധിച്ചു. കാരണം ദൂരെനിന്ന് നോക്കുമ്പോഴുള്ള മാലിദ്വീപിന്റെ ഭംഗി അതിശയിപ്പിക്കും. എത്രയോ എണ്ണിയാലൊടുങ്ങാത്ത ദ്വീപുകൾ... അതിൽ ചിലതിൽ മാത്രമേയുള്ളൂ റിസോർട്ടുകൾ.\nസൺ ദ്വീപിൽ ചെല്ലുമ്പോൾ എന്റെ പ്രതീക്ഷകളൊക്കെ തകിടം മറിഞ്ഞു. സൺ ഐലൻഡ് നമ്മുടെ തിരുവനന്തപുരത്തിന്റെ അത്രയുമുണ്ട്. ഒരുപാട് മുറികളുള്ള ഒരു റിസോർട്ട്, അവിടെ ഉള്ള സ്റ്റാഫുകൾക്ക് പഠിക്കാൻ സ്‌കൂൾ, അങ്ങനെ എല്ലാ സൗകര്യവുമുള്ള, വേണമെങ്കിൽ ഒരു ജില്ലയായി പ്രഖ്യാപിക്കാവുന്ന ദ്വീപ്. ഇത്തരം ഒന്നായിരുന്നില്ല എന്റെ മനസ്സിൽ. പക്ഷേ രണ്ടു ദിവസം കഴിഞ്ഞാൽ തിരികെയുള്ള ഫ്ളൈറ്റ് പിടിക്കണം, വേറെ അന്വേഷിക്കാൻ സമയമില്ല. അപ്പോൾ അതുതന്നെ തിരഞ്ഞെടുത്തേ പറ്റൂ.\nമനസ്സാകെ ഇടിഞ്ഞതു പോലെയായി. കാരണം അതു കണ്ടാൽ ആരായാലും പറയും, എന്നാൽ പിന്നെ തിരുവനന്തപുരത്ത് ഷൂട്ട് ചെയ്താൽ പോരായിരുന്നോ എന്ന്. അതൊക്കെ ഓർക്കുമ്പോൾ ആകെ നിരാശയായി. പക്ഷേ വേറെ നിവൃത്തിയില്ല. അങ്ങനെ ഉറപ്പിച്ച് തിരികെ പോകാനുള്ള സമയമെത്തി. ഉച്ചയ്ക്ക് രണ്ടു മണിക്കാണ് ഫ്ളൈറ്റ്. സൺ ദ്വീപിൽനിന്ന് ഞങ്ങൾ രാവിലെ ഇറങ്ങി. മാലിദ്വീപിൽ നിന്നാണ് നാട്ടിലേക്കുള്ള ഫ്ളൈറ്റ്. അവിടെ നമ്മുടെ എം.കെ. മുനീറിന്റെ ഒരു സുഹൃത്തുണ്ട്, ഷിജു. അദ്ദേഹത്തോട് ഞാനെന്റെ വിഷമം പറഞ്ഞു. അന്ന് ഞായറാഴ്ചയാണ്. എട്ടു മണിയായപ്പോൾ ഞങ്ങൾ മാലിയിൽ എത്തിയിരുന്നു.\nഞാൻ ഉദ്ദേശിച്ച ദ്വീപല്ല എനിക്കു ലഭിച്ചതെന്ന് ഷിജുവിനോട് പറഞ്ഞപ്പോൾ അദ്ദേഹം ഒരു ദ്വീപിനെക്കുറിച്ചു പറഞ്ഞു. റിഹിവേലി എന്നൊരു ദ്വീപ്. മാലിയിൽനിന്നു മൂന്നു മണിക്കൂർ കടൽയാത്രയുണ്ട്. വേഗം പോയാൽ രണ്ടു മണിക്കൂർ കൊണ്ടെത്താം. അപ്പോൾത്തന്നെ എട്ടു മണി കഴിഞ്ഞു, ഇപ്പോൾ ഇറങ്ങിയാൽ 10 മണിയാകുമ്പോൾ എത്താം. അത് കണ്ടുകഴിഞ്ഞ് അര മണിക്കൂർ കൊണ്ടിറങ്ങിയാലും പന്ത്രണ്ടരയ്ക്ക് തിരികെയെത്താം.\nഫ്ളൈറ്റ് രണ്ടിനാണെങ്കിലും ഒന്ന് കഴിയുമ്പോഴേക്കും എയർപോർട്ടിൽ ചെക്കിൻ ചെയ്യുകയും വേണം. എന്തുവേണമെന്ന് അറിയില്ല. പോകണമെങ്കിൽ പോകാമെന്നു ടോമിച്ചൻ. അങ്ങനെ രണ്ടും കൽപ്പിച്ചു ഞങ്ങൾ പോകാൻ തന്നെ തീരുമാനിച്ചു. പക്ഷേ ഞായർ ആയതുകൊണ്ട് ബോട്ടുകാരില്ല. അവസാനം ബോട്ടെടുത്ത് ഇറങ്ങിയപ്പോൾ മണി ഒൻപതായി. ആ സമയത്ത് കടലൊക്കെ വല്ലാതെ റഫ് ആണ്, ഇതുവരെ ഇല്ലാത്തതു പോലെ. അവരും പറയുന്നുണ്ടായിരുന്നു എത്രയോ വർഷങ്ങൾക്കു ശേഷമാണ് മാലിയിലെ കടൽ അത്രത്തോളം റഫ് ആയി കണ്ടതെന്നൊക്കെ.\nസത്യം പറഞ്ഞാൽ എല്ലാവരും നന്നായി ഭയന്നിരുന്നു. പക്ഷേ പുറത്തു കാണിക്കാൻ വയ്യ. അതുകൊണ്ടു ഞാനെല്ലാവരെയും 'ഏയ് കുഴപ്പമൊന്നുമില്ല' എന്നൊക്കെ പറഞ്ഞ് ആശ്വസിപ്പിച്ചു കൊണ്ടേയിരുന്നു. നല്ല പേടിയുണ്ട്. കടൽ എടുത്തടിച്ചതു പോലെയാണ് പെരുമാറ്റം, ഏതു നേരവും കടലിൽ വീഴുന്ന പോലെ ഒക്കെയാണ് ബോട്ടിന്റെ പോക്ക്. പക്ഷേ ലൊക്കേഷൻ കിട്ടാതെ മടങ്ങുന്ന കാര്യമോർത്തപ്പോൾ എങ്ങനെയെങ്കിലും പോകാൻ തോന്നി എന്നതാണ് സത്യം.\nപതിനൊന്നു മണി കഴിഞ്ഞപ്പോഴാണ് റിഹിവേലി ദ്വീപിലെത്തുന്നത്. പാറക്കെട്ടുകൾക്കിടയിലൂടെ ബോട്ട് ചെരിഞ്ഞൊക്കെയാണ് തീരത്തേക്ക് എത്തുക. എന്തായാലും അവിടെ ചെന്നിറങ്ങി ദ്വീപ് കണ്ടതോടെ സന്തോഷം കൊണ്ട് മനസ്സൊക്കെ നിറഞ്ഞു. ഞാൻ എന്തായിരുന്നോ മനസ്സിൽ കണ്ടത്, അത് പകർത്തി വച്ചിരിക്കുന്ന ഒരു ദ്വീപ്. കടലിന്റെ നടുവിൽ ഒരു സ്വർഗം. അവിടെ ആകെ ആ റിസോർട്ട് മാത്രമേയുള്ളൂ, വേറെ ഒന്നുമില്ല.\nനീല നിറത്തിലുള്ള കടൽ. ചെറിയ റിസോർട്ട്, നടന്നു പോകുന്ന അകലത്തിൽ വേറെ ഒരു ദ്വീപ്. റിസോർട്ടിലാണെങ്കിൽ എസി പോലുമില്ല, കാരണം അവിടെ അതിന്റെ ആവശ്യമില്ല. ബാക്കി എല്ലാ സൗകര്യവും ആ റിസോർട്ട് അധികൃതർ അവിടെ എത്തുന്നവർക്ക് നൽകുന്നുണ്ട്.\nഇപ്പൊ ഇറങ്ങിയാലേ നമുക്ക് നാട്ടിലേക്കുള്ള ഫ്ളൈറ്റ് പിടിക്കാൻ പറ്റൂ എന്നൊക്കെ ടോമിച്ചൻ പറയുന്നുണ്ട്. അങ്ങനെ ആ ദ്വീപ് ഒന്ന് ഓടി നടന്നു കണ്ട ശേഷം ഞങ്ങൾ തിരികെ ബോട്ടിൽ കയറി. അതൊരു സ്വകാര്യ റിസോർട്ടാണ്. എന്തായാലും തിരികെ നാട്ടിൽ വന്നിട്ട് ബാക്കി കാര്യം ശരിയാക്കാം എന്നു പറഞ്ഞ് അവിടെ നിന്നിറങ്ങി. മാലിക്കാരുടെ പെരുമാറ്റം പലപ്പോഴും അത്ര സുഖമുള്ളതാവില്ല. പോകുന്ന വഴിയിൽ ഒരു ദ്വീപിൽ തന്നെയാണ് എയർപോർട്ട്. അവിടെ ഇറക്കാൻ പറഞ്ഞിട്ട് ബോട്ടുകാരൻ കേട്ടില്ല. യാത്ര തുടങ്ങിയ ഇടത്തു മാത്രമേ നിർത്തൂ എന്നായിരുന്നു അയാളുടെ ഡിമാൻഡ്. അപ്പൊഴേക്കും ഒരു മണി കഴിഞ്ഞു. കാശ് കൊടുക്കാം എന്ന് പറഞ്ഞിട്ടു പോലും അയാൾ കേട്ടില്ല. പിന്നെ അടുത്ത ബോട്ടെടുത്ത് എയർപോർട്ടുള്ള ദ്വീപിലെത്തിയപ്പോഴേക്കും ഒന്നരയായി.\nഈ ലൊക്കേഷൻ യാത്ര വല്ലാത്തൊരു അനുഭവമായിരുന്നു. ഷൂട്ടിങ് നിർത്തി വച്ചിരുന്ന സമയമായതുകൊണ്ടാണ് ഇത്തരമൊരു അനുഭവവും ആ റിസോർട്ടും ലഭിച്ചത്. പിന്നീട് ഷൂട്ടിങ് സമയത്ത് ദിലീപേട്ടൻ, കാവ്യ, മീനാക്ഷി, പ്രയാഗ അങ്ങനെ എല്ലാവരും ബോട്ടിൽ കയറി റിഹിവേലിയിലേക്ക് പോകുമ്പോൾ എല്ലാവർക്കും ഞാൻ മുന്നറിയിപ്പു നൽകി. കടൽ വളരെ റഫ് ആണ്, ഭയപ്പെടരുത് എന്നൊക്കെ, പക്ഷേ കടൽ ഭയങ്കര കൂൾ ആയിരുന്നു, അതും പറഞ്ഞ് എല്ലാവരും കളിയാക്കുകയും ചെയ്തു.\nഎല്ലാവരും ഒരിക്കലെങ്കിലും റിഹിവേലി ദ്വീപിൽ പോകണം. അത്ര മനോഹരമാണ് ആ അനുഭവം. വൃത്തിയുള്ള തെളിഞ്ഞ കടൽ, തണുപ്പ്, ആവശ്യമുള്ള സ്വകാര്യത, തുടങ്ങിയ എല്ലാ സൗകര്യങ്ങളും അവിടെയുണ്ട്. സിനിമ ഇറങ്ങിക്കഴിഞ്ഞ ശേഷം പലരും എന്നോടു ചോദിച്ചിരുന്നു എവിടെയാണ് ഈ ദ്വീപെന്ന്. സഞ്ചാരികളെ ഈ ദ്വീപ് കൊതിപ്പിക്കും, ഉറപ്പ്.''


ചോർന്നൊലിച്ച് ചുണ്ടക്കര ആരോഗ്യ ഉപകേന്ദ്രം | Wayanad News\nചോർന്നൊലിച്ച് ചുണ്ടക്കര ആരോഗ്യ ഉപകേന്ദ്രം\nOct 14, 2019, 07:00 AM IST\nതാത്കാലിക സംവിധാനം ഒരുക്കണമെന്ന് ആവശ്യം\nചുണ്ടക്കര ആരോഗ്യ കുടുംബക്ഷേമ ഉപകേന്ദ്രത്തിന്റെ മേല്‍ക്കൂര തകര്‍ന്നനിലയില്\nപനമരം: നാലുപതിറ്റാണ്ടിലേറെ പഴക്കമുള്ള ചുണ്ടക്കര ആരോഗ്യ കുടുംബക്ഷേമ ഉപകേന്ദ്രം ശോചനീയാവസ്ഥയിൽ. ചോർന്നൊലിക്കുന്ന കെട്ടിടത്തിൽ പ്രവർത്തിക്കുന്ന ആരോഗ്യകേന്ദ്രത്തെ അധികൃതർ അവഗണിക്കുന്നെന്നാണ് ആക്ഷേപം. ആദിവാസിവിഭാഗങ്ങൾ തിങ്ങിപ്പാർക്കുന്ന ചുണ്ടക്കരയിൽ ഏറെ ഉപകാരപ്രദമായിരുന്ന ആരോഗ്യ ഉപകേന്ദ്രത്തിന്റെ കെട്ടിടം ഏതുസമയത്തും നിലംപൊത്താവുന്ന അവസ്ഥയിലാണ്.\nമേൽക്കൂരയിൽ ചോർച്ച വന്നതിനെത്തുടർന്ന് 15 വർഷംമുമ്പ് ആസ്ബസ്റ്റോസ് ഷീറ്റുകൾ ഇട്ടിരുന്നു. എന്നാൽ, അവയെല്ലാം പൊട്ടിപ്പൊളിഞ്ഞ് കിടക്കുകയാണ്. ഹെൽത്ത് സെന്ററിനുള്ളിൽ വെള്ളം എത്താത്തതും പ്രശ്നമായിരിക്കുകയാണ്. ഇവിടേക്കുള്ള റോഡ് നന്നാക്കാത്തത് ഗർഭിണികളെയും മറ്റും പ്രയാസത്തിലാക്കുന്നുണ്ട്. പ്രതിരോധ കുത്തിവെപ്പുകൾക്കും ഗർഭിണികൾക്കുള്ള പരിചരണം തുടങ്ങി വിവിധ ആവശ്യങ്ങൾക്കുമായി ഒട്ടേറെ ആളുകൾ ഇവിടെ എത്താറുണ്ട്. ആഴ്ചയിൽ രണ്ടുദിവസം ആരോഗ്യ ഉപകേന്ദ്രം തുറന്നുപ്രവർത്തിക്കുന്നുണ്ട്. രണ്ട് ജീവനക്കാരുടെ സേവനവും ഇവിടെ ലഭ്യമാണ്.\nആശുപത്രിയോടുചേർന്ന് ജീവനക്കാരുടെ ക്വാർട്ടേഴ്സ് പ്രവർത്തിച്ചിരുന്ന കെട്ടിടങ്ങൾ കാലപ്പഴക്കത്താൽ ഉപയോഗശൂന്യമായതോടെ വർഷങ്ങളായി അടച്ചിട്ടിരിക്കുകയാണ്. ആരോഗ്യ ഉപകേന്ദ്രത്തിന്റെ പരിസരം കാടുമൂടിയിട്ടുമുണ്ട്. കണിയാമ്പറ്റ പഞ്ചായത്തിലെ 14-ാം വാർഡിൽ ഉൾപ്പെടുന്ന സെന്റർ അറ്റകുറ്റപ്പണികൾ നടത്തി ഉടൻ പരിഹാരം കാണണമെന്നാണ് നാട്ടുകാരുടെ ആവശ്യമെന്ന് പ്രദേശവാസികളായ സി.എം. തമ്പി, കണിവേലിൽ കുര്യൻ, മാങ്കൂട്ടത്തിൽ ടോമി എന്നിവർ പറഞ്ഞു.\nതിരുനെല്ലി : കർണാടകയുമായി അതിർത്തി പങ്കിടുന്ന തിരുനെല്ലി ഇളകാത്ത ഇടതുകോട്ടയാണ്. ..\nകുപ്പത്തോട് മാധവൻനായർ പുരസ്‌കാരം കെ.ജെ. ബേബിക്ക്\nഇനി ലോകമറിയട്ടെ !\nഅറിയിപ്പ്: വൈദ്യുതി മുടങ്ങും


അല്മായശബ്ദം: ആക്രിക്കടയിലെ ദൈവങ്ങളും വില്‍ക്കാനിട്ടിരിക്കുന്ന പള്ളികളും : ചില നോമ്പുകാല ചിന്തകള്. ജോയി ആഗസ്തി\nആക്രിക്കടയിലെ ദൈവങ്ങളും വില്‍ക്കാനിട്ടിരിക്കുന്ന പള്ളികളും : ചില നോമ്പുകാല ചിന്തകള്. ജോയി ആഗസ്തി\nഇത് നോമ്പുകാലം. നോമ്പു നോറ്റും ഉപവാസമെടുത്തും പ്രാര്‍ത്ഥിച്ചും ക്രൈസ്തവര് ഈ നോമ്പ്കാലം ആചരിക്കുന്നു. യൂ.കെയില് അങ്ങോളം ഇങ്ങോളം മാരത്തണ് ധ്യാനങ്ങള് നടക്കുന്ന കാലം. ഇവിടെ വേണ്ടത്ര വൈദികരില്ലാത്തതിനാല് ധ്യാനങ്ങള് നടത്താന് നാട്ടില് നിന്നും നിരവധി ധ്യാനഗുരുക്കളം ഇവിടെ എത്തിയിട്ടുണ്ട്. ഈ നോമ്പ്കാലത്ത് നൈറ്റ് വിജിലും, എല്ലാ ദിവസവും കുരിശിന്റെയും വഴിയും ഒക്കെ നടത്തുന്ന മലയാളി കൂട്ടായ്മകളും, ഇടവകകളും ഇന്ന് യൂ.ക്കെയിലുണ്ട്.. ചില ഇടവകക്കാര് സ്വന്തമായി പള്ളികള് വാങ്ങുകയോ, വാങ്ങാനുള്ള ശ്രമങ്ങള് നടത്തുകയോ ഒക്കെ ചെയ്യുന്നുമുണ്ട്.\nഎന്നാല് ഈ ബ്രിട്ടീഷുകാരെ സമ്മതിക്കണം. നോമ്പുമില്ല, നൈറ്റ് വിജിലുമില്ല, കുരിശിന്റെ, വഴിയുമില്ല, ദൈവവുമില്ല, പള്ളിയുമില്ല. ദൈവവിശ്വാസം നഷ്ടപ്പെട്ട ജനങ്ങള് പള്ളിയില് വരാതിരുന്നാല് പിന്നെ പള്ളികള് നിലനിര്‍ത്തിയിട്ടെന്ത് കാര്യം. അതുകൊണ്ട് പള്ളികള് അവര് വില്‍പ്പനക്ക് വയ്ക്കുകയാണ്. ചര്‍ച്ച് ഓഫ് ഇംഗ്ലണ്ട് മാത്രം 18-20 പള്ളികളാണ് ഓരോ വര്‍ഷവും മാര്‍ക്കറ്റില് വില്‍ക്കുന്നത്. കാത്തലിക് പള്ളികളും മറ്റിതര ചെറു സഭകളുടെ പള്ളികളും വില്‍പ്പനക്കായി വേറെയുമുണ്ട്.. അവ ഷോപ്പിംഗ് സെന്ററുകളായും ഹോട്ടലുകളായും പാര്‍പ്പിട സമുച്ചയമായും മദ്യശാലകളായും മാറുന്നു.\nകഴിഞ്ഞ ദിവസം ഒരു സാധനം അന്വേഷിച്ച് ഒന്ന് രണ്ട് ആക്രിക്കടയില് പോകാനിടവന്നു. അവിടെ കണ്ട കാഴ്ച്ച ഏതൊരു വിശ്വാസിയുടെയും ഹൃദയം നുറുങ്ങുന്നതായിരുന്നു. എന്നൊക്കെയോ വിറ്റുപോയ പള്ളികളിലെ വിഗ്രഹങ്ങള് അനാഥ പ്രേതങ്ങളെപ്പോലെ പൊടിയും മാറാലയും പിടിച്ച് ഓരോ മൂലക്കല് . ഒരു കാലത്ത് ആയിരങ്ങള് തൊട്ട് വണങ്ങിയ ഈ വിഗ്രഹങ്ങള് ഇന്ന് കയ്യൊടിഞ്ഞും കാലൊടിഞ്ഞും കഴുത്തൊടിഞ്ഞും കിടക്കുന്നു. ഈ വിഗ്രഹങ്ങളും വില്‍ക്കാനിട്ടിരിക്കുന്ന പള്ളികളും ഇവിടുത്തെ പൂര്‍വ്വ വിശ്വാസികളുടെ ഒരു കാലത്തെ വിശ്വാസത്തിന്റെ സാക്ഷി പത്രങ്ങളാണ്. മരണമണി മുഴങ്ങുന്ന നിരവധി പള്ളികള് അടഞ്ഞ് കിടക്കുന്നു. ഉള്ള പള്ളികളില് ബലിയര്‍പ്പിക്കാന് അച്ചന്മാരില്ല. രണ്ടും മൂന്നും പള്ളികള്‍ക്ക് കൂടി ഒരച്ചന് എന്നതാണ് തോത്. ഉള്ള പള്ളികളിലാകട്ടെ കുര്‍ബ്ബാനക്ക് എത്തുന്നത് എഴുപതും എണ്‍പതും കഴിഞ്ഞ, വിരലിലെണ്ണാവുന്നര് മാത്രം. ഇങ്ങിനെ പോയാല് ഈ വെള്ളക്കാരൊക്കെ മരണാനന്തരം എവിടെച്ചെന്നെത്തും? നേരെ നരകത്തിലേക്കായിരിക്കും എന്നതില് ഇശ്വര വിശ്വാസികള്‍ക്കെങ്കിലും സംശയം കാണാനിടയില്ല.\nആയിരക്കണക്കിന് രെജിസ്‌ട്രേഡ് ചാരിറ്റികളാണ് യൂ.കെയിലുള്ളത്. ഒരു പള്ളി ചെയ്യുന്നതിന്റെ ആയിരം മടങ്ങ് സുകൃതം ഈ ചാരിറ്റികള് നടത്തുന്നൂ എന്ന് പറഞ്ഞാല് അതില് ഒരു അതിശയോക്തിയുമുണ്ടാകില്ല. വസ്ത്രമില്ലാത്തവന് വസ്ത്രവും, വിശക്കുന്നവന് ആഹാരവും, പാര്‍പ്പിടമില്ലാത്തവന് പാര്‍പ്പിടവും ഉള്‍പ്പെടെ നിരവധി ജീവകാരുണ്യ പ്രവര്‍ത്തനങ്ങള്‍ക്കായി പണം കണ്ടെത്തി അവ ജാതിയുടെയോ മതത്തിന്റെയോ രാജ്യത്തിന്റെയോ വേലിക്കെട്ടുകള്‍ക്കപ്പുറം അര്‍ഹരായവര്‍ക്ക് എത്തിക്കുക എന്നതില് ബ്രിട്ടീഷ് ചാരിറ്റി സംഘടനകള് ചെയ്യുന്ന സേവനങ്ങളെ നാം കാണാതെ പോകരുത്. ഇത്തരം ഒരു ചാരിറ്റി സംഘടനയാണ് ‘കോമഡി റിലീഫ്” .’കോമഡി റിലീഫ്” എന്ന ചാരിറ്റി സംഘടനയെക്കുറിച്ച് കേള്‍ക്കാത്തവര് കണ്ടേക്കാം. എന്നാല് ‘റെഡ്‌നോസ്’ എന്ന ചാരിറ്റി പ്രോഗ്രാമിനെക്കുറിച്ച് കേള്‍ക്കാത്തവര് ഒരുപക്ഷേ കുറവായിരിക്കും. കോമഡി റിലീഫ് എന്ന ചാരിറ്റി സംഘടന രൂപം കൊണ്ടത് 1985ല് ആണ്. യൂ.കെയിലെയും ആഫ്രിക്കയിലെയും പാവപ്പെട്ടവര്‍ക്ക് ഭക്ഷണവും വസ്ത്രവും മറ്റ് അത്യാവശ്യ സഹായങ്ങളും ചെയ്യുക എന്ന സദുദ്ദേശത്തോടെ എല്ലാ രണ്ട് വര്‍ഷം കൂടുമ്പോഴും കോമഡി റിലീഫിന് വേണ്ട ഫണ്ട് കണ്ടെത്തുകയാണ് റെഡ്‌നോസ് ചെയ്യുന്നത്. ഈ ഫണ്ട് ഉപയോഗിക്കുന്നതില് ജാതിയുടെയോ മതത്തിന്റെയോ അല്ലെങ്കില് രാജ്യത്തിന്റെയോ സ്ഥാപിത താല്‍പ്പര്യങ്ങള് ഒന്നും ഇല്ലാ എന്നുള്ളതാണ് പരമപ്രധാനമായ വസ്തുത. ആഫ്രിക്കന് ഭൂഘണ്ടത്തില് മുസ്ലീം സമുദായമാണ് ഇതിന്റെ ഏറ്റവും വലിയ ഉപഭോക്താക്കള്. മുസ്ലീം തീവ്രവാദികളാല് ഏത് നിമിഷവും ആക്രമിക്കപ്പെടാം എന്ന ഭയത്തോടെ കഴിയുമ്പോഴും അതെല്ലാം മറന്ന് കഷ്ടതയനുഭവിക്കുന്നവരെ എല്ലാം മറന്ന് സഹായിക്കാനുള്ള ഈ ബ്രിട്ടീഷ് ജനതയുടെ ഈ നല്ല മനസ്സ് വിശ്വാസികളെന്ന് നടിക്കുന്ന നമുക്കുണ്ടോ ?\nഎല്ലാ രണ്ട് വര്‍ഷം കൂടുമ്പോഴും മാര്‍ച്ച് മാസത്തിലെ ഒന്നാമത്തെയോ രണ്ടാമത്തെയോ വെള്ളിയാഴ്ചയാണ് റെഡ്‌നോസ് ഡേ പ്രോഗ്രാം നടക്കുക. അന്നേദിവസം വൈകിട്ട്7മണി മുതല് പിറ്റേന്ന് നേരം വെളുക്കുന്നത് വരെ അതിപ്രശസ്തരായ വ്യക്തികളെ ഉള്‍പ്പെടുത്തിക്കൊണ്ട് പാട്ടും നൃത്തവും കോമഡിയുമായി ലൈവ് ഷോ നടത്തി അവ ചാനലിലൂടെ പ്രക്ഷേപണം ചെയ്യുന്നു. ഇതിനിടയില് യൂ.കെയിലും ആഫ്രിക്കയിലും നടത്തുന്ന ജീവകാരുണ്യ പ്രവര്‍ത്തനങ്ങളുടെ വിശദീകരണവും അതിന് വേണ്ട ഫണ്ടും കണ്ടെത്തുന്നു. ബി.ബി.സി ചാനലാണ് ഈ പ്രോഗ്രാം പ്രക്ഷേപണം ചെയ്യപ്പെടുക. രാത്രിയില് പത്ത് മണിയുടെ വാര്‍ത്താ ബുള്ളറ്റിനല്ലാതെ മറ്റൊരു പരിപാടിയും ഈ ദിവസം പ്രക്ഷേപണം ചെയ്യുന്നില്ല. സെലിബ്രൈറ്റികള് പ്രതിഫലം വാങ്ങാതെയാണ് അവരുടെ പ്രോഗ്രാമുകള് അവതരിപ്പിക്കുക. ജനങ്ങളെ സന്തോഷിപ്പിക്കുന്നതോടൊപ്പം ഈ ജീവകാരുണ്യ പ്രവര്‍ത്തനങ്ങള്‍ക്കായി ഫണ്ട് നല്‍കാന് അഭ്യര്‍ത്ഥിക്കുകയാണ് ഇവര് ചെയ്യുന്നത്. റെഡ്‌നോസ് ഡേയുടെ പ്രായോചകരില് ബി.ബി.സിക്കൊപ്പം സെയിന്‍സ്ബറി സൂപ്പര്‍മാര്‍ക്കറ്റും സുപ്രധാന പങ്ക് വഹിക്കുന്നു. വ്യക്തികളും, സ്ഥാപനങ്ങളും , സംഘടനകളും എല്ലാം ഈ സദുദ്യമത്തില് പങ്ക് ചേരുന്നതോടെ ഓരോ മണിക്കൂറിലും ഇതിലേക്കുള്ള ഫണ്ട് മില്യണുകളായി വര്‍ദ്ധിക്കുന്നു. ഇന്നലെ അവസാനിച്ച റെഡ്‌നോസ് ഡേയിലെ കളക്ഷന് സര്‍വ്വകാല റെക്കോര്‍ഡുകളും ഭേദിച്ച് 78 മില്യണ് പൌണ്ടിലെത്തി. ഇതോടെ മുപ്പത് വര്‍ഷത്തിനുള്ളില് കോമഡി റിലീഫ് ചാരിറ്റിക്കായി സമാഹരിച്ച തുക ഒരു ബില്യണ് കവിഞ്ഞു.. ഇത്തരത്തിലുള്ള പ്രവര്‍ത്തനങ്ങളിലൂടെ ലോകമെങ്ങും സഹായമെത്തിക്കുന്നവയാണ് ഇവിടുത്തെ ചാരിറ്റികളില് ഏറെയും. ഈ ചാരിറ്റികളുടെ പ്രവര്‍ത്തനത്തിന്റെ ഗുണഫലം മനുഷ്യര്‍ക്ക് മാത്രമല്ല, മറിച്ച് ദൈവത്തിറ്റെ സൃഷ്ടികളായ മൃഗങ്ങള്‍ക്കും പക്ഷികള്‍ക്കും എല്ലാം എത്തിക്കുന്നൂ എന്നതും ഏറെ ശ്രദ്ധേയമാണ്.\nനാം മലയാളികള് പത്ത് രൂപാ ആര്‍ക്കെങ്കിലും ദാനം കൊടുക്കുന്നുണ്ടെങ്കില് അതിന്റെ പുറകില് ഒരു ലാഭം അല്ലെങ്കില് ഒരു ലക്ഷ്യം മാത്രം മനസ്സില് കണ്ട്‌കൊണ്ടാണ്. ഈ ദാനത്തിലൂടെ മരണാനന്തര സ്വര്‍ഗ്ഗം എന്ന മനോഹര ലക്ഷ്യം. എന്നാല് ജീസസ് ആരാണെന്ന് ചോദിച്ചാല് മേരിയുടെ ഹസ്ബന്റ് എന്ന് പറയുന്ന, സ്വര്‍ഗ്ഗം സ്വപ്നം കാണാത്ത ഈ സമൂഹം എന്തെങ്കിലും ദാനം ചെയ്യുന്നുണ്ടെങ്കില് അത് ഇത്തരത്തിലുള്ള യാതൊരു പ്രതിഫലവും ആഗ്രഹിക്കാതെയാണെന്നതാണ് ഏറ്റവും മഹനീയമായ ഒരു കാര്യം. ലോകത്തെവിടെയായാലും പ്രകൃതിദുരിതബാധിത മേഖലകളിലും, യുദ്ധ മേഖലകളിലും ദുരിതവും, പട്ടിണിയും, പകര്‍ച്ചവ്യാധികളും കൊണ്ട് കഷ്ടപ്പെടുന്നവരെ സഹായിക്കാന് പ്രതിഫലേച്ഛകൂടാതെ പ്രവര്‍ത്തിക്കുന്ന നിരവധി ബ്രിട്ടീഷുകാരുടെ കഥകള് നാം വായിക്കുന്നുണ്ട്, കാണുന്നുണ്ട്. ആഫ്രിക്കയിലെ ഇബോള ബാധിത പ്രദേശത്തെ ജനങ്ങളെ ശുശ്രൂഷിക്കാന് പോയി മരണത്തില് നിന്നും അത്ഭുതകരമായി രക്ഷപ്പെട്ട പൌളിന് കാഫര്‍ക്കി എന്ന ബ്രിട്ടീഷ് നെഴ്‌സിനെ നാം ആരും മറക്കാനിടയില്ല. അതുപോലെ സിറിയന് അഭയാര്‍ഥികള്‍ക്ക് സഹായവുമായി പോയ അലന് ഹെന്നിംഗ് എന്ന മാന്ച്ചസ്ടറിലെ ടാക്സി ഡ്രൈവറെ ഐസിസ് ഭീകരര് തലയറുത്ത് കൊന്നത് ഏതാനും മാസങ്ങള്‍ക്ക് മുന്പ് മാത്രമാണ്. ഇത്തരം ധീരവും മനുഷ്യ സ്നേഹപരവുമായ സല്‍ക്കര്‍മങ്ങള് ചെയ്യാന് നമ്മില് എത്രപേര് തയ്യാറാണ്?\nഅവിശ്വാസികളും, ആഭാസന്മാരും, വര്‍ണ്ണവെറിയന്മാരുമെന്നൊക്കെ നാം മുദ്രകുത്തിയ ഈ ജനതയുടേ സല്പ്രവര്‍ത്തികളുടെ ആയിരത്തിലൊന്ന് വിശ്വാസികളെന്ന് സ്വയം അഭിമാനിക്കുന്ന നാം ചെയ്യുന്നുണ്ടോ ? ബൈബിള് വായിക്കുകയും പ്രസംഗിക്കുകയുമല്ലാതെ അവ പ്രാവര്‍ത്തികമാക്കുന്ന കാര്യത്തില് നാം എത്രമാത്രം ആത്മാര്‍ത്ഥത പുലര്‍ത്തുന്നുണ്ട്? വെറും അധരവ്യായാമമവും പ്രകടനവുമല്ലാതെ ഈ ബൈബിള് വചനങ്ങള് നാം പ്രാവര്‍ത്തിപഥത്തിലെത്തിക്കാന് ശ്രമിക്കാറുണ്ടോ? ജാതി മത ചിന്തകള്‍ക്കപ്പുറം എല്ലാവരും മനുഷ്യരാണെന്ന മനോഭാവാത്തോടെ പ്രവര്‍ത്തിക്കാന് ഇക്കാണാവുന്ന ധ്യാനമൊക്കെ കൂടിയിട്ടും നമുക്ക് കഴിഞ്ഞിട്ടുണ്ടോ, ഇനി എന്നെങ്കിലും കഴിയുമോ? ‘ഈ എളിയവരില് ഒരുവന് നീ ചെയ്തപ്പോഴെല്ലാം എനിക്ക് തന്നെയാണ് ചെയ്തത്’ എന്ന ക്രിസ്തു വചനം കൂടുതല് ചേരുക നമുക്കോ അതോ ഇവര്‍ക്കോ? ഇവിടെ ആരാണ് നല്ല ശമരിയാക്കാരന്? ഈ നോമ്പുകാലം നമ്മെത്തന്നെ നമുക്കൊന്ന് ആത്മ പരിശോധനക്ക് വിധേയമാക്കാം.\nPosted by അനൂപ് at 2:08 PM\nVarkey David March 20, 2015 at 11:06 PM\nവിവരമുള്ളവർ പറഞ്ഞുകേട്ടിട്ടുണ്ട് വീടിനു കൊള്ളാത്തവൻ എങ്ങനെ നാടിനു കൊള്ളുമെന്ന്. നമ്മുടെ\nനാട് ഇന്ന് എന്തെല്ലാം പ്രതിസന്തികൽ നേരിടുന്നു. സഭക്കുള്ളിലും പുറത്തുമായി എന്തെല്ലാം നല്ലകാര്യങ്ങൽ ഈ വൈദികർക്ക്\nചെയ്യാനാകും, അതൊന്നും കാണാതെ സന്തോഷത്തിലും, സമാധാനത്തിലും, സ്വസ്ഥമായി കഴിയുന്ന പാവം മലയാളികളുടെ\nസ്വസ്ഥത നശിപ്പിക്കാനായിട്ട് എന്തിനാണ് ഈ കള്ള സന്യാസികൽ ഇങ്ങോട്ട് എഴുന്നുള്ളുന്നത്. നാട്ടിൽ എന്തക്രമവും കാട്ടിയിട്ട്\nസ്വയരക്ഷക്കായി അമേരിക്കയെ ശരണം പ്രാപിക്കുന്നു, സ്വീകരിക്കുവാൻ മലവേടൻ മാൻഡ്രേക്കും. കോളേജ് പ്രൊഫസർ\nജോസഫ് സാറിന്റെ കൈകൽ വെട്ടുവാൻ കാരണക്കാരൻ ഫാ. പിച്ചളക്കാടൻ അമേരിക്കയിലോ അമേരിക്കൻ ഐക്യനാടുകളിലോ\nഎവിടെയോ ഒളിഞ്ഞിരിപ്പുണ്ട്, അവനെ രക്ഷിച്ചതും ഈ അങ്ങാടിയിലെ മലവേടനല്ലെ. ഈ ധ്യാനം കൊണ്ട് ആർക്കാണ് നേട്ടം.\nനടത്തിപ്പുകാർക്കും, നടത്തുന്നവർക്കും അല്ലാതെന്തുനേട്ടമാണ് ജനങ്ങൽക്കുള്ളത്. കുടത്തിന്റെ പുറത്ത് വെള്ളം ഒഴിച്ചാൽ\nസംഭവിക്കുന്നതുതന്നെ ഇവിടെയും സംഭവിക്കുന്നു. ഒറ്റ ധ്യാനം കൊണ്ട് ജനം മുഴുവൻ നന്നായിപോയാൽ പിന്നെ ഈ\nധ്യാന ഗുരുക്കളായവർ എന്തെടുക്കും, അവർക്കും ജീവിക്കണ്ടെ. കക്കുംതോറും നശിക്കും, നശിക്കുംതോറും കക്കും.\nകൊപ്പേൽ സെന്റ് അല്ഫോൻസാ ചർച്ച് എന്തിനും ഏതിനും തയ്യാറാണ് എപ്പോഴും. ധ്യാനമെങ്കിൽ ധ്യാനം.\nനടക്കട്ടെ അതിന്റെ മുറക്ക്. കുറച്ചുകാലമായി പള്ളിയിൽ നാഥനില്ലാത്ത അവസ്ഥയിലായിരുന്നു. ഒരു പകരക്കാരനെയാക്കിയിട്ട്\nനാഥൻ ഊരുതെണ്ടാൻ പോയി. ആറു (6) മാസം ആയില്ല ഒരു തെണ്ടൽ കഴിഞ്ഞുവന്നിട്ട്. വീണ്ടും തെണ്ടക്ക് പോയിരിക്കുകയാണ്.\nനമ്മൾ മനുഷ്യർ എന്തിനാണ് വീടുകളിൽ നായയെ ( പട്ടിയെ ) വളർത്തുന്നത്. വീടും വീട്ടിലുള്ളവരേയും കാത്തുരക്ഷിക്കാൻ.\nഈ നായ വീട് വിട്ട് തെണ്ടിനടന്നാൽ വീട്ടുകാരന് ഉപകാരവും ഇല്ല, നാട്ടുകാർക്ക് ശല്ല്യവും ആകും. ഇന്ന് ഏതാണ്ട് കൊപ്പേൽ\nപള്ളിയുടെ സ്ഥിതിയും ഇതുപോലെയൊക്കെതന്നെ. പട്ടികൽക്കും വെക്കേഷൻ അനുവദിച്ചിട്ടുണ്ട് ആണ്ടിൽ ഒരു മാസം.\nകന്നിമാസം നായകൽക്ക് ( പട്ടികൽക്ക് ) ഉള്ളതാണ്. തെണ്ടിപട്ടികളെ ആരും വീടുകളിൽ വളർത്താറില്ല. ഇതിനെല്ലാം പണം\nഇടവക ജനം ഉണ്ടാക്കണം, തെണ്ടക്ക് പോകുന്നതിനും പണം വേണം. ഇങ്ങനെ തെണ്ടിയാൽ കിട്ടുന്നത് എന്താണാവോ?.\nസഭയിലുള്ള അധികാരികൽ എന്ത് തെമ്മാടിത്തരം കാണിച്ചാലും അതിനെ ആരും ചോദ്യം ചെയ്യരുത്, അത് പാപമാണ് എന്നാണ്\nഈ സഭാദ്രോഹികൽ നമ്മെ ധരിപ്പിച്ചിരിക്കുന്നത്. നാട്ടിൽ ആരുടെ തലവെട്ടിയാലും കൈ വെട്ടിയാലും സഭാപ്രമാണിമാർ ആണെങ്കിൽ\nഅമേരിക്കയിലെത്തും. അവർക്ക് അഭയവും, ഭക്ഷണവും ചിക്കാഗോ രൂപത വഹിക്കും. അവസാനമായി എത്തിയ കള്ളൻ\nഫാ. പിച്ചളക്കാടനാണ്. അദ്ദേഹത്തെ ഗാർലാണ്ട് സെന്റ് തോമസ് ചർച്ച് ഇടവക വികാരിയായി നിയമിച്ചതുമാണ്. പത്രമാദ്ധ്യമങ്ങൽ\nഈ പിച്ചളക്കാടിന്റെ തനിസ്വരൂപം പുറത്തുവിട്ടപ്പോൽ ഇതിയാനെ പിന്നെ ആരും കണ്ടിട്ടില്ല. ഇതുപോലുള്ള കള്ളന്മാർക്ക്\nഅഭയം നൽകുന്നത് ഈ ചിക്കാഗോ രൂപത അധികാരി അങ്ങാടിയിലെ മാൻഡ്രേക്ക് പിതാവാണ്. എന്നിട്ട് കുറെ കള്ളസന്ന്യാസികളെ\nവിളിച്ചുവരുത്തി ഇടവകതോറും ധ്യാനം നടത്തുന്നു, ആരുടെ കണ്ണിൽ പൊടിയിടാനാണ് ഈ പേകൂത്തൊക്കെ.\nsamuel koodal March 21, 2015 at 7:00 AM\n"പള്ളികള് പണിയുവാന് ഒരുകാലം ,അവ ഉപയോഗസൂന്യമാകയാല് വില്‍ക്കുവാന് ഒരുകാലം" ! "പുരോഹിതനില് ദൈവത്തിന്റെ പ്രതിനിധിയെ കാണാന് ഒരുകാലം, താന് തന്നെയാണാ ദൈവമെന്നു തിരിച്ചറിയാന് ഒരുകാലം" ! ധ്യാനത്തിലൂടെ "പ്രജ്ഞാനം ബ്രഹ്മം"എന്ന് കണ്ടെത്തിയ ഭാരതീയര് ദൈവത്തെ തേടി പാതിരിപ്പുറകെ പള്ളിയില്ചെന്നു ഗോതമ്പുദൈവത്തിനായി നാക്ക് നീട്ടാന് ഒരുകാലം , "ഞാനും പിതാവും ഒന്നാണെന്ന" ക്രിസ്തുവിന്റെ തിരിച്ചറിവില് കത്തനാര്‍ക്കും പള്ളിയെന്ന ചതിക്കുഴിക്കും "വിട" പറയാന് ഒരു കാലം ! കാലം മാറിവരും ....


എഴുത്തിന്റെ ലക്ഷ്യങ്ങളെ എന്നും പ്രശ്‌നവല്‍ക്കരിച്ചിട്ടുള്ള സ്വാതന്ത്ര്യപ്രഖ്യാപനങ്ങളായിരുന്നു ആ ചിന്തകള്. മാനവികതയുടെ ആശയങ്ങളും വിശ്വാസങ്ങളുമായിരുന്നു അതിന്റെ മുഖമുദ്ര\nമലയാളത്തിലെ പ്രശസ്ത കവിയും നിരൂപകനും സാംസ്‌കാരിക പ്രവര്‍ത്തകനുമായിരുന്ന എം ഗോവിന്ദന്റെ ജന്മവാര്‍ഷികദിനമാണ് ഇന്ന്. ആധുനികസാഹിത്യത്തെയും പ്രത്യയശാസ്ത്രങ്ങളെയും ആര്‍ജ്ജവത്തോടെ നിരീക്ഷിക്കുകയും അവയോടു പ്രതികരിക്കുകയും ചെയ്ത ചിന്തകനായിരുന്നു എം. ഗോവിന്ദന്. കലയെ മണ്ണുമായും മനുഷ്യനുമായും ബന്ധിപ്പിച്ച കലാകാരന്‍കൂടിയായിരുന്നു അദ്ദേഹം. എഴുത്തിന്റെ ലക്ഷ്യങ്ങളെ എന്നും പ്രശ്‌നവല്‍ക്കരിച്ചിട്ടുള്ള സ്വാതന്ത്ര്യപ്രഖ്യാപനങ്ങളായിരുന്നു ആ ചിന്തകള്. മാനവികതയുടെ ആശയങ്ങളും വിശ്വാസങ്ങളുമായിരുന്നു അതിന്റെ മുഖമുദ്ര.\nഎം ഗോവിന്ദന്റെ ‘പുതിയ മനുഷ്യന് പുതിയ ലോകം(രണ്ട് വാല്യങ്ങള്)‘, ‘എം ഗോവിന്ദന്റെ കവിതകള്’ എന്നീ പുസ്തകങ്ങള് ഡി സി ബുക്‌സാണ് പ്രസിദ്ധീകരിച്ചത്. സംസ്ഥാനത്തുടനീളമുള്ള ഡി സി/കറന്റ് ബുക്‌സ് ശാഖകളിലൂടെയും ഡി സി ബുക്‌സ് ഓണ്‍ലൈന് സ്‌റ്റോറിലൂടെയും പുസ്തകങ്ങള് വായനക്കാര്‍ക്ക് ഓര്‍ഡര് ചെയ്യാവുന്നതാണ്.\nഅരനൂറ്റാണ്ടുകാലം മലയാളികളെ പ്രചോദിപ്പിക്കുകയും പ്രകോപിപ്പിക്കുകയും ചെയ്ത എം. ഗോവിന്ദന്റെ മൗലികചിന്തകളുടെ ക്രോഡീകരണമാണ് പുതിയ മനുഷ്യന് പുതിയ ലോകം . മലയാളസാഹിത്യമണ്ഡലത്തിന് മുതല്‍ക്കൂട്ടാവുന്ന ഈ പുസ്തകം എഡിറ്റുചെയ്തത് സി.ജെ.ജോര്‍ജാണ്. പുസ്തകത്തിന്റെ നവീകരിച്ച ജന്മശതാബ്ദി പതിപ്പാണ് ഇപ്പോള് വിപണിയിലുള്ളത്.\nമനുഷ്യന് എന്ന ബിംബത്തെ മനോഹരമാക്കുക എന്നതായിരുന്നു എം. ഗോവിന്ദന്റെ ജീവിതവിചാരം. ഇതുതന്നെയായിരുന്നു അദ്ദേഹത്തിന്റെ കലാവിചാരവും. മനുഷ്യന്റെ വേര് മനുഷ്യന് തന്നെയാണെന്നു വിശ്വസിച്ച ഗോവിന്ദന്റെ കവിതകളുടെ സമ്പൂര്‍ണ്ണസമാഹാരമാണ് എം ഗോവിന്ദന്റെ കവിതകള്.\nഎം ഗോവിന്ദന്റെ പുസ്തകങ്ങള്‍ക്കായി ക്ലിക്ക് ചെയ്യൂ


കുട്ടികൾക്ക് ആധാർ: കേരളം പിന്നിൽ | aadhaar\nകുട്ടികൾക്ക് ആധാർ: കേരളം പിന്നിൽ\nആലപ്പുഴ : കുട്ടികൾക്ക് ആധാർകാർഡ് നൽകുന്ന പദ്ധതി നടപ്പാക്കുന്നതിൽ കേരളം ഏറെ പിന്നിൽ. അഞ്ചുവയസ്സിൽ താഴെയുള്ള കുട്ടികളിൽ 30 ശതമാനം പേർക്കേ സംസ്ഥാനത്ത് ആധാർ കാർഡുള്ളൂ. രാജ്യത്ത് 25-ാം സ്ഥാനമാണ് കേരളത്തിന്. ഹരിയാണ (83.6 ശതമാനം) യാണ് ഒന്നാമത്. ഏറ്റവും പിന്നിൽ അസം (0.2 ശതമാനം).\n2000 ടാബിലാണ് ഇനിയെല്ലാം\nകുട്ടികൾക്ക് ആധാർകാർഡ് നൽകുന്നതിനായി അഞ്ചുമാസംമുമ്പ് അക്ഷയകേന്ദ്രങ്ങൾക്ക് 2000 ടാബ്‌ലെറ്റ് കംപ്യൂട്ടറുകൾ നൽകിയിരുന്നു. എന്നാൽ, ആധാർ അതോറിറ്റിയിൽനിന്ന് ഇവ രജിസ്റ്റർചെയ്ത് നൽകാത്തതിനാൽ ഉപയോഗിക്കുന്നില്ല.\nജനിച്ച ദിവസവും വന്നില്ല\nകുട്ടി ജനിക്കുന്ന ദിവസം ആധാർ എൻറോൾമെന്റ് നടത്തുന്നതിന് 2017 നവംബറിൽ കേരളം തുടക്കമിട്ടിരുന്നു. ആശുപത്രികളിൽ ടാബ്‌ലെറ്റ് കംപ്യൂട്ടറുമായി അക്ഷയസംരഭകരെത്തി എൻറോൾമെന്റ് നടത്തുന്നതായിരുന്നു രീതി. ഓരോ ജില്ലയിലെയും രണ്ട് ആശുപത്രികളിൽ പദ്ധതി തുടങ്ങാനായിരുന്നു ലക്ഷ്യം. ഇടുക്കിയിലായിരുന്നു തുടക്കം. പക്ഷേ, ഇത് വ്യാപിപ്പിക്കാനായില്ല.\nകുട്ടികൾക്ക് ആധാർ എന്തിന്\nറേഷൻകാർഡ് അംഗത്വം, പോഷകാഹാരപദ്ധതി ആനുകൂല്യം, സ്‌കോളർഷിപ്പുകൾ എന്നിവയ്ക്ക് ആധാർ വേണം. അർഹരായ കുട്ടികൾക്ക് ആനുകൂല്യം കിട്ടുന്നുണ്ടെന്ന് ഉറപ്പാക്കാനാണിത്. നിലവിൽ ആധാറില്ലാത്തവർക്കും ഈ ആനുകൂല്യങ്ങൾ നൽകുന്നുണ്ട്.\nകുട്ടികൾക്ക് ആധാർ എടുക്കാൻ സംസ്ഥാനത്തെ 785 അക്ഷയകേന്ദ്രങ്ങളിൽ സൗകര്യമുണ്ട്. ടാബുകൾ പ്രവർത്തിച്ചുതുടങ്ങുന്നതോടെ 2000 അക്ഷയകേന്ദ്രങ്ങളിലും സേവനം കിട്ടും. തിരഞ്ഞെടുത്ത ബാങ്കുകളിലും പോസ്റ്റ് ഓഫീസുകളിലും സൗകര്യമൊരുക്കിയിട്ടുണ്ട്. അങ്കണവാടികളിലൂടെയും എൻറോൾമെന്റിന് ആലോചനയുണ്ട്.\nമുതിർന്നവർ 100 കടന്നു\nആകെ ആധാർ നേട്ടത്തിൽ കേരളം ഏറെ മുന്നിലാണ് 2019-ൽ 35.46 കോടി ജനങ്ങൾക്ക് ആധാർകാർഡ് നൽകാനാണ് ലക്ഷ്യമിട്ടിരുന്നത്. 36.62 കോടിയാളുകൾക്ക് ആധാർ നൽകാനായി. 102.2 ശതമാനം. രാജ്യത്ത് മൂന്നാം സംസ്ഥാനം.\nകുട്ടികളുടെ ആധാർ വിവരം\nപ്രായപരിധി ലക്ഷ്യം നേട്ടം\nഅഞ്ചുവയസ്സിൽ താഴെ 26.05 ലക്ഷം 7.81 ലക്ഷം\n5-18 വയസ്സുവരെ 74.07 ലക്ഷം 65.14 ലക്ഷം\ncontent highlight: aadhaar enrolement among children\nആധാറില് വിലാസം മാറ്റിയാല്‍മതി: ബാങ്ക് അക്കൗണ്ട്, പാന് തുടങ്ങിയവയില് താനെമാറും


ജോയലിന് യാത്രാമൊഴി, തേങ്ങലോടെ മലയാളിസമൂഹം | Azchavattom Online USA\nജോയലിന് യാത്രാമൊഴി, തേങ്ങലോടെ മലയാളിസമൂഹം\nഹ്യൂസ്റ്റണ്: ജോയലിനു യാത്രാമൊഴി നല്‍കി ഹ്യൂസ്റ്റണിലെ മലയാളിസമൂഹം. ഹ്യൂസ്റ്റണ് സെന്റ് മേരീസ് ക്‌നാനായ പള്ളിയുടെ അകത്തളത്തിലേക്ക് പ്രിയപ്പെട്ട ജോയലിനെ അവസാനമായി ഒരുനോക്കു കാണാന് നിരവധിപേര് എത്തി. സാന് അന്റോണിയോയിലെ ലേക്ക് കാന്യനില് കൂട്ടുകാര്‍ക്കൊപ്പം വിനോദയാത്രക്കിടെ മുങ്ങിമരിച്ച ജോയല് പുത്തന്‍പുരയിലിന്റെ (22) മൃതദേഹം കുടുംബാംഗങ്ങളോടൊപ്പം ശുശ്രുഷയും പ്രാര്‍ഥനയും ഏറ്റുവാങ്ങിയശേഷം പൊതുദര്‍ശനത്തിനു വെച്ചിരുന്നു.\nസംശുദ്ധമായ ജീവിതം നയിക്കുകയും മറ്റുള്ളവര്‍ക്ക് മാതൃകയാവുകയും ക്രൈസ്തവ ചൈതന്യം നിലനിര്‍ത്തുകയും ചെയ്ത കൊച്ചു ജീവിതമാണ് പൊലിഞ്ഞതെന്ന് അനുസ്മരണം നടത്തിയ ചിക്കാഗോ രൂപതാധ്യക്ഷന് മാര് ജേക്കബ് അങ്ങാടിയത്തും വൈദികരും മറ്റുള്ളവരും എടുത്തു പറഞ്ഞു. ‘ദൈവം ജോയലിനെ ഏറെ സ്‌നേഹിച്ചു ഹ്യൂസ്റ്റണ് ക്‌നാനായ ഇടവകയിലെ ഏറെ അര്‍പ്പണബോധമുള്ള പ്രിയപ്പെട്ട പുത്രനായിരുന്നു ജോയല്. സഭയുടെ പ്രിയ പുത്രന്’ മാര് ജേക്കബ് അങ്ങാടിയത്ത് അനുസമരണ സന്ദേശത്തില് പറഞ്ഞു.\nജോയലിന്റെ കുടുംബാംഗങ്ങളുടെ നിര്‍ദേശപ്രകാരം വെള്ള വസ്ത്രം ധരിച്ചാണ് ഏവരും വെയ്ക്ക് സര്‍വീസിനെത്തിയത്. ഇതുട്ടിനെ അകറ്റുന്നതാണ് വെളുപ്പ് എന്ന ചിന്തയാണിവിടെ നിഴലിച്ചത്. ജോയലിന്റെ വിയോഗം തീര്‍ത്ത അന്ധകാരത്തില് നിന്ന് നമ്മള് വെളിച്ചത്തിലേയ്ക്ക് വരട്ടെയെന്ന സന്ദേശം ആ ദേവാലയത്തില് പ്രവഹിക്കപ്പെട്ടു. സംസ്‌കാര ശുശ്രൂഷ ജൂണ് 9-ാം തീയതി ഹൂസ്റ്റണ് സെന്റ് മേരീസ് ക്‌നാനായ കാത്തലിക് ഫൊറോന പള്ളിയില് രാവിലെ ആരംഭിക്കും. 8.00 മുതല് 8.30 വരെ ഫാമിലി വ്യൂവിങ്ങ്. 8.30 മുതല് 9.00 മണി വരെ പബ്ലിക്ക് വ്യൂവിങ്ങ്. 9.00 മണിക്ക് വിശുദ്ധ കുര്‍ബാന ആരംഭിക്കും. ശുശ്രൂഷകള്‍ക്ക് ശേഷം 12.30ന് പിയര്‍ലാന്‍ഡിലെ സൗത്ത് പാര്‍ക്ക് സിമട്രിയില് സംസ്‌കരിക്കും. തുടര്‍ന്ന് പള്ളിയില് മന്ത്ര ചടങ്ങുണ്ട്.\nജെ.പി മോര്‍ഗന് ചെയ്‌സ് കമ്പനിയില് ഉദോഗസ്ഥനായിരുന്ന ജോയല് ബിസിനസ് അഡ്മിനിസ്‌ട്രേഷനില് മാസ്‌റ്റേഴ്‌സ് പഠനം നടത്തുകയായിരുന്നു. യൂത്ത് മിനിസ്ട്രിയുടെ ഗ്ലോബല് കോര്‍ഡിനേറ്റര് ആയിരുന്നു. കോട്ടയം കിടങ്ങൂര് സ്വദേശി ജിജോ പുത്തന്‍പുരയില്‍ലൈല ദമ്പതികളുടെ മൂത്ത പുത്രനാണ് ജോയല്. വിദ്യാര്‍ഥികളായ ജെറിന്, ജോഷ്വാ എന്നിവര് സഹോദരന്മാരാണ്.\nസെന്റ് മേരീസ് ക്‌നാനായ കാത്തലിക് ചര്‍ച്ച് ഹൂസ്റ്റണ് ഇടവക വികാരി ഫാ. സുനില് തോമസ് പടിഞ്ഞാറേക്കര, ഫാ. സജി പിണര്‍കയില്, ഫാ. റോയ് പാലാട്ടി എന്നിവര് ചടങ്ങുകള്‍ക്ക് നേതൃത്വം നല്‍കി. ജോയല് പുത്തന്‍പുരയിലിന്റെ (22) മൃതദേഹം ജൂണ് രണ്ടാം തീയതി ടെക്‌സസ് സമയം വൈകുന്നേരം 5.45 നാണ് സാന് അന്റോണിയോ കാന്യന് ലേക്കില് നിന്ന് കണ്ടെടുത്തത്. കാന്യന് ലേക്കില് മുങ്ങിമരിക്കുന്ന 13-ാമത്തെ ആളാണ് ജോയല്. ഇവരില് ആറുപേരുടെ മൃതദേഹങ്ങള് മാത്രമേ കണ്ടെടുക്കാന് സാധിച്ചിട്ടുള്ളു. മെയ് 29ാം തീയതി ശനിയാഴ്ച്ച രാവിലെ പതിനൊന്നു മണിയോടെയായിരുന്നു അപകടം നടന്നത്.\nPreviousപ്രമുഖ വചന പ്രഘോഷകന് ഫാ. അനീഷ് മുണ്ടിയാനിക്കൽ വിടവാങ്ങി\nNextഫോമാ ഹെൽപ്പിങ് ഹാന്റിന്റെ കാര്യണ്യ സ്പർശത്തിൽ നിറഞ്ഞ മനസ്സുമായി നിധിൻ.


പ്രവേശനാനുമതി ഇല്ല; 20 മലയാളി നഴ്സുമാരെ കുവൈത്ത് തിരിച്ചയച്ചു\nമനോരമ ലേഖകൻ October 15, 2020 12:27 AM IST\nകുവൈത്ത് സിറ്റി ∙ കൊച്ചിയിൽ നിന്നെത്തിയ 20 നഴ്‌സുമാരെ, പ്രവേശനാനുമതിയില്ലെന്നു ചൂണ്ടിക്കാട്ടി കുവൈത്ത് തിരിച്ചയച്ചു. കുവൈത്ത് ആരോഗ്യ മന്ത്രാലയത്തിന്റെ കരാർ ജീവനക്കാരാണിവർ. നേരിട്ട് കുവൈത്തിലേക്ക് യാത്ര ചെയ്യാൻ അനുമതിയുള്ളത് ആരോഗ്യമന്ത്രാലയത്തിലെ സ്റ്റാഫ് നഴ്സുമാർക്കു മാത്രമാണ് എന്നതിനാലാണു നടപടിയെടുത്തത്. 8 പുരുഷന്മാരും 12 സ്ത്രീകളും അടങ്ങുന്ന സംഘം ചൊവ്വ രാത്രി എത്തിയപ്പോൾ മുതൽ ഭക്ഷണം പോലും ലഭിക്കാതെ വിമാനത്താവളത്തിൽ കുടുങ്ങി. പ്രവേശനാനുമതിയുണ്ടെന്നു കൊച്ചിയിലെ ട്രാവൽ ഏജൻസി തെറ്റിദ്ധരിപ്പിച്ചതാണെന്നു നഴ്സുമാർ പറയുന്നു.\nഅതേസമയം, എല്ലാ പരിശോധനകളും കഴിഞ്ഞാണു നഴ്സുമാരെ അയച്ചതെന്നും തങ്ങളുടെ ഭാഗത്തു വീഴ്ചയില്ലെന്നും പറഞ്ഞ സാമ ട്രാവൽസ് സിഇഒ വി.രാമസ്വാമി, നഴ്സുമാർക്കു മടക്ക ടിക്കറ്റ് നൽകിയെന്നും ആർക്കും സാമ്പത്തികനഷ്ടമുണ്ടാകില്ലെന്നും വ്യക്തമാക്കി. ഇന്നലെ വൈകിട്ടുള്ള വിമാനത്തിലാണു കൊച്ചിയിൽ തിരിച്ചെത്തിച്ചത്.\nകോവിഡ് പശ്ചാത്തലത്തിൽ ഇന്ത്യയിൽ നിന്നു നേരിട്ടു കുവൈത്തിലേക്കു പ്രവേശനമില്ല. പലരും ദുബായിലും മറ്റും എത്തി അവിടെ 14 ദിവസം തങ്ങുകയും കോവിഡ് പരിശോധനയിൽ നെഗറ്റീവാണെന്ന് ഉറപ്പാക്കുകയും ചെയ്ത ശേഷമാണു കുവൈത്തിലെത്തുന്നത്. ആരോഗ്യമന്ത്രാലയത്തിലെ ജീവനക്കാർക്കു നേരിട്ടു കുവൈത്തിൽ എത്താം.